
Min Ven Præsten og jeg. 

(En Slags Fortale til denne Digtsamling). 



Jeg fik Besøg -^ et kjært og helt uventet; 
en Kammerat og Ven fra hine Aar, . 
hvorfra endog de mindste Smaatræk staar 
med skarpe Mærker dybt i Sjælen præntet, 
besøgte mig i Sommer. — Kjøn og sund 
med Smilehul omkring den bløde Mund 
han som i fordums Tid mig kom imøde, 
og næsten uforandret. Tiden kun 
lidt Sølvstænk hist og her i Haaret strø'de. 
I tretten Aar han havde været Præst: 
først Kapellan i Jylland helt .mod Vest, 
saa Sognepræst i Fyn paa et Par Steder. 

Scbandorpb: Samlede Digte. ' ^ 

En prægtig KarP han var med aaben Sans 

for Livets Skjønhed, Aandens bedste Glæder, 

for hvert et sanddru Væsens Selvudfoldning, 

og alt. som Yngling ejed han en Mands 

beherskede og altid sikre Holdning. 

Om han var rigtig „koscher udi Troen", 

det har jeg ingensinde rigtig vidst, 

thi med den aandelige Blyheds List 

han havde dulgt for „Vennernes" Begloen 

sit Indres egentlige Helligdom. 

Jeg skulde tro, han nærmest var en from 

Mysitikens Dyrker, der gik uden om 

hver skarp dogmatisk Kant for ned at dukke 

sin Tanke i Alkjærlighedens Flod, 

og at hans stille Andagt mest bestod 

i „Aandens uudsigelige Sukke". 

Ja, saadan ti*or jeg, at han var i Smug, 

men han var jævn og sund til daglig Brug, 

besad ej mindste Spor af Rigorisme, 

var ikke bange for et muntert Lag, 

og plump Forargelse var ej hans Sag, 

naar Spøgen munded ud i kjæk Gynisme. 

Paa hundred Smaating Talen faldt, mens vi 
i Samling løste op fbr Mindets Krukke, 
lod Duften strømme fra dens Pot-pourri, 
der længe hviled under Laagets Lukke. 
Saa gled hans lyse Øje paa mig op; 
han fandt, at jeg var bleven før, og sagde, 
at det moderne Digteri nok lagde 
et Isterpanser om sin Dyrkers Ki'op. 

Med Troens søde Frugter jeg ham drilled, 

som hver en Jule-, Paaske-, Pinsedag 

• 
i Form af Kroner med et klangfuldt Slag 

saa lystelig paa Alterdugen trill^d. 

Med sit godmodigt-stille Smil han svared: 
„Med Tiden faar jeg det jo meget godt, 
men jeg forsiki;er dig, jeg har det smaat, 
saalænge Byggegjælden ej er klaret." 

Saa tav vi be^e, nikked ad hinanden, 
men Talen vilde ikke tage Fart. 
Jeg fyldte begge vore Glas til Randen, 
men de blev ikke rørte. — Det var klart. 

at ned imellem os der Noget hang, 
der, lig det slappe uldne Tæppe, døved 
og fanged Tankens Spids og Ordets Klang, 
og at, hvis Ingen af cis dristig prøved 
et Hug, der kunde faa den Tingest kløvet, 
saa var vi færdige for denne Gang. 

Han prøved Hugget, da han sagde: „Du! 

tag med i Dyrehaven! Jog kan huske, 

Eremitageslettens Hvidtjømsbuske 

maa staa i deres fulde Blomstring nu. 

Hør — niindes du den Nat, vi sammen vandred 

fra Raavad over Marken, og vi fik 

os udtalt om ... ja ... om de største Ting? 

Ja . . . siden har jo meget sig forandret, 

men Skov og Friluft giver Ordet Sving. 

Saa lad os efter god og gammel Skik 

en Kapervogn ved .Østerfælled tage ! 

jeg gider ikke paa den Jernvej age." 

Og snart vi begge højt fra Vognens Sæde 
til Højre i det varme Sollys saå 
Skumtoppene med korte Hop at træde 
en Fangedans hen over Søens Blaa. 



Den lange Række Haver henstrakt laa 

og døsed i en salig Middagslur, 

og Damer, klædt paa nyeste Fa^on, 

med Masser Krøller tvungne ned i Panden, 

drak Kaflfe i Veranda, paa Balkon, 

og unge Herrer sad og gjorde Kur, 

mens Armen dingled løst paa Rækværksranden ; 

hvidt under Hatten Nakkens Skilning gloede, 

og Cigarettens graablaa Røg sig snoede 

i Ringes langsomt svindende Kontour. 

Min Ven sad ganske tavs. Han syntes flyde 
i Drømme hen; det var hans gamle Skik. 
Han sagde siden, at han hørte lyde 
igjennem Luftens Strøm en sød Musik, 
som ret i Ro og Mag han kunde nyde, 
fordi han længst den kunde udenad. 
Han tog i Ungdomsminder sig et Bad; 
han tænkte paa de Dage, da vi tyede 
fra Byen ud og langs med Sundets Kant 
et Romantikens Eldorado fandt, 
hvor Eros tændte i os Fosforflammer, 
naar blot vi saå, at hvide Kjoler svandt 

og dukked frem imellem Havens Stammer. 
Han husked Aftnen, da fra Kvistens Kammer 
et Lysskjær dirrede paa Buskens Blade, 
og Damen bag det bævende Gardin 
fra vore Hjerter fik en Serenade, 
mens Fantasien klimpred Mandolin. 

Med gratiøs og katteagtig Lusken 

saa kjælent strøg den lune Sommervind 

i Bugtninger sig rundt om Hvidtjømsbusken, 

der dæmred rødmende i Solens Skin 

og svulmede af tætte Blomsterbunker. 

Dybt nede ruiled Havet lyseblaat, 

og blændende der gnistred hvide Funker 

paa Skifertaget af det høje Slot, 

der stod som en Parj'ktids-Kammerjunker. 

Hen over Sletten røg en Daadyrtrop. 

som gjennem Hjernen en forfløjen Tanke, 

de brede Hjortehom som Sabler blanke 

højt i Kolonnens Masse raged op. 

Vi havde sat os under Busken. — Præsten 

var bleven aandsfraværende igjen, 

ja for profane Øjne tog han næsten 

sig ud, som sødelig han slumred hen, 

da der han sad paa Hug paa Grønsværsbunden 

med Stokkens Haandtag boret ind i Munden. 

Da kom den Lysets Fest, da Purpurgløden 

hen t)ver Skov og Mark og Sø randt ud, 

da Dagens Konge, før han gaar i Døden, 

ifører sig sit kosteligste Skrud. 

Da løftede den stille Mand sin Stemme, 

og som i Enetale Ordet faldt, 

men efterhaanden fik jeg at fornemme, 

at det var mig, hans Tankefelttog gjaldt: 

„Naar Himlen straaler hist i Synskredsranden 
som Amethyst, Turkis, Smaragd, Rubin, 
naar Skoven slynger kongelig om Panden 
en Turban af det dybeste Karmin, 
naar al Naturen synes at udfolde 
sin Pragt til Glæde for vor Skjønhedssans, 
da ligger just paa Lur den klamme, kolde 
Snigmorder af den hele Farveglans. 

Maaske vi aldrig mere faar at skue 

et Syn som det, vi denne Aften fik; 

Naturen tænder kun slig Farvelue 

i et begejstret Lunes Øjeblik. 

I gamle Dage véd jeg dog, der var 

udvalgte Mennesker, som kunde suge 

igjennem Organismens fine 'Kar 

den Herlighed, som Mulmet snart skal sluge, 

som den i Sjælens Celle 'tro bevared, 

indtil i Toner gjenfødt frem den sprang 

til Aandens Liv, besjælet og forklaret; 

og Farverne blev tændt' igjen i Sang. 

Vi saå de store Træer i Purpur flamme, 

vi saå de himmelske Juvelers Pragt 

helt sindrig fattet ind i Kunstens Ramme, 

selv Fuglejublen lød i rhythmisk Takt." 

Hans Øje søgte mit. Jeg tav og lod, 
som om jeg Intet hørte og forstod, 
saa knipsede han Asken af Cigaren 
og slyngede den ud i Myggeskaren, 
som, uden at forstyiTes af vor Røg, 
sig pibende om vore Øren strøg. 

Saa søgte han igjen en Pil at spidse 

for dog at slaa min tykke Hud en Ridse: 

„Hør du — jeg kan vel knap hvert femte Aar 

faa Tid og Raad til Kjøbenhavn at komme 

og se den Skov, der fra min Ungdom staar 

for mig som en af Danmarks Helligdomme, 

der Scenen var for Oehlenschlågers søde 

af Ungdomsjubel sprifdlende Kaprice, 

hvor Trop af Pligt som Recensent maa møde, 

men helst som Kunstner Dyret frem vil vise, 

som i vor Ungdom afgav Byggeplads 

for vores fælles Idealpalads . . . 

den skjænker mig idag den sjældne Gave 

at kunne tale rigtig ud og faa mig 

til at erklære ærlig, ligefrem, 

hvad ikke jeg gad sige i dit Hjem — 

at jeg i Grunden er lidt arrig paa dig. 

. . . Gud, hvor du ler ... Nu kjender jeg dig atter . . . 

i gamle Dage var det altid dig, 

der lo, naar Graaden nærmest laa for mig. 

. . . Hvad mener du med denne sidste Latter?" 

Jeg. 

Naa . . . ja, hvad mener jeg? Jeg synes blot, 

at ogsaa du bevarer Fortidstonen. 

Som før begynder du med Konklusionen 

og forudsætter, hvert dit Argument 

maa være mig særdeles vel bekjendt. 

... Du føler dig forbitret paa mig. Godt! 

Er det som Hævder af Religionen, 

af Højres Politik, af SamfundsstøtterneV 

Og er du bange, jeg skal vende Bøtterne, 

saa det, som før gaa Bunden nederst laa, 

til dit Fordærv skal komme oven paa. 



Han. 

Religionen lader helst jeg ligge. 

Ad underlige Veje selv jeg kom 

jo til at knæle i dens Helligdom. 

Og jeg har stedse ment, det duer ikke 

at gjøre. den til Gjenstand for Dispyt. 

Med Politik jeg ikke mig befatter; 

men, kan den bringe os lidt Godt og Nji: 

og skaffe mere Kundskab, bedre Kaar 

for Fattigfolk ... jeg højt dens Dyrker skatter;, 
om han til Højre eller Venstre staar, 

er mig det Samme Hør, min gode Ven 

du leger fremmed efter gammel Vane, 
men véd særdeles godt, hvor jeg vil hen. 
Velan da! I din literære Færd 
du har forladt den gamle, gode Fane, 
som fordum var os be^e to saa kjær. 

Jeg. 

Hør bedste Pastor . . . mon det nu er Tid 
at gjenoptage hele denne Strid? 
I Fyen, kan jeg begribe, ej du hørte 
om Versekampen, jeg med Kaalund førte. 

Han. 

Hm! Du og Kaalund kunde have kæmpet 

i Aarevis til Journalisters Fnisen; 

den lød jo efter Stridens Slutning dæmpet, 

men ganske hørlig ad Jer i Avisen, 

jeg tror, i samme Blad, hvor Kampen stod. 

Og dette Felttog, som du aabned mod 

den gamle Ploug, der ej blev Svaret skyldig, 

var mig personlig ganske ligegyldig. 

Kun vil jeg sige dig: Jeg havde ikke 

min Stridstrompet i denne Tonart stemt 

imod en Digter, i hvis Mund kan. ligge 

den Sang: „Du kommer, saa er Alting glemt." 

Jeg. 

Ja din Moral du ej af mig maa kræve. 
Naar Nogen slaar mig paa den højre Kind, 
jeg vender ikke med sagtmodig Sind 
den venstre til; jeg slaår med knyttet Næve; 
jeg Ondt som Godt med Renter gi'r tilbage. 

Han. 

Men . . . jeg forstaar det ikke. Du var blød 
og venlig dømmende i gamle Dage, 
og, skjønt Komik i fulde Drag du nød, 
du kunde Vemods Slør om Skjemten drage 
og gav dig hen i Sværmeriets Vold. 
Og nu ... nu er du, om just ikke kold, 
saa skeptisk over for det Positive, 
og lidt tilbøjelig til strax at give 

al Pathos ud for Øjenvenderi. 
Du lægger an paa snærtende at ramme, 
men Saaret lægger du ej Balsom i. 
Den Drillegnist, som fordum i dig laa 
og ulmed hyggelig, er ved at slaa 
i dine store Bøger ud i Flamme. 

Jeg. 

NaaV Andre Venner har mig ellers sagt, 
at jeg i Bøgerne var et godmodigt 
og sølle Skrog, der aldrig fik det bragt 
til haarde Slag, der svier stærkt og blodigt. 

Han. 

Ja, en flegmatisk Menneskeforagt 

kan Nogle for Godmodighed vel kalde. 

Naar j,Uden Midtpunkts' 'fyren tager smukt 

et Forspring til en gjenfødt Ungdomsflugt, 

men dybt og haanligt du ham lader falde 

og ende paa komplet Filistervis; '• 

naar „Unge Krage" eller „Thomas Fris" 

for deres Ungdom ubarmhjertig narres, 

naar Sympathi for dine Helte parres J 

bestandig tæt med Spot og Ironi, • 

saa mærker jeg med Sorg, at du betragter 

i din æsthetiske Zoologi 

et Menneske som et naragtigt Væsen, 

der længe spjætter ud med Flyvefagter, 

indtil han gjør et Sæt mod Lysets Land 

for strax at falde lige ned paa Næsen 

og kvæles ynkelig af Mosevand. 

Og, hvis med største Nød han op sig tvinger, 

er det med knækket Mod, med brudte Vinger. 



Jeg. 

Jeg maler ikkun efter eget Syn, 

jeg skildrer ikkun efter Selverfaring •,. 

men, har du nogle Studier fra Fyen, 

som viser os, at dér Naturer trives, 

som ender i harmonisk Selvforklaring, 

saa skriv du den Roman, som burde skrives, 

hvor Helten lig en kæmpekraftig Rose 

højt over alle Livets Tidsler gi'or, 

og slut det Hele med en rigtig stor 

bengalsk belyst Effektapotheose! 

Han. 

Aa, I med Jer Erfaring! Bild mig ind, 

at du dens tusind Huller ikke stopper 

med Stof af Fantasiens eget Spind! 

Jeg gad nok se det Digt, hvori man propper 

Erfaring paa Erfaring, Syn paa Syn 

og ikke la'r tilsidst Ideens Lyn 

henover hele denne Masse glimte. 

Ja ... et Ideens Lyn jeg godt kan skimte 

i dine Venners og i dine Bøger, 

kun synes jeg, Ideen ikke du'r. 

I skildre Livets Drik som bedsk og sur, 

og det, som alle sunde Aander søger . 

i Kunstens Verden : Trøst og Harmoni, 

Bebudelse af Sejr i Verdenskampen, 

af Solens Purpurfrembrud gjennem Dampen, 

det savner den moderne Poesi. 

Jeg. 

I trænger til. at vækkes, ruskes, rystes 
ud af Jert lune Drømmelejes Favn, 
men I vil vugges mere, stadig trøstes 
ved Sang om bløde Længsler, søde Savn 

og sagte svæve til en Alfeborg, 

hvor englelige Væsner give Møde, 

og drikke Glemsel dér for Jordens Sorg 
i Maaneskinnets sølverhvide Fløde. 

Han. 

Nu maa jeg lé! Du hugger løs i Blinde 

og raser mod den stakkels Romantik 

som en uheldig Bejler paa den Kvinde, 

af hvem han . . . undskyld! . . . fordum Kurven fik. 

Jeg. 

Jeg bé'r! Det maa du meget gjerne sige. 

Du véd jo selv, at saadan tidt det gaar, 

at, naar man Kurven af den første faar, 
saa er man heldig hos en anden Pige. 

Han (hidsig). 

Ti stille! Det er ikke nobelt af dig 
at rippe op i . . . gamle Hjertesaar. 

Jeg. 
Husk, du slog først! Du véd, at jeg slaar fra mig. 

Han (stiue). 

Det er uridderlige Slag, vi slaar. 
Den Nippedrik, som daglig vi har nydt 
af Pressepolemikens Fuselbimpel, 
indlister i vort Sprog en grov og simpel 
Maner at kæmpe paa i hver Dispyt. 

Min Mening var at sige: Eders Hænder 
forstaa at bruge Loupe, Kniv, Retort, 
men Lyrens Flekter har I kastet bort, 
gjort Digtningen til Videnskabens Tjener. 
I Videnskabens Liv er Tvivlen Nerve, 
Nøjagtigheden er dens første Krav, 
dens Muse samler op de mindste Skjærve, 
som fra et ærligt Arbejd falder af. 
Jeg ynder ikke Thevandspoesi 
og Opadsraab, der ej er Mening i. 
Besked om Livet skal en Digter vide, 
paa Drømmeskyer skal han ikke ride, 
som Planten har hans Sang i Jorden Rod, 
som andre Dødelige skal han passe, 
at Grunden aldrig under Foden slipper, 
men han skal staa tilvejrs. 

Schandorph: Samlede Digte. \^ 

Jeg. 

Hvad om han stod 
og glo'de ned fra Rundetaams Terrasse? 

Han. 

Saamænd! Vi maa vel tage den for god, 
da her til Lands jo ikke findes Klipper. 

Jeg. 
Hvad skal Poeten da paa dette Stade? 

Han. 

Naturligvis bese det hele Liv, 

men i en Smule Fugleperspektiv, 

men saa maa vi hans Muse overlade 

om Billedet, vi siden af det faar, 

i tragisk eller komisk Tone staar. 

Naar blot jeg ser, han stiler mod Forsoning, 

at bag den haarde Skal han søger Kjærne, 

naar blot han viser mig i fjern Fortoning 

sit Haab, sin Tro, saa vil jeg meget gjerne 

gaa med til Alt: til haarde, drøje Ord, 

til Skildringen af Drukkenskab og Hor, 

af Dyret i os i de værste Faser, 

af drukne gamle Kjællinger i Laser. 

Men Traad i Labyrinthen vil jeg ha' 

af Digt'rens Haand — saa maa for mig han hedde 

Tni^enjeflf, Rabelais, Balzae, Zola 

og være Russer, Franskmand . . . 

Jeg. 

Jeg vil vædde, 
den Sidste kjender du ej meget a'. 

Han. 

Slet intet . . . Men desværre altfor let 
min Tanke løber ud paa Sidestier. 
Men sig mig Kjære: Har jeg ikke Ret 
i Noget af, hvad jeg har fremsat slet 
i mine meget løse Rhapsodier? 

• Jeg. 
Nu skal jeg svai-e dig saa godt, jeg kan. 

Tilgiv, min Ven, at jeg har kunnet skjemte 
med dine varme Ord, der kom fra Hjertet! 

Men, naar man bli'r lil Stadighed beværtet 
med overgjemt æsthetisk Sirupsvand 
og daglig hører sprukne Klokker klemte 
om Halsen paa de dumme Klokkefaar, 
som tripper om paa Pressens golde Bakke, 
som Intet véd og ingen Ting forstaar 
undtagen tykt at lyve, sort at snakke, 
saa faar man Kuldegysning i sin Ryg, 
naar Ord som Romantik og Realisme 
man træffer paa i Tale og paa Tryk, 
man gabex eller siger en Gynisme. 

Saa fuldt som Nogen kan jeg længes, hige 
ja, sukke efter Fredens stille Stund 
og ønske, at der var en fredet Lund, 
tæt stænget af for Verdens vilde Krige, 
hvor hver en Lyd, som skurrede, blev fanget 
i Harmoniens brede aabne Favn, 
hvor Kjærlighedens røde Roser pranged, 
hvor hver en Sjæl fik Bod for Soi^ og Savn. 
Men samme Trang har Verden blodig farvet, 
naar op den vælded med Instinktets Magt 
hos dem, der havde Sult og Armod arvet 
og saå de Mætte nyde Livets Pragt. 

Naar saa vi lægger Alting kjønt til Rette 

og lader Helten „Idealet" naa, 

saa more vi maaske de Rige, Mætte, 

men mon vi derved Sult og Armod lette 

for dem, der mider Trælleaaget gaaV 

Naar Digt'rens Fantasi aristokratisk 

op over Livets Sandhed tager Sving, 

saa er hans Digtning kun et akrobatisk 

for Verden højst unyttigt Bukkespring. 

Jeg vilde regne ham det mer til Ære 

tiltrods for gammel, fornem Æsthetik, 

ifald han kunde Folket Noget „lære", 

end hvis han brygger snildt en krydret Drik, 

som kun forvænte Ganer kunne tære, 

og saa den hele Eftersnakkertrop 

med bare Vand Likøren spæder op 

og præsenterer den til stor Fornøjelse 

for Blegsotsfrøkner med en sart Fordøjelse. 

Nej lad os gjøre hele Verden klart, 
at Maalet, som vi alle længes efter, 
aldeles ikke vindes ved et sart 
og følsomt Anslag til Pianospil, 
men at vi først og fremmest trænge til 

Anspændelse af alle Musklers Kræfter, 

at ej det nytter Digteren at skabe 

sig som et særligt udvalgt Individ, 

som, naar han bare rigtig højt vil gabe, 

faar stegte Duer sendt til hver en Tid. 

Uh . . . ingen Poesi mig saadan kvalmer 

som den, hvori en Digter selv er Helt, 

hvori den hele Verden bliver skjældt 

behørigt ud, naar ej den strax har Palmer 

beredt til Panden paa den „ædle Skjald'', 

der fuldt fortjener slig en Krones Fletning, 

fordi han driver den Narcisforretning: 

at spejle sig i „Kildernes Krystal". 

Der snakkes altid om, hvad han har „lidt", 

men Maleren, der kæmper Skridt for Skridt 

sig gjennem Kunstens mægtige Teknik, 

før han kan Maalet se for sine Drømme, 

mon ej han Skuffelsernes bedske Drik 

har fuldt saa tidt som Digt'ren maattet tømme? 

Lad os dog endelig slaa fast en Gang, 

at Kunstneren, som synger eller taler, 

ej eo ipso har en større Rang 

end han, som modelerer eller maler. 

Vil ikke Tidens Arbejdskrav han lyde, 

men lægger sig i Græsset, suger blot 

de Stemninger, som gjennem Luften flyde, 

da bliver al hans Kunst et Graat i Graat, 

hans Mennesker blir leddeløse Dukker, 

i al hans Digtning pibler klam og vaad 

en Selvforgudelses uvorne Graad; 

thi, naar den onde Verden ej forstaar 

de „Længsler", som hans Hjerte indelukker, 

som — notabene — Fyren ej formaar 

at klare selv, saa klynker han og sukker. 

Til Arbejd! Ud i Liveti lyder Kaldet, 

stig ned i Bjergets Grube trang og kvalm, 

følg Granskeren, naar af det sorte Malm 

med stille Flid han renser ud Metallet! 

giv Agt, naar bag det kunstigt slebne Glar, 

hans Øje bliver store Love vår, 

og følg kun Knivens skarpe Eg, der trænger 

til Livets gaadefulde Rødder ind! 

bryd ej dig om, naar Videnskaben sprænger 

paa én Gang Slægtens Yndlingshjernespind ! 

Ved hver en Livets Lov, som den har fundet, 

ved hvert et Sandheds Træk, den.sløred af. 

har den for Kunsten nye Baner vundet 
og vakt den op til Livet fra dens Grav. 
Den glatte i>ofcé?-Skjønhed stod i Kurs, 
naar Kunsten af Naturen ej fik Næring, 
naar, stænget bag et akademisk Burs 
forgyldte Staaltraad, den var syg af Tæring. 
Men i de store Tider, da den nød 
med Appetit af Livets Frilaftsfrugter, 
da den drog ud, hvor Kræfterne sig brød, 
hvor Livets Svøbe dovne Drømme tugter, 
da skød den muntert op som Plantestænglen 
fra Muldet, fra den saftinddrukne Rod; 
ja selv naar den i Skyen satte Englen, 
forraadte Drengens Fylde jordisk Blod. 
Da var det Karakteren — klar og plastisk, 
der raaded i de store Mestres Kunst, 
der heller ikke skyed bredt og drastisk 
at skildre Knejpeliv i Rusens Dunst. 

Ja vel — til Forskjel fra de danske Gamle 

vi sky ej Livets lave Region, 

men vi vil ogsaa vore Syner samle 

til Billeder med kraftig Illusion. 

Dog Rammen ej vi gider stærkt forgylde, 

end mindre gjøre den saa dyb og bred, 

at Maleriet selv kun lidt kan fylde 

og næsten synker i et Halvlys ned. 

Og Et af To — vi før levere ville 

et Billed uden Ramme end et sligt, 

der i en slet Betydning kun er „Digt" 

og Intet har med Livet at bestille. 

Langt heller end et slikket og et glat 

bag fire Vægge „komponeret" Billed 

vi vil en ærlig Skizze lægge frem, 

selv om et Frøkenøje bliver drillet 

ved en og anden „uskjøn" Farveklat, 

naar kun hvert Strøg har Sandheds Fynd og Klem. 

Og, naar vi skildre djærvt og lige ud 

de Snobber, som i „Idealet" fiske, 

og sørge for, at Svøbens Snærte piske 

satirisk hver en Tempelkræmmers Hud; 

og naar vi vise Jer de lialvbevidste 

Naturers halv-naive Hykleri 

og deres Indres sære Maskepi, 

saa kan I kalde vore Bøger triste, 

berøvede „romantisk" Fantasi, 

og paastaa, at de stride mod de Love, 
hvorpaa en svunden Digterslægt har troet, 
men den, som kalder dem gemene, grove, 
or enten Løgner eller Idiot. 

Han. 

Jeg fordrer ikke Kun'en eller Kluk. 
Det er kun Harmoni og Fred, jeg søger. 
Vel muu'ker stundom jeg i Eders Bi^er 
et Suk derefter, men et haabløst Suk. 

Jeg. 

Naturligvis, saa længe man er ung, 

nuui mener, man kan sagtens naa at plukke 

den gyldne Æblefrugt af Livets Træ 

1 Paradisets skyggemilde Læ; 

m(»n, naar man først har prøvet ret, hvor tung 

og knudret Vejen er, ser Taagen lukke 

sig tæt om Drømmens Lund i Horizonten, * 

saa kan man vel for egen Regning sukke 

og finde noget trælsom Jordlivsdonten. 

Thi man erfarer Vægten af hint Ord, 

at Horsemo'r hun dør, mens Græsset gror. 

Paa Menneskenes store Idealer 
med samme Sikkerhed som du jeg tror, 
men ser dem ikke blot, naar Solen daler 
som nys i denne Aftenstund og maler 
med Kæmpestrøg den hele Luft og Jord. 
De glimte trøsterigt mig frem for Øjet, 
naar jeg har siddet ene længe, bøjet 
hen over Arket paa mit Skrivebord. 
Der har jeg følt, hvad gjerne du kan nævne 
en hellig Andagt, gjennemildne Sjælen, 
der langtfra gjør den smægtende og kjælen, 
men tværtimod befaler hver dens Evne 
at spænde Bælte til den store Strid 
for disse Idealer, som en Tid 
jeg ikkun hyldet har i mine Drømme. 
Da er det, som Naturens svangre Kraft 
jeg følte varmt hver Celle gjennemstrømme ; 
da yder jeg min Kultus til den Kraft, 
hvorfra hvert Liv gaar frem, hvis Love føde 
den Pragt, vi nys har set paa Himlen gløde, 
som daglig vækker Levende af Døde, 
som gav mig Sjælefryden, jeg har havt, 
naar Hjemmets Bøge sig i Silke tjælde, 

naar jeg i Schweiz har skuet Kampstensfjelde 

med Tinden svømmende i Alpeglød, 

naar jeg har hørt i mange Sprog udvælde 

en Sang som Kildespring fra Jordens Skjød, 

naar jeg har sét, hvor Plantefonner danne 

sig om i Sten, i Kraft af Kunstens Lov, 

og lunefuldt, henrivende sig blande 

krystallisert i Domens Pilleskov. 

Da kan jeg atter synke hen i Drømme 

og flyde let paa Fantasiens Baad, 

hvis skarpe Kjølod kløver Tidens Strømme; 

da ser jeg fuldbragt mange Slægters Daad; 

da ser jeg ryddet Fordomsskovens Tykning, 

saa Sandheds Sol ad Banen bred og lang 

kan straale stolt i Triumfatorgang; 

da ser jeg rejst den skjønne Kæmpebygning, 

hvortil vi daglig trælsomt slæbe Sten; 

da ser jeg Mennesker, som før alene 

til Arvelod fik Slid og Sult og Trang, 

gaa om med oprejst Ryg, med løftet Pande, 

med Øjet skærpet til at se det Sande, 

med Sans for ædle Former, liflig Sang. 

Men, kjære Ven, det varer ikke længe, 
før disse Drømmeskyer driver over; 
naar jeg paa Gaden ser en drukken Sjover, 
en pjaltet, smudsig Kvind, som tigger Penge, 
et Slagsmaal, ret oprørende og raat, 
saa synker fladt i Grus mit høje Slot, 
mit elysæisk-rosenrøde Vænge 
udviskes atter i Novembergraat. 

Han. 

Hm, naa! Ja saa? Jeg kjender dig igjen, 
og ser, at du i Grunden er den Gamle. 
Om Meget kunde du og jeg os samle 
til Enighed, men . . . 

Jeg. 
Kom nu med dit Men! 

Han. 

Væk ikke Strid, forarg ej svage Sjæle, 
slyng ej paa Maa og Faa de Pile ud, 
der slaar i skrøbelige Hytter Brud, 
byg noget Nyt, hvorunder Folk kan dvæle 
og suge sig lidt Læ mod Vinterslud! 

Jeg mener blot: Forsøg en Gang at skjænke 

dit Folk en Digtning med et ædelt Sving, 

hvor ikke Helten bli'r til ingen Ting 

og ender som en Bindehund i Lænke, 

men Livets Kamp formaar at gjennemkæmpe 

til Sejer eller ædel Undergang, 

og Farverne — dem skal du ikke dæmpe, 

gjør dem saa grelle, som du vil, naar Bogen 

blot ender med et Lysbrud gjennem Taagen 

og med en Tone af en Frihedssang! 

Jeg. 

Ja, har du fundet levende Modeller 
til den Slags Existenser paa din Vej ? 
Jeg tror det ikke, bedste Ven. 

Han. 

Aa nej! 

Oprigtig talt, jeg tror det ikke heller. 

Men Goethe gjorde Sligt. Hans Poesi 

har ikke fejgt sig lusket bort fra Smerten, 

og han forstod enhver Disharmoni 

at tvinge myndigt ind i Livskoncerten, 

selv naar et Digt som Faust hans Tanke fødte. 

Jeg. 

Men er du gal? Jeg er, Skani, ingen Goethe! 

Gid Pokker havde Jer, som altid mane 

de store Verdensdigteres Skygger frem! 

Af dem er der vel fire eller fem, 

hvis Værkers Glans ej Seklers Rust kan rane. 

Vi andre Smaa er dem, som Vejen bane 

— Nedbrydningskorpset — som med Øxe, Høvl 

og Sav gaar løs paa alt det gamle Vrøvl 

og hu^er Blokkene til Kvaderstene 

med Haabet om, der fødes vel en Dag 

en Plastiker, der tvinger frem de rene 

og store Former ved sit Mejselslag. 

Vi for vor Part maa nøjes med at lære 

vor Slægt lidt mores^ piske den med Svøber. 

Han. 

Du mener, du er en Johannes Døber, 
der for Messias skal berede Vej. 

Jeg. 

Min kjære Pastor! Alt for megen Ære! 
Jeg sagde vi, jeg sagde ikke jeg. 

Han. 

Men har du ej forstaaet, det er dig, 

jeg vil til Livs, fordi ...-jeg holder a' dig 

i Kraft af tusind kjære Ungdomsminder, 

som med en sær Mystik mig til dig binder, 

saa ingensinde jeg kan komme fra dig. 

Det skyldes Dyrehaven, dette Pokkers 

brillante Fristed, hvor i Timer sure 

vi flygted ud fra Byens nøgne Mure. 

Uh . . . jeg maa græde fast som Gedske Klokkers 

ved Mindet om vor Ungdoms Sommertoure! 

Hør du! Lad alle Theorier fare, 
syng ud en Gang af Hjertets dybe Bund, 
romantisk-realistisk . . . lé du kun . . . 
hvad angaar mig de Etiketter? . . . Bare 
det griber Sind og Sans med Kæmpetag 
og tvinger Aandedrættet til at standse, 
som naar Orchestrets Chef med Stokkens Slag 
befaler Buen hen ad Strængen danse, 
og alle de, som ser det, spidser Øre 
i andagtsfuld Forventning om at høre 
Musik, som kvæger, letter, løfter En, 

saa man i Verdensrummet kan sig røre, 
som om man havde Vinger — ikke Ben. 
Men det skal være Vers! Vi gammeldags 
Personer, som er spredte rundt i Landet, 
hvem ej moderne Strømninger har vandet, 
.kan ikke rigtig tro paa alle Fags 
éns høje Rang i Digtekunstens Rige, 
for os ej Prosa Rang med Verset faar. 

Jeg. 

Ja — paa den gamle Rangforordnings Stige 
„Justitsraad" over „Kancelliraad" staar. 

Nu fordrer du, min Ven, at jeg skal gjøre 
Badutspring over mine Evners Skranke; 
forlængst jeg opgav rent den Ungdomstanke 
ved Versets Klang at fange Folkets Øre 
som lyrisk Virtuos i Drachmannsk Stil, 
at lade Plektret fare lig en Pil 
henover hele Sprogets Strængeskala 
og tvinge frem dets lifligste Musik 
saa let, som du kan deklmere ala. 
Paa Vers jeg magter nu kun Polemik 
og muligvis en lunefuld Fortælling. 

Schaadorph: Samlede Digte. « 

Han. 

Jc't,^ nicnor dog, din Ungdomslids Lyrik 
vv UH'VV' end det bare Pærevælling. 

Jeg. 

Min Hn^^lomstids Lyrik! Den har jeg glemt, 
o^C drt har Andre med. 

flan (smilende). 

Jeg véd bestemt, 
ni midt i Fy(»n on gammel Ven der findes, 
som i del Mindste Noget af den mindes. 
<)^' for al lækkos dig med den modenie 
n<'lniKlniiigsmaado — han har Lyst at se 
ind i^jcnniMu on fortykket Gellehindes 
KanaicT til den lyriske Gelé 
i)U\ (l(»n ()|)rindelige Cellekjærne 
OK K'*»nsk(» ud, hvorlunde der har dannet 
wiK ud af den en Prosa-Epopé. 
<>g, naar saa lærd han taler, synes jeg, 
ni <lu inaa sige Ja ... Du kan ej Andet . . . 

til spredte eller glemte Vei-s at samle 
og deriblandt dog nogle af de gamle. 

Jeg. 
Og om alligevel jeg sagde Nej? 

Han. 

Husk saa paa denne Aften her i Skoven, 

paa Dagens kongelige Pmpurdød, 

paa denne lyse Nat, hvor hvid og blød 

en Lysstrøm sagte risler ned fra oven! 

Tænk paa en Landsbymand, der vandrer hjemme 

paa Fyen sin enlige Spaseregang 

langs Vejens Grøft med Gaasemters Bræmme 

og -maner under Aftenklokkens Klang 

saa tidt og ofte op af Mindets Gjemme 

den Tid, da han stod Fadder til din Sang. 



..* 

m. 

Jeg rejste mig, førend jeg havde svaret. 
Jeg værgede mig mod at drives ud 
i dette Følelsernes brede Flud, 
som denne kjære Mand endnu bevared. 
Saa gik vi over Sletten ganske tavse 
og naaede Klampenborg ad kjendte Spor; 
paa Vejen brødes kun den lange Pavse 
af et og andet ligegyldigt Ord. 

Igjen paa Kapervogn til Bys vi kjørte 

i Juninattens mælkehvide Dis, 

af Hjulets Karm jeg stødvis Klirren hørte, 

usynlig Søen sig i Søvne rørte 

paa en urolig, kraftig Drømmers Vis. 

Min Ven sad tavs med sænkte Øjcnlaage, 

hans Stilling var en Smule løs og slap, 

hans Hænder folded sig om Stokkens Knap, 

og Skjægget drypped af den vaade Taage. 

Ja, han saa ud, som kunde han fortrolig 
betro sig til Enhver, han stødte paa. 

thi nu, da Øjnene var lukte til 
med deres niystisk-gaadefulde Spil, 
stod hver en Ansigtslinie klar og rolig, 
og hver en Muskel trygt i Hvile laa. 

Hvor var det mig bekjendt — og dog hvor IVemmed 

det rare Ansigt i den lyse Nat! 

Det syntes mig, jeg med et Ryk blev sat 

i mange Aar tilbage — Barndomshjemmet — 

mit Rusaar ... ja en ganske anden Slægt 

end den, jeg virked for, sig løfted brat 

fra mørke Kroge i Erindringsgjennnet ; 

og disse Magter, i hvis Varetægt 

han hvilte trygt, hvis Navne for mig løde 

med mythisk Klang, blev manet fra de Døde 

og svæved rundt som Spøgelser i Taagen. 

Mit andet Jeg mig tyktes denne Mand, 
som enten slumred eller drømte vaagen. 
Hvis jeg var vandret sanmie Vej som han, 
der fordum syntes banet for mig ligge, 
og lunt var havnet ude i vort Land 
paa et og andet kjønt idyllisk Sted, 

hvor Nutidskampens stærke Toner ikke 

forstyrrede min Kjærlighed til Fred, 

hvor kun dens fjerne Gjenlyd dirred sagte 

som Aftenvinden i et Pilehegn, 

hvor kun en enkelt opvakt Venstredegn 

til Krusning Gadekjærets Vandspejl bragte, 

hvor Tanker, Bøger, Nyt og Gammelt drøftes 

med samme Sindighed og kolde Blod 

som Landsbyhøkeren, naar i sin Bod 

han ser paa Skaalerne, der sænkes, løftes, 

bestandig passiarende med Kunden, 

indtil Balancen endelig er funden — 

hvad saaV . . . 

Saa havde jeg vel sagtens levet 
af det, jeg i min Ungdom samled ind, 
og af og til for Tidsfordriv vel skrevet 
en lille Sang med blidt bevæget Sind, 
og efter Dagens Arbejd have tyet 
til gamle Tanker og til gamle Sange, 
ja sagtens mer end Præsten der jeg bange 
det løjerlige Nye havde skyet. 
I fordums Tider var det ham, som vakte 
mig, naar i Drømmene jeg døsed hen. 

Førend vi skiltes, jeg ham Haanden rakte 
og sagde: Jeg skal tjene dig min Ven 
og samle mine Vers — en fragmentarisk 
Beretning om en Livskamp, der er ført, 
mens stærke Drøn har buldret rundt omkring, 
og Hvirvelstorme Aandens Luft har rørt, 
— hvad eller om du vil — om et ikarisk 
paa lyrisk Solfart anlagt Opadsving. 



I. 



Studenteraarene. 



1855 — 62. 



Sohandorpb: Saadede Digte. 



Jeg vil ud. 



Jeg vil ud! — jeg vil flyve fra Bøger og Støv, 
hvori ellers jeg sidder og roder. 

Jeg vil ud! — jeg vil indaande Dufteh af Løv, 
høre Sang, som ej gaar efter Noder. 

Jeg har læst, jeg har svedt over mangen en Bog 
og tumlet med stridige Problemer; 

men nu vil jeg prøve at læse et Sprog, , 
som ikke la'r sig fange i Systemer. 

Af Træet vil jeg lære at hige højt i Luft, 
suge Liv af den glødende Kugle; 

af en Bæv kan jeg lære at bruge min Fornuft 
og romantisk Mystik af en Ugle. 

Industrien i Myretuens Værksteder vil 

mig Forstand paa det Praktiske give, 

af det grublende Pindsvin, med Pigge dækket til, 
faar jeg Sans for det Spekulative. 

1* 

Og af Kragers og Allikers vrælende Hær 
kaiLJeg lære demagogisk at tale, 

mon af Sneglen, som for Alting sin Husfred har kjæt, 
konservativ at sky det Radikale. 

Og Raaen skal lære mig paa Jordbmidens Plan 

at sætte over hemmende Tuer, 
og Høgen skal lære mig, hvor Verden er human 

imod Fjog, der er fromme som Duer. 

Ja selv Gjøgen, som saa fræk sine Æg putter i 
stakkels fremmede Smaafugles Senge, 

skal lære mig at sky et forfaldent Geni, 

som vil Samfundsprincipeme sprænge. 

Der er Liv, der er Liv i den Skov, kan du tro. 

Kom herud, du Poet og bliv lyrisk! 
Kom herud Prosaist! her har Væsener Bo, 

som kan lære dig til Gavns at blive dyrisk. 

Men se, Sangfugle dig, du poetiske Fyr! 

jeg med Raaer og Træer helst anbefaler; 
dig, min tykke Filister, skal jeg vise nogle Dyr, 

hvori du skuer dine Idealer. 

Jeg selv, som vel sagtens er lidt af begge Ting, 
ser baade paa det Ene og det Andet, 

og søger, mens jeg saadan gaar og driver omkring, 
at blive rigtig alsidig dannet. 




— 5 — 

Ja flyv bort, ja flyv bort fra det kjedelige Bur, 
flyv bort fra den lummervarme Stue! 

Langt sundere der er i Vorherres fri Natur 
end paa Kvisten ved Lampens dvaske Lue. 

Vinduesfantasier. 



I. 

Mig gribe lyse Tanker, og med dem jeg flyver væ 
langt bort fra mit snævre, lille Kammer 

til Haven med den gamle, den høje Nøddehæk, 
med de blomstrende Æbletræers Stammer. 

Jeg flyver hen til dig i den Juniaftenstmid 

og ser dig mellem Havens Blomster vanke 

imellem røde Roser, væved' ind i Plænens Grmid, 
mellem Lilier saa knejsende ranke. 

Den lille Straahat dækker knap det krusede Haar, 
som ned over Skulderen sig bugter, 

den hvide Kjole Folder om de fine Lemmer slaar, 
og Duggen den bløde Hals befugter. 



Se, hist paa Bænken sidder din Fa'r med sm Avis, 
paa Panden har han opskudt sine Briller. 

Imellemstunder tager han af Daasen en Pris 

og slaar til Myggesværmen, som ham driller. 

^ L«ysthuset under de store Lindetræer 
Maskinen staar paa Bordet og koger; 

den hvæser, som den skulde til at tabe sit Vejr 
og hvirvler fra sin Skorsten fine Taager. 

Du hører ej din Tante, som vil kalde dig hen 
til Aftensbordet. Hvorpaa mon du tænker? 

Hør — er det paa din fjerne, din lønlige Ven, 
som du gav til Julegave gyldne Lænker? 

Hstn er dig nær, du Søde; nys fløj han over Land 

paa Længselens pilsnare Vinger; 
^^n er her lige ved dig, og rundt omkring dig han 

som et Møl omkring Lyset sig svinger. 

^an hører jo din Røst, som formæler sin Klang 
med hin Kvidren paa Grene og Kviste, 

^g med Aftenvindens dæmpede, bævende Sang, 
som gjennem Bladehanget vil sig liste. 

Med dig han lytter tavs til det dunkle Blomstersprog 
og grunder paa dets hemmelige Tanke, 

tned dig han staver Skriften i Naturens Billedbog 
ved Aftenhimlens Solglimt, det blanke. 

. . . Men hvad var det, der skreg? Det til Marv og 

. Ben mig f6r — 

Var det fra Reden hist i Træet Skaden? 
Aa, Herregud! Jeg sidder jo i Vinduet og glor; 

det var jo bare Vægteren fra Gaden. 

n. 

•Naar fast jeg har stirret i Bogen mig blind, 

og Hjernen den længes til Hvile, 
saa svøber jeg lunt i min Slaabrok mig ind 
og farer afsted som den letteste Vind 

vel over de hundrede Mile 

til dejlige Lande, hvor Luftningen sval, 

omsuser Orangeriles Grene, 
hvor store Violer sig fylker i Dal, 
hvor Villaen knejser med Marmorportal; 

men tror I, jeg rejser alene? 

Nej dig ta'r jeg med, allerkjæreste Skat. 

Og begge saa let som en Tanke 
vi sænker os ned i den tindrende Nat 
i Lavrens metallisk rislende Krat 

med Bræmmer som Sølvet saa blanke. 

Og rundt om dit Liv har jeg krummet min Arm, 

og begge vi sitre af Lykke. 
Du læner dit Hoved saa tæt til min Barm, 
din Kind kan jeg føle saa blød og saa varm, 

et Kys paa dens Hud maa jeg trykke. 

Mens saadan vi vandre vor ensomme Gang 

- i Duften af Rosen, Jasminen, 
det synes mig, som gjennem Luften sig svang 
en Hjerterne smeltende Kjærlighedssang 
til Strængene af Mandolinen. 

Min aabnede Haand ud i Luften jeg slaar 

for Tonernes Perler at gribe. 
Jeg vælter det Blækhus, jeg kjøbte igaar, 
et græsk Testamente fordærvet jeg faar 
og taber af Munden min Pibe. 

I Sovekamret. 



Sé — der staar hun afklædt 
under Lampeskinnet! 
Barmens Høje røbes 
af det tynde Linned. 

Skottende mod Søstrens 
Seng hun staar og lytter; 
Haanden om den løste 
Fletning tæt sig knytter. 

Og, da hun er sikker 
paa, at Søstren sover, 
løber hun paa bare 
Fødder Gulvet over. 

Ned fra Væggen tager 
hurtig hun Portrættet; 
kysser det. Se saa blev 
Hjertets Trang først lettet. 

Ud hun Lyset puster, 
op i Sengen springer. 
Tavse Drømme røre 
snart de bløde Vinger. 



11 



Faderlig Erfaring. 



Hør min Søn, min kjære Peter! 
jeg vil gode Raad dig give. 
Følg dem endelig, ifald du 
ej ulykkelig skal blive. 

Hør — forlov dig ikke, førend 
du dig lige strax kan gifte, 
at ej Fanden altfor tidlig 
lader dig Familie stifte. 

At den Fristelse er farlig 
trænger næppe til Forklaring. 
Kjære Peter! tro din Fader 
som én Mand, der har Erfaring. 

Havde min Fornuft i Tide 
fra den store Fare vart mig, 
kunde jeg for hele denne 
lange Tale have spart dig 

af den simple Aarsag, at du 

da ej havde existeret, 

thi du er min Dumheds Frugt, som 

mange Aar mig har generet. 

Gjenboere. 



God Morgen, du Gamle der ovre! 
Jo vist — jeg ser det jo nok ^ 
du staar for Spejlet og glatter 
den tynde, graanede Lok. 

• 

Om lidt saa ta'r du dit Sytøj 

og flytter til Vinduet hen, 

saa sætter jeg mig ved Pulten 

og kradser saa jævnt med min Pen. 

I fordums Tider, skjøn Jomfru! 
da gik det lidt flottere til, 
da fløj vi afsted gjennem Salen 
i Dans til klingende Spil. 

Hm — husker du Ballet i Skoven? 
den Nat, jeg fulgte dig Jijem, 
da Maaneskinnet fik lokket 
de lønlige Tanker frem? 

Men Jomfruen, tror jeg, blev stødt paa 

den fattige Skriverka'l; 

han gik nok fra sine Koncepter 

og skabed sig, som han var gal. 

Hun siden som Ballernes Dronning 
de susende Danse tren; 
han gik i de gamle Drømme 
og blev en løjerlig En. 

Men Jomfruen var dog for fornem. 
Nu mærker hun, det var forkert. 
Det Uheld at sidde over 
hun længe nok har probert. 

God Morgen, du Gamle! Nu er vi 
vel næsten lige paa Straa! 
Jeg synes, som stundom dit Øje 
tankefuldt paa mig saå. 

Og — jeg kan ej gjøre ved det — 
mit Øje bliver lidt vaadt. 
Vi to har dog mangen en lystig 
Polskdans i Samling traadt. 

Den Gang var der Noget i Verden, 
som løfted Ens Hjerte lidt, 
og nu er saamærid det Hele 
blevet mig lige fedt. 

Saa — Nu har du tagef dit Sytøj, 
er flyttet ved Vinduet hen. 
Nu sætter jeg mig ved Pulten 
og kradser saa jævnt med min Pen, 



i 

Digterens Moder. 



„Min kjæreste Madam! Deres Sorg jeg fatted strax, 

den er jo saa let at forstaa. 
Den Søn, De maatte miste, han hørte til den Slags, 

hvoraf der kun findes saa faa. 
Han var Digter, Madam! Og De maa forstaa mig ret, 

jeg mener noget Stort med det Navn. 
I hans Værker man finder kun sjelden en Plet, 

og han efterlader Landet et Savn. 

Men ikke sandt? — De tror jo. De skal se ham en Gang 

hisset oppe, i Salighedens Lyst. 
Og indtil den Tid vil jo hans Digtning og Sang 

kunne være Dem en ypperlig Trøst. 
J(^g skylder ham saa mangen behagelig Stund; 

ved Gud, det var tungt, han skulde dø! 
Men kjæreste Kone — det erindrer os kun 

om, at Kjødet desværre kun er Hø." 

Saa talte Præsten. Derpaa han rejste sig og skred 
over Gulvet med et højtidsfuldt Suk. 

Den gamle Kone sænkede sit Strikketøj ned: 

„Tak, Hr. Pastor! Deres Trøst er saa smuk. 

Men bliv ej vred — jeg græder — naar man er 

gammel, kan 

man saa vanskelig med Sorgen faa Bugt, 
og derfor løber hele Tiden Øjnene i Vand, 

skjønt, ved Gud, De talte grumme smukt. 

Men blev jeg end hundred, ja blev jeg tusind Aar, 

at glemme den Soi^ blev mig for svært, 
)g paa hans Versebøger jeg mig ikke forstaar, 

for jeg er kun saa simpelt belært, 
fa, naar i gamle Dage han læste selv en Sang, 

det lige ind i Hjertet mig for. 
feg havde aldrig tænkt, at saa dejlig en Klang 

kunde bo i et Menneskes Ord. 

Aa Gud — naar jeg tænker paa, hvor han var god 

og raf , 

hvor han holdt af sin gamle, simple Mo'r, 
han, som de fine Folk jo paa Hænderne bar, 

og som alle fortalte var saa stor, 
han glemte mig dog aldrig, og naar i Hjemmet her 

om Sommeren en Maaned han blev, 
v^ar vi to altid sammen. Jeg sad og strikked der, 

og han sad ved Vinduet og skrev. 

Jeg turde ej forstyrre ham, men naar paa ham jeg saå 

. og standsede lidt mit Strikkeri, 
saa stod der en Glans fra hans store Øjne blaa, 
som om Stjerner skinnede deri. 

Han mærked ej, jeg saå ham. Han stirred for sig hen. 

— Aa — hvor saå han dog smuk og yndig ud! 
Jeg tænkte i mit stille Sind: Nu faar han vist Igjen 

store Tanker sendende fra Gud. 

Saa sad vi tidt til Midnat, for jeg blev aldrig kjed 

af at se paa mit velsignede Barn, 
og naar han fik sin Mappe 1 Skuffen lagt ned, 

og jeg fik rullet sammen mit Garn, 
saa klapped han mig gjerne og sagde: Mo'r fortæl 

mig et Æventyr, før vi gaar i Seng, 
et af de rigtig gamle, som fordrev os mangen Kvæl, 

den Gang, da jeg var en lille Dreng. 

Jeg maatte op med Lektien. Han nikked og sa' Tak, 

skjønt det Vrøvl var slet ingen Ting værd. 
Han mored sig saamænd ved al den gamle Snak, 

han, som dog var saa klog og saa lærd. 
Ja — somme Tider, enten jeg vilde eller ej, 

jeg maatte synge Viser, endskjønt 
han rigtignok sang meget bedre end jeg 

og selv kunde digte saa kjøilt. 

Naar jeg hørte, at Nattergalen første Gang slog 

herude i min lille Nøddehæk, 
en Himmeriges Glæde igjennem mig jog, 

og jég blev rigtig ung, rigtig kjæk. 
Saa laved jeg hans Kammer til, og hele Huset om 

jeg fejed, støvet af og rydded op, 
og "det tør jeg sige, at naar min Dreng han kom, 

var det propert fra Taa og til Top. 

Naar næste Sommer kommer, vil Nattergalens Slag 
mig skære som den skarpeste Kniv, 

saa vil jeg bare græde den lange Sommerdag, 
,for det Barn var min Lyst og mit Liv. 

Lad Huset saa forfalde — det er ingen Nytte til; 
han faar det jo dog aldrig at se. 

Lad Haven kmi gro til — ingen Moderssjæl vil 
det dog gjøre den ringeste Ve. 

h Ja, imdskyld, Hr. Pastor! Det falder ikke let 
f ■ at tvinge sig i saadan en Sorg. 

ri Jeg véd, at De vil sige, at det ikke er ret, 
at Vorherre skal være vor Borg. 
Jeg kan ikke gjøre ved det, men jeg tror alligevel 

— maaske det er bar Enfoldighed — 
at, om en gammel Kone ogsaa sørger sig ihjel, 
vil Vorherre saamænd ikke blive vred." 



Schandorph: Samlede Di^te. 

Til min Moder. 



Du Sagde nylig i Hu saa mod: 

„Ak nu er jeg blind og gammel!" 
. . . Hør, nu vil jeg sætte mig der ved din Fod 

som lille Dreng paa en Skammel. 
Og naar vi saa Munden paa Gang har faa't 

om Ting fra de svundne Tider, 
saa skal du se, hvor rart og godt 

den Aftenstund for os glider. 



Saa vil vi tale om Hjemmets Bo, 

som Fred og Munterhed hygged, 
og hvor de velsignede gamle To 

saa kjærlig tilsammen bygged; 
hvor Hver, som en Gang var kommen ind, 

vel lysted en Stund at dvæle, 
thi der var glade og frie Sind 

og der var saa varme Sjæle. 



t' 

Du husker jo nok, naar om Aftnen vi gik 

i Haven rundt med hinanden, 
og knap du Tid til at tale fik 

for lutter Lugen og Vanden. 
Men husker du, da du var bleven fed 

og stønnede, naar du dig bukked, 
og den Gang, du plat om i Plænen gled, 

og Fader lo, saa det klukked; 



og Vinteraftnens fortrolige Stund, 

naar Fader i Sofahjørnet 
blæste saa vældige Skyr fra siij Mund, 

at Katten hosted fortørnet, 
og hvordan det kneb med Arithmetik, 

og du maatte bøde paa Modet; 
du mente: Den Ramse Bogstaver fik 

jeg sagtens en Gang i Ho'detV 



Og siden, da jeg kom bort fra mit Hjem, 

den Vandring paa hele to Mile 
hver anden Søndag faldt tidt mig slem, 

og Benene længtes til Hvile. 
Men naade jeg Byen — i strygende Fart 

ad Gaden til Huset jeg pilte. 
. . . Fra Ruden dit Ansigt saa mildt og rart 

Velkommen imøde mig smilte. 

Men saa skal du fortælle, hvad nu 

jeg ikke kan længer erindre; 
dit Smil mig viser, at dybt i din Hu 

de gamle Erindringer tindre. 
Naa kom saa frem med den kjære Skat! 

jeg synes, de gode Minder 
har lyst i de stakkels Øjnes Nat 

saa muntert og kjønt, som de skinner! 



IL 



Fredsaar 



1863—74. 



Du kjender de gamle Sange. 



Du kjender de gamle Sange 
om Dybets sælsomme Magt, 
der levende Sjæle kan fange 
med lokkende Blik som en Slange, 
der holder paa Fuglen Vagt, 

hvorlunde det Dyb os fylder 
med længsel forførende sød, 
mens Bølgen, der Havstokken skyller, 
med sugende Magt os tryller 
derned i sit grønne Skjød. 

Hvor fristes vi til at støde 
Foden fra Skræntens Jord! 
hvor drages vi hen til de Døde, 
hvor længes vi efter et Møde 
med Aanders lydløse Kor! 

Gaa bort fra Brinken i Tide, 
du tavse, pirrende Mand! 
Vend om for vaagen at stride, 
vend om for modig at lide 
igjen i de Levendes Land! 

Tro de Røster ej, som summe. 



Tro de Røster ej, som summe 
foran, bagved, rundten om, 
disse gammelkloge, dumme, 
som ad al Begejstring brumme 
deres gnavne Hverdagsdom! 

Ja, de love Mag og Hygge, 
Læ for Stormens vilde Kast, 
ja de spaa dig Dage trygge, 
hvis du blot vil bo og bygge 
som en ærbar, tam Hanskvast. 

Tro dem ej! De vil kun øve 
Vold imod din Aands Begjær; 
de kan blot din Uro døve 
ved dit unge Blik at sløve 
for Guds Sols og Stjerners Skær. 

Lev saa heller som Zigeuner, 
pisker Regnen end dit Skind! 
I det Fri sig Blikket højner, 
saa det fjæmt, men sikkert øjner 
Sandhedsborgens stejle Tind. 

Nej, du skal din Tro kun fæste 
paa de Øjeblikke faa, 
da dig store Tanker gjæste 
ridende paa Vingeheste 
gjennem Himmelrummets Blaa. 

Husk de Stunder, da du skuer 
Livets hele Blomsterflor, 
rige Farver, blanke Luer, 
fulde Former, bløde Buer 
tæt befolke Luft og Jord! 

Tro paa Ordene, som Aanden 
hvisker dig i Øret ind! 
De vil trøste dig i Vaanden, 
naar du sidder bleg med Haanden 
modløs støttet til din Kind. 

Op, prøv det unge Mod! 



Op, prøv det unge Mod! 

Sky ikke Striden! 
Køl ej det varme Blod 

med Kløgt før Tiden! 
Imod det største Maal 

du skal dig svinge, 
mens, lig en Fjer af Staal, 

din Kraft kan springe. 



Og, naar du ikke op, 

hvorhen du stunded, 
har du til Fjeldets Top 

ej Vejen fundet, 
hin Rosenglans, som staar 

om snedækt Tinde, 
vil alle dine Aar 

dit Blik omskinne. 

Og skal du siden gaa 

i Dalens Taage 
og maalløs høre paa 

de gamle Kloge, 
luk op for Minders Gjern 

fra Vandringsstunden! 
og Vrøvlet lokker frem 

et Smil om Munden. 

Efter Wienerfreden 1864. 



Mit skjønne Sprog — det eneste, der klart niig giver 

Klang 
til det, som frem med Kildemagt fra Hjertegrmiden 

sprang, 
har Skæbnens Magter viet dig til Undergang, til Fald, 
og lyder op fra Tartaros til dig et Dødens* Kald? 

Hvad vore Fædre hilste glad i Seklets Morgenstund, 
da Sangens Blomster vælded frem saa mægtig fra vor 

Grund, 
var det en bitter Haan af den kolde Verdensmagt, 
der klædte Svanesangen ud i Sejershymnens Dragt? 

Var denne Ungdomshigen stærk, det lyse Frihedshaab, 
der nys paa Slesvigs Marker fik Martyriets røde Daab, 
var det en Krampespænding, der jog fra Døsen op 
kun for at matte mere ud den syge Folkekrop? 

Det gamle Led det er jo brudt. Vidt aaben staar vor 

Vang, 
og ned i Brystet tvinge maa vi Dronning Thyi-as Sang. 
Tidt nynned jeg den for mig selv, men tav igjen saa ræd, 
thi højt ved disse Toner vore stolte Minder græd. 



Ak Vikingaanden! Den er død. De gamle Kæmpers Æt 
er bleven til saa blødt et Folk, der lér og græder let. 
I Sommernatten Duggen rigt nedrisler paa vort Land, 
men hurtig tørrer Morgnens Sol de runde Draabers Vand, 

Lérurnens Aske kan vi ej indblæse Livets Pust, 
den gamle Kæmpebenrad er af Højens Jordskred knust, 
og store Ord erstatter slet de tunge Spyd og Spær, 
og Fraser skræmmer ikke bort fra Grænsen Fjendens Hær. 

Sé, Bøgen trænger mer og mer fra Skoven Egen bort, 
det Bløde har besejret, hvad knudret er og haardt; 
vort Sprog har ikke mere Klang som Hug paa Brynjens 

Skæl, 
men som en Drossels Sang i Krat i varmediset Kvæl. 

Men til det Bløde, Milde har vel Verden ogsaa Trang; 
det brusende Orkester hai' jo Brug for Fløjtens Klange 
der snor sig saa behændigt i den store Symfoni,* 
og fanger sikrest Øret ved sin simple Melodi. 

Saalænge Folket bliver tro den Plads, der blev det undt^ 
saalænge det sig holder til, hvad der er sandt og sundt, 
saalænge Sproget bøjer sig til ædle Tankers Bud, 
al Verdens Vold og List kan ej fra Jord det rydde ud. 

Saalænge højt vi juble kan for hver en Tankens Sejr^ 
om ogsaa den, som vandt den, blev født i Fjendens Lejr, 
saalænge vi kan synge med i Aandens Verdenskor, 
saa længe er der sikret os et Ly, et Hjem paa Jord. 

Rundskrivelse til Vennerne 

(1867). 



Ja vist har jeg nu faaet rene Gulve, 

paa Stolene Sæder, paa Bordet Lampe! 

Hør, ærgrer det Jer, I gamle Ulve, 

med hvem jeg har kæmpet saa sejge Kampe, 

naar løs det gik til en drabelig Dyst 

ined knejsende Flaskers Helbatterier, 

og vi blev saa fulde i Stridens Lyst 

— af svulmende Fantasier? 

1 Slaabrok, hvori mangt et Hul var revet, 
jeg sad i en Stue sort som en Gryde, 
der har I paa Loftet med Kjeppe skrevet 
de Runer, som knap nogen Lærd kan tyde. 
Der Tankerne fløj i de frieste Sving 
fra højst balstyrige unge Hjerner; 
fra/ Jordens Pøl de satte i Spring 
højt over de højeste Stjerner. 

Hør, ræddes I over de Spyttebakker, 
der glinse saa skurede, blanke, rene? 
Og mumler I, at I helst Jer betakker 
for saadan en højst overflødig Gene? 

Og spørger I: Skal vi forandre vort Sprog 
og stramme os op i den sorte Kjole 
og tale pænt som en Andagtsbog 
i polstrede Lænestole? 

Jeg nægter jo ikke, at midt i Rusen 
har knitret en Gnist af en Guddomslue, 
at stundom et Vingeslag af Musen 
har suset gjennem den lille Stue. 
Men altid for Hende her aabent skal staa, 
og højt skal hun hyldes som Æresgjæsten; 
jeg beder blot, at hun tage maa 
Gratierne med til Festen. 

Men Pænhed skal ej lægge Baand paa Talen, 
og Selskabsgrimacer I ej skal lære. 
Her ser I ApoUon paa Piedestalen; 
gid venlig han vilde min Husgud være 
og skræmme fra Stuen med sejrende Smil, 
hvad listende tripper af Flovhedsvæsen, 
og ramme sikkert — med sylspids Pil 
Dumheden lige paa Næsen. 

Saa lad da kun Ordene dristig runge! 

Det gjør ej det mindste, de falde lidt drøje, 

naar Hjerte og Aand har lagt dem paa Tunge, 

og Tankerne hige imod det Høje. 

Et let Draperi kun, der folder sig smukt, 

men ej forvansker det kraftige Nøgne, 

det hemmer ikke Bevægelsens Flugt; 

hver Muskel sig frit kan højne. 



# 

Og Bakchos skal ej gjennes bort fra Huset; 
nej, lad ham kun komme med alt sit Følge, 
saa slynge vi Vedbend rundt om Kruset, 
og lystige Viser i Stuen skal bølge. 
Min lille Viv kan saa godt være med; 
kan Guden vel hende forulempe? 
nej, der er slet ingen Fare ved: 
ApoUon vil Larmen dæmpe. 

Paa Ballet. 



Se, hvor hun sig svinger 
saa smidig og let! 

Gjennem Salen klinger 
Violin og Klarinet. 

Hendes Øjne funkle 
som Kronernes Glans, 

hendes Lokker dunkle 
ringe Takt til hendes Dans. 

Midiesmal som Vaanden, 
saa kjælen, saa varm, 

drager dybt hun Aanden, 
højt løftes hendes Barm. 

Næppe den sig dølger 
bag Silken, den blaa; 

det er, som naar Bølger 
over Digevolden slaa. 

Blodet gjennem Aaren 
med Sundhedens Kraft 

svulmer som i Vaaren 
de unge Stænglers Saft. 

Schandoiph: Samlede Digte. 3 

Derfor, plantefrodig, 

som Barnet saa glad 
styrter hun sig modig 

i Ungdomsjublens Bad. 

Men de lange Bænkes 

Besætning er vred; 
Pebermøer krænkes 

af den Uanstændighed. 

Gamle Hmide tude 

ved liflig Musik, 
løfte deres Snude 

med et ethisk Alvorsblik. 

Gjø mod Himlens Stjerne 

er Køteres Lyst. 
Folks Moral er gjerne 

lidt i Slægt med Hundes Røst. 

Foraarsvise. 



Saa se dig dog ud! 

længst Solgudens Skud 
har kløvet i Vandenes Panser et Brud. 

Nej se dog! i Nat 

hver Krokus har sat 
saa frejdig paa Ho'det sin guldgule Hat. 

Fra Stuen dig riv! 

Af Dødskulden stiv 
selv Sneen er smeltet til klingende Liv, 

som skvulpende Vand 

den farer paa Stand 
med skummende Trods over Stene og Sand. 

Af Fugtighed fuld 

er Agerens Muld, 
nu grønnes af Spirer et lovende Kuld ; 

hør Lærkernes Slag 

i solmilde Dag 
om Vaaren, der svinger sit tindrende Flag. 

Og Blæsten er ret 

saa frisk og saa let, 
den tørrer hvert Øje, der nylig har grædt, 

den aander i Blod 

dig Ungdom og Mod, 
snai-t mylrer et Blomsterflor tæt ved din Fod. 

Blaa Hinunel og Sol! 

Avrikel, Viol! 
alt Livet, der pranger i ny vævet Kjol! 

Ud skynd dig og nyd 

al Ungdommens Fiyd! 
at gruble og sørge er slet ingen Dyd. 

En Flaske Tokajer. 



Ved et sælsomt Mirakel 
har jeg pilket en „Blaa", 
og saa let som jeg vandt den, 
saa let skal den gaa. 
Hør — af Løsøre vist 
vi til Overflod ejer — 
lad den springe den Lap 
til en Flaske Tokajer! 

Og to Glas af de slebne 
skal min Vin slutte ind. 
Se paa Kanterne spiller 
et syvfarvet Skin. 
Mod den funklende Sol 
ville Glasset vi svinge, 
i den sitrende Luft 
højt vort Hurra skal klinge. 

Kan du se, hvor den rødmer 
som en brændende Glød? 
Kan du mærke den hede 
med Lue saa sød? 

Højt sig rejser vor Krop, 
bliver rank som en Søjle, 
og ubændigt vort Mod 
bryder Remme og Tøjle. 

Marsch! Vi vandre til Ungarn, 
hvor et Solstraalevæld 
tvinger Vinranken frem af 
Karpathemes Fjeld. 
Se paa Sletten de Blus 
fra Zigeunemes Skarer! 
og i langstrakt Galop 
de broderte Husarer. 

Se, hvor Piger og Svende 
sig i Ringdansen sno! 
Tamburinerne hoppe 
paa trommende Kno. 
Hør, de trampe saa fast 
med de. Støvler saa store, 
hør den taktfaste Klang 
af den klirrende Spore! 

Se Magnaten fra Skimlen 

smider Penge i Grams, 

han har Forværk til Bræm paa 

en guldsnoret Vams. 

Se hans Knebelsbart langt 

ud i Luften sig sprede, 

martialsk ved hans Lænd 

rasler Krumsablens Skede. 

... Er der mere i. Flasken V 
— Nej, jeg tror, den er tømt 
Ikke sandt? For fem Daler 
har prægtig vi drømt. 
Til vort venlige Hjem 
skal nu atter vi drage 
med en Skat af Humør 
for de nærmeste Dage. 

Det skal synge og klinge 
i vor daglige Dont, 
saa vi ler ad det Pjank, som 
har før gjort os ondt. 
Hør — af Løsøre vist 
vi til Overflod ejer — 
naar jeg pilker en Lap, 
skal den gaa til Tokajer. 

Brewexling. 



Du skrev mig til om den glade Tid, 

da ud i Livet vi stævned, 
saa sikre paa, at den største Id 

var den, som lettest vi evned. 
Vi tænkte, Søen var blank og klar 

og med os Himlen og Vejret, 
at Himlen os gav paa hvert Spérgsmaal Svar^ 

som inde i Brystet gjæred. 

Vi ænsed ej Sne, vi agted ej Frost 

ej Regn eller fejende Storme; 
hver sky vi saå, som hos Ariost, 

til Fépaladser sig forme. 
Og Cymblers og Pavkers og Valdhorns Klang 

vi hørte i Luften strømme. 
Vi tænkte: Vi skal i udødelig Sang 

vel fange de store Drømme. 

Og Tanken skal fra sin Kongestol 

al Livet som Hersker syne, 
fra den som fra en elektrisk Pol 

dets Fylde skal samlet lyne. 

Tilsidst vi smykkes med Sejrens Krans 

af Verdens dejligste Kvinde. 
Hm-ra! Hvor bliver vort Liv en Dans 

omkap med Foraarets Vinde. 

Nu skriver du, sort af Melankoli: 

„Aa Gud, hvor vi ynkelig rokker, 
fra Ungdommens Helte-Kothumer vi 

faldt ned paa de fladeste Sokker! 
For Aandens Throne Kathedrets Stol, 

for Sceptret et Spanskrør med Flænge, 
for Lyn fra Tankens knitrende Pol 

kun Torden mod dumme Drenge. 

Ak jeg er bleven en knortet Stub 

med Rodskud myge og spæde; 
en L'hombre, lidt Toddy paa Byens Klub 

er al dens Gjødning og Væde. 
De hentørres jævnt under grundig Snak 

om Kjøbstadens Tarv og Bedste, 
om Kjøbmand Jespersens ny Tobak, 

om Byfogdens nye Heste. 

Og du — naar du bliver tung og dum 

og mat efter Vejret snapper, 
sig — søger du aldrig det mørke Rum 

ad Kjeldrens fortrampede Trapper? 
men ser dig forsigtig først omkring, 

om ej en Elev dig betragter — 
og saa — et dristigt Rubikonspring 

til Dybets vinrige Schakter!" 

... Ja meget vi har i Livet sat til, 

som bittert vi længes efter, 
og meget tabte vi ved det Spil, 

hvortil vi manglede Kræfter. 
Men Længslen mod det forjættede Land 

den banker endnu i Brystet, 
min Ungdomstro jeg bevarer som Mand, 

den har ej Skuffelsen rystet. 

Vi gik vel ikke i Høvdingers Tal 

paa Toget, mod Lyset rettet, 
og Livet gav os et ringere Kald, 

end Ungdomsdrømmen forjætted. 
Vi drog kun som Menige med i Trop, 

men var dog ej at foragte; 
endnu kan ret det mig mande op 

Kampens Ar at betragte. 

Og ser vi den gamle Fane forbi 

med hvirvlende Trommer marschere, 
som Veteraner da ville vi, 

instinktmæssig, stramt præsentere. 
Lys, Ungdomsminder, en enkelt Gang, 

klart paa vor Gjeming derhjemme! — 
De gamle Marschmelodiers Klang 

den kan jeg dog aldrig glemme. 



ii . 

PriyatbiUet. 



Du er jo end saa frisk og smuk, 
som da du var min Ungdoms Brud 
og sendte dine stille Suk 
i Hjemmets dunkle Have ud. 

End elsker du de grønne Træer, 
den friske Vind, det klare Vand, 
end drømmer du i Stjemeskjær • 
saa sødt om et forjættet Land 

Og vandrer stadig her saa sund, 
saa stille, fordringsløs og god, 
og ser hver Urt i Skovens Bund, 
Skovmærket bly ved Bøgens Rod. 

Du minder mig saa mangen Gang 
om Vaai-ens første Blomsters Duft; 
din Stemme har sin gamle Klang 
som Lærkekvad i Foraarsluft. 

Og i vort jævne Hverdagsliv 
du Farver, Duft og Toner strør. 
Held den, som fik en saadan Viv! 
han har det bedst bag Hjemmets Dør. 

. . . Din gamle Elsker her i Løn 
en Vise til dig tømret har. 
Hør — sig, at den er ganske kjøn, 
saa bliver han saa glad, den Nar. 



k 

Rejseindtryk. 



Her ser man kun saa lidt, saa lidt 
for disse tætte Pilehegn, 
og al Ting er saa fedt, saa fedt 
i Lolland — Falsters flade Egn. 

Bag Pilen Hveden gror i Læ 
af leret Jord, saa fed som Smør, 
og Sulet gi'or paa Folk og Fæ 
og begges Sind gemytligt gjør. 

Saa fed en Svend, en Mø saa trind 
med lysblaat Øje, hørgiilt Haar, 
med dejlig Æbleskivekind 
man møder her, ihvor man gaar. 

Et filanthropisk, smørret Smil, 

en uforstyrret Ligevægt 

— det bedste Skjold mod Sorgens Pil 

man finder hos den brave Slægt. 

Et GjensyiL 



Nej! Velkommen! fr det dig, du Gamle? 
Fandt du dog en Gang til Kjøbenhavn? 
Vil du ny og glade Indtryk samle 
til at krydre Dagene, de vamle, 
ovre i din fynske Fødestavn. 

Ih, men Gudbevares! Hvilken Mave! 
Skyldes den nu blot den fynske Grød? 
Hvilke barske Tanker kunde grave 
slige Furer i din Psiide, Brave? 
Fy for Fanden! Næsen er lidt rød. 

Du, som var saa fin og slank som Kvinden, 
Du, hvis Teint var skær og jomfruren, 
Du, hvis Tanker fløj omkap med Vinden 
over Sten og Stok og Stub som Hinden, 
gaar saa værdig paa solide Ben. 

Men paa Øjnene jeg strax dig kjendte 
med det Blik — saa barneaabent — stort, 
der ser ud, som havde du i Vente 
Ting vidunderlige — ubekjendte, 
gjemte bag et Féslots lukte Port. 

Livets Møllestøv har ikke lagt sig 
paa en Sjæl, der kiger ud saa glad. 
Har end Verden tung Erfaring bragt dig, 
har en indre Stemme stedse sagt dig: 
Himlens Dug for Jordens Slid er Bad. 

. . . Tag den Pibe — den, du mig foræred - 
end dens Spids bær Mærker af dit Bid. 
Som Relikvie jeg har den æret, 
min og Tidens Tand dens Brødre tæred, 
saa de gik itu af Bid og Slid. 

Ser du Shakespeare der? Din var ej Fejlen, 
om hvert Bind ej revet blev itu; 
thi du sprang fra Stolen op med Stejlen 
ridsed Kryds i Randene med Neglen, 
mens du raabte: Det er dejligt. Du! 

Skal vi ud i Byen? Skal vi snuse 
under vor profane Pilgrimsgang 
efter Steder, der vort Mod saå suse 
frem som Vandet fra ejx aabnet Sluse 
hilsende sin Frihed højt med Sang? 

Skal vi atter Gadens Fliser maale, 
se de Skjønne drage os forbi; 
mindes Tiden, da vi som paa Naale 
stod, naar bag et Slør vi skued straale 
hen imod os Livets Poesi? 

Skal vi ta' til Skoven, der sin Skulder 
løfter op imod den hvide Sky? 
ud, hvor Bølgen over Stene ruller, 
og med Vu^eviser Sindet luller, 
lokker gamle Minder frem paany? 

I de høje Bøges stille Verden 
digter vi paany vor Sjæls Idyl. 
Nymferne betragte vil vor Færden 

— ligner vi end Fa^uner paa Gebærden — 
med et Smil for gammelt Venskabs Skyld. 

Men iaften vil vi være hjemme 

— Bud jeg efter ungarsk Vin har sendt — 
Har den holdt sig, Du — din rare Stemme? 
Bellmans Viser maa du aldrig glemme. 
Syng om Branden i Kolmåtai^ånd! 

Syng, som skulde det naa op til Skyen, 
bære med sig Livets tunge Vægt! 
Og naar saa du kommer hjem til Fyen, 
husk, da sidste Gang vi gik i Byen, 
og at tro du fandt din gamle Knægt! 

Søg 1 Tide Ly. 



Søg i Tide Ly 

i den store By, 
var det selv blandt Kvistens trange Celler; 

byg dig der en Bo 

for din Sjælero, 
lad dem saa kun skjænd's i Husets Kjelder! 

Søg i Tide Ly! 

men ved Kampens Gry 
stil dig i Geled med Pande aaben; 

husk Du har et Sted, 

hvor du kan i Fred 
slibe blanke dine gode Vaaben! 



Schandorph; Samlede Dijrte. 

Madonna i Palmelunden. 

(Efter Lope de Vegas : Las palmas de Belen). 



Naar I flagre om Palmerne, 

hellige Engle, 
hold saa Grenene stille! 
Mit Barn skal sove. 

Bethlehems Palmer, 
som Vindenes Aande 
saa vredelig ryste, 
som knage og brage, 
o dæmp Eders Susen, 
hold Grenene stille! 
Mit Barn skal sove. 

Det hellige Gudsbam, 
som er bleven saa træt 
af at græde paa Jorden, 
til Slummer trænger, 
vil sove en Smule 
fra Jordlivets Jammer. 
Hold Grenene stille! 
Mit Barn skal sove. 

Det bidende Vindstød 
mit Barn forfølger; 
jeg ejer jo intet, 
som kan ham dække. 
Hellige Eiigle, 
som flyver i Luften, 
hold fast paa do Grene! 
Mit Barn skal sove. 



4* 

Spansk Folkesang. 

(No tocarån capanas). 



For mig skal ingen Klokker 

til Ligfærd ringe. 

At død er slig en Stakkel, 

kun lidet spørges. 

Mit hele Følge være 

min svundne Ungdoms Drømme 

i Sørgeklæder. 

Fornægtelse og Bekræftelse. 



Man kalder dig Fornægter, 
En, som paa Intet tror, 
naar vildt du slaar og fægter 
med Himmel og med Jord. 

Men jeg kan i din Stemme 
høre den Vemod dulgt, 
hint Minde, du vil glemme, 
som altid har dig fulgt. 

Dets Klage dæmpet \linger 
fra dig til hver en Tid, 
og ej du det betvinger 
ved alt dit hvasse Vid. 

Naar vildest paa du bryder 
og tordner ud dit Had, 
for mig det altid lyder, 
som om en Bøn du bad. 

En saaret Sjæl, der lider. 
Husvalelse vil faa; 
en Aand, der tappert strider, 
en Gang vil Freden naa. 

Men du, der dvask bekræfted 
hver officiel Plakat, 
som man paa Porten hæfted 
i Kirke og i Stat; 

du altid er saa færdig 
med positive Svar^ 
saa alvorsfuld, saa værdig, 
saa triviel — og klar. 

Den monotone Præken, 
der gaar saa færdig ned 
ad Stolpen — op ad Væggen 
i salig Søvnighed, 

den gjemmer ingen Higen 
og intet Hjerte stort; 
den er vist næppe Stigen 
til Himmeriges Port. 

Du tror, at du er naaet 
til Havets dybe Grund, 
naar du forsagt har staaet 
paa Badekassens Bund. 



■*• 

Etatsraaden. 



Etatsraaden drager fra Gildt* 

— det stod for en Jubilar — 
Paa Skydebanen Champagnen 
massevis strømmet har. 

Der var saamænd dem, der paastod, 
Etatsraaden var noget ør; 
han holdt sig dog lige saa værdig, 
alvorlig og stram som før. 

Trøstig ad Vejen han styrer; 

— den gik over Vesterbro — 
men underlig døsig, fantastisk 
de Gaslygter paa ham glo. 

De hopped og dirred og dansed 
med Svajen og Nejen saa sær; 
Alt havde tabt Balancen 
endogsaa Huse og Træer. 

Selv Frihedsstøtten, som ellers 
har saa adstadigt et Præg, 
saa ud for Etatsraadens Øje, 
som leged den med den Leg. 

Etatsraaden tog sig til Panden: 
„Er Vesterbro bleven gal? 
den ter sig saa underlig fjantet, 
som havde den en Perial." 

En dunkel Erindring opdukked 
og gav ham af Trøst et Stænk, 
at hist i de „smaa Alleer" 
stod en eller anden Bænk. 
Imellem de dansende Træer, 
imellem de hoppende Blus 
han naaede did og sig troede 
i Ly for gjøglende Puds. 

Og ned imod Bænkens Planke 

han faldt saa tungt som en Sæk, 

men følte sig greben om Livet 

og stivned i panisk Skræk. 

En Stemme, der minded ham ganske 

om Støttens i Don Juan, 

i Nattens bundløse Stilhed 

hæst ham imøde klang: 

„Jeg drømte om funklende Øjne, 
jeg drømte om skummende Vin; 
nu vækkes jeg op af et natligt 
hjemdrivende Knejpesvin." 
Etatsraaden kom til sin Samling: 
„Naa, naa, vær ikke saa grov! 
jeg kunde jo slet ikke vide, 
der sad en Herre og sov." 

Ved Lygteskjæret han skinited 

et Skjæg, saa struttende bredt, 

to Øjne store og blanke, 

et Ansigt blussende hedt. 

En Haand faldt ned paa hans Skulder: 

„Ho, ho, min Fa'r! er det dig? 

Dig vented jeg aldrig at træffe 

undtagen paa Dydens Vej." 

Etatsraaden studsed forbavset, 
og lidt tilbage han for; 
han søgte at stemme Foden 
haardt mod den usikre Jord; 
han famled efter en Holdning, 
som kunde bevirke Respekt; 
han mærked, han havde at gjøre 
med et forfaldent Subjekt. 

Da lød det: „Kjender du ikke 
din gamle Kontubernal?" 

— „Men Gud — er det dig? — jeg troede 
at . . . længst du var bleven — gal." 

— „Det er saamænd meget muligt, 
men nu er vi ens omtrent. 

Vi svømme jo broderlig sammen 
i Fuldskabens Element. 

Naa — fra Kancelliets røde 
og sobre Skummelhus 
du lister dig ud paa Broen 
og drikker en ærlig Rus, 

og dyrker andægtig i Løndom 
som Mystos den herlige Gud 
og skyller din tørre Gane 
for mu^ent Kontorstøv ud. 

Korii — Ingen i Nat dig kjender — 
kom med til et prægtigt Lag! 
den lystige Fest først ender, 
naar atter det gryr ad Dag; 
Saml Ungdommen i dig sammen, 
glem Vrøvl og Embed og Rang! 
vi alle skal puste til Flammen 
med mangen en gammel Sang. 

Og husk paa de svundne Tider 

med Vaarens spirende Pragt, 

paa Hjerteslaget det unge, 

der stod med det Bedste i Pagt, 

husk paa, hvor selv Taaren lindred 

saa mildt som Morgenens Dug, 

husk paa, hvor hver Ven 'var munter, 

hvor hver en Pige var smuk!" 

Etatsraaden rysted paa Holdet, 
han kunde sig selv ej forstaa. 
Det var som i Clairvoyance 
sin Dobbeltgænger han saå, 
der svæved luftig forbi ham 
sejlende paa en Sky; 
selv kan han næppe sig røre, 
hans Fødder er tunge som Bly. 



- 59 — 

Hans Hjemebundter sig filtre 
sammen som speget Traad: 
•,Aa, hvem der nu turde være 
lystig, forsoren og kaad! 
Jeg bryder mig ikke det mindste 
om denne Etatsraadsrang; 
men — jeg er dog altid Chef for 
tredie Departement." 

Fast uden han selv det mærked, 

han fulgte den Andens Fjed, 

og langs ad Vesterbrogade 

de blidelig sejlende gled. 

Den Fremmede standsed omsider 

og aabned en Gadedør; 

de gik gjennem lange Gange 

i Mørkets ravnsorte Slør, 

saa gjennem en Gaard og en Have, 
hvor Foden i Sne slog Sjap. 
„Nu skal Du til at begynde, 
min gamle Ven, hvor du slap." 
Med Skodder for be^e Vindver 
et lille Havehus laa. 
Den Fremmede banked. Man aabned, 
og Lys Etatsraaden saå. 

Der sad i den lave Stue 
omkring det aflange Bord 
en halv Snes halvgamle Fyre, 
som op nu med Hurra for. 

For begge de nye Gjæster 
de gjorde saa høflig Plads 
og svang over Ho'det i Luften 
de svinglende fulde Glas. 

„Jeg bringer Jer her en Broder, 
som ikke blev Renegat, 
min Kontubernal fra Regensen, 
en rigtig god Kammerat. 
Han avancerede mægtigt 
ved Slid i Kontorernes Vraar, 
nlen svigter ikke den unge 
Gud med Vinløv i Haar, 

Højt leve hver Sjæl, der tørster 

i Livets vinløse Ørk, 

hvert Øje, der spejdende søger 

Lyset i Natten mørk, 

hvert Hjerte, der har bevaret 

den evige Ungdoms Gnist, 

hvert Sind, som ingen Slags Skæbne 

i Længden kan gjøre trist! 

En gik ad undas i Elskov, 

hans Tankers Dronning ham sveg;^ 

En leged med Tid og Kræfter 

en altfor hensynsløs Leg; 

En troede paa Favntag af Musen^ 

men krysted den vaade Sky. 

Dog smidig som Tjørnegrenen 

sprang Aanden i Vejret paany. 

Der er dog saa meget Prægtigt 

paa denne rullende Jord; 

der gror for hvert Skridt, vi træde, * 

jo Blomster i broget Flor. 

Af Solens Glimten paa Vandet, 

af Skyggens Bæven paa Blad, » 

af alle de flygtige Glæder, 

der svæve forbi paa Rad, 

af hvert et funklende Øje, 
der har os fanget en Gang, 
af Ekko, der døende flygter, 
fra Ungdommens Jubelsang, 
af hvert et duftende Minde 
fra Fortidens rige Aar, 
saa fyldig en Krans vi binde 
og slynge den om vort Haar/ 

Med Vinens perlende røde 
Draaber den vapdes maa; 
da dølge de fugtige Blade 
Lokkernes tyndslidte Graa. 

— Nu lader Sangene bruse 
I gamle Krigeres Trop! 

de Toner, som flagrende stræbe 
fra Sneen mod Stjernerne op. 

Her ser I nu min Etatsraad 

— ej sandt — saa sjælden en Fugl? 
I Nat har han listig sig vovet 

ud fra sit ovnlune Skjul." 

— „Aa" — lød det fra flere Sider 
„det er jo Juristen Strøm, 
i sin Tid Helt ved et Bæger, 
en Elsker farlig og øm." 

Nu fæsted Etatsraaden Blikket 
skarpt paa den glade Kreds 
og mindedes fra sin Ungdom 
hele den halve Snes. 
Samtidigt vare de Fleste 
Højskolens lovende Skud, 
men vidt fra de slagne Veje 
de skejede siden ud. 

Tre Timelærere var der, 
fremdeles en Toldassistent, 
saa En, der var Noget i Banken, 
saa En, der var Gadebetjent; 
En ejed en Kro paa Landet, 
En havde slet ingen Stand, 
En var Billettør ved „Banen", 
og En var Brændevinsmand.* 

Dog lufted ham Intet imøde, 
der simpelt var eller lavt; 
han læste i hvert et Ansigt 
noget saa trofast og bravt, 
en Tro paa det Bedste i Livet, 
et stille, smilende Haab, 
der ej havde lidt det mindste 
ved Tidens isnende Daab. 

Historier lød nu i Masse 

— en MindeKnes Krønikeskrifl — 
oiyi Dans under Skovens Kroner, 
om dristig Nattebedrift. 

Ad Piger, der havde dem narret, 
med Hovedrysten de lo, 
thi hen over Skuffelsens Vemod, 
by^ed de Sangens Bro. 

— „De Fleste blandt os har fundet",, 
tog endelig En til Ord, 

„et temmelig tarveligt Stade 
paa Markedspladsen paa Jord. 
Men leve det lette, det lyse, 
det frie, det frejdige Sind, 
der samler os her om Glasset 
ved Lysepraasenes Skin! 

Vi samles kun enkelte Gange, 
vi passer ellers vort Kram, 
og trasker hver sine Veje 
taalmodig, stille og tam. 
En Gang om Sommeren Skoven 
skuer vor lystige Sværm, 
om Vinteren yder vor lille 
Knejpe os Ly og Skjærm." 

— Man skiltes. Etatsraaden finder 
med Møje sit nette* Hjem. 

Paa Sokker forsigtig han lister 
til Sovekamret sig frem. 

Hans Frue bag Dynebjerget 
ham hilste med Snorken der; 
saa trak han Klæderne af sig, 
endskjønt med en Del Besvær. 

Man siger, at Dagen efter, 

da han paa Kontoret sad, 

han længe, hyllet i Tanker, 

ej skrev paa Papirets Blad, 

at kjættersk han løfted paa Skuldren, 

at spodsk sig hans Mund fortrak, 

da han i Akterne læste 

den lange, grundige Snak. 

Det siges fremdeles, han listed 
enkelte Gange sig bort; 
hvorhen — fik Ingen at vide, 
og Gætningen kom tilkort. 
Men Dage derefter var han 
ret i et prægtigt Humør 
og gnaved og snerred ikke 
ad Kone og Børn som før. 

Kontoret præcist han passed, 
dog sagde Ministeren tidt, 
at Stilen i Embedsbreve 
han gav altfor flot et Snit. 
Fuldmægtigen vendte sig stundom 
lønligt om paa sin Stol 
og hvisked til Kancellisten: 
„Han bliver mig vel frivol." 



^* 

En gjenvakt Erindring. 

(August 1870). 



)en klare, høje Høstdag mig nylig randt i Sind; 

Jeptemberlyset strømmed saa bredt ad Ruden ind, 
Parken stode Lindene med tyndt og falmet Blad — 
Versailles' Galeri jeg saa tankefuld sad. 

feg havde vandret ene fra Sal og til Sal, 

fulgt Frankrigs Sejersgenius fra Val og til Val 

paa disse tusend Billeder, der rundt omkring mig hang 

som en i Farver bunden, uhyre Heltesang. 

Den lød om fjerne Tider, da for Ridderlansers Kast 
med Klang de Hjelme revned, med Brag de Brynjer brast, 
da Jorsalslandet gungred under Hovenes Slag, 
og Korsets Banner lyste i den glødende Dag. 

Den lød om Bondepigen med Synerne stærke, 
der løfted højt mod Solen det segnende Mærke: 
„Pucellen", hvis Øje gjennem Kampmulmet straaled 
paa hendes Martyrvandring fra Sejren til Baalet; 

Schandorph: Samlede Digte. 5 

om Condé, der „rev en Flænge i Rhinens grønne Baand", 
om strømpeløse Drenge med Bøssen i Haand, 
der fejed bort fra Grænsen Europas halve Magt 
og hasted frem i Stormmarsch til Marseillaisens Takt. 

Ja Sangen naaede Tiden, den Gang saa blodig rød 
over det svundne Sekel faldt den hævnende Død, 
da ud af Kaos fødtes Titanen, der krysted 
det gamle Evropa, saa det skjælved og rysted. 

Med ham for gyldne Ørne højt over Klippetind, 
hans Diadem nedblinked et blændende Skin; 
end daares vi deraf. Til hans Saga vi lytte, 
som var det en fjern, en forunderlig Mythe. 

End drages jo vor Tanke som Pilgrim over Hav 
til de dunkle Taarepile paa Klippeøens Grav 
og følger hans Ligtog med Kanonernes Brag 
til Invalidekryptens Porfyrsarkofag. 

Hans Sejersstjerne lyste hen paa Afrikas Lejr. 
Se Billedet, som jubler ud de franske Vaabens Sejr: 
Horace Vemets „La Smala", hvor forvirret sig vælte 
Araberne paa Flugt fra Emirens faldne Telte. 



Nu kæmpes der atter, og det paa Liv og Død. 
Ind over Frankrigs Grænser nys Fjendemasser brød. 
I Blodstrømme vade de tunge Krigerfjed; 
den skaldede Mand fra Berlin følger med. 



Er han kaaret til Guds Svøbe som hin Hunnoriu^^ Drot? 
Skal Græsset aldrig grønnes, hvor hans Fødder har 

traadtV 
Kan han betvinge Aander, saa de skjælve og hæxo 
og svigte de Folk, over hvilke de svæve V 

Han bød den sorte Ørn — og Kloen den slog 
i vort Korsbanners Dug, i det røde Danebrog. 
Vor Fane, der blev baai-en til Sejr saa mangen (xang, 
hænger nu sammenfalden paa Midten af sin Stang. 

Nu byder han atter, og Kloen strækkes ud. 
Skal Trikoloren blive en søndeiflænget Klud? 
Skal Frankrig gispe døende for Pommerjunkres Fod? 
Skal Rytterstøvler træde i de unge Hjerters Blod? 

Saa spurgte jeg for nylig i saa sorgfuld en Stund, 
da Frankrigs Sønner vege paa dei-es egen Grund. 
Jeg tænkte: Danebrog maa vel Trikoloren følge; 
snart har for sidste Gang den vel vajet over Bølge. 

Da steg Versailles' Billeder med Glans for Mindet frem, 
jeg syntes, at jeg atter stod midt imellem dem, 
det tyktes mig saa sikkert, at Verden maatte sé 
en straalende Slutning paa den Billed-Epopé. 

Om Han, der er løftet saa højt paa Tidens Vande, 
nu denne Gang skal knuse sin vældige Pande, 
det véd ej nogen Sjæl. Men sikkert jeg tror, 
Frankrig vil sig rejse under Klang af Jubelkor. 



5* 

Og Jublen skal brede sig og fare over Sø, 
og alle Sorgens Minder i dens Favntag skal dø, 
den skal styrte Bastillen for anden Gang i Grus; 
da skal vor Fane vaje fra Taarn og fra Hus. 

Efter Paris's Fald. 

(Januar 1871). 



Hvo forstaar de dunkle Runer, Tiden ridser paa sit 

Skjold? 
Sé, hvor onde Magter løses, øve Mord og Brand og Vold! 
Rovdyrsspiren, som sig dølger i de Dødeliges Bryst, 
skyder frem i onde Urter, snor om Livet sig med Lyst. 

Horder styrte frem med Jubel under Slavepiskens Slag, 
tror, de kæmpe skal og bløde for en stor, en hellig Sag, 
Midler ny til Mord og Brandfærd pønse Snillets 

Mestre paa, 
der kan Aandens fineVærker, Seklers Stolthed, sønderslaa. 

Seinens Kæmpestad, som nylig pranged paa sin 

Dronningstol 
med de høje, gyldne Tinder blussende 1 Lys og Sol, 
med den store Folkebølge, rullende som Livets Flod, 
tvinges til at bøje Knæ for Kejser-Korporalens Fod. 

Har du syndet da saa svarligt, stolte Folk, hvis 

Sværdslags Klang 
tidt har runget over Lande som en mægtig Frihedssang, 
du, som drog til Kampens Stævne lig en ny Hellenerflok, 
der en Bakkosfest vil fejre, prydet og med salvet Lok. 

.Førte du end tidt paa Læben Spottens Ord og Kaadheds 

Sprog, 

har med Klippetro du kæmpet, sprængt det lumpne 

Slaveaag. 

Var det da saa haard en Brøde, om din Tanke, ung 

og let, 

har sig øvet, lig et Raakid, ved et højt og dristigt Sæt? 

Har endog du vildt dig tumlet stundom i Mænadedans, 
sværmende i sorte Nætter under svungne Faklers Glans, 
standsed du, naar midt i Tumlen klang et Aandens 

HeiTebud, 
og til blodig Leg paa Valen drog du næste Morgen ud. 

Dine klare, frie Tanker har jeg olie lyttet til 

i det Maal, der klang som bløde, fine Hænders 

Strængespil. 
Jeg kan føle denne Trækning ved et tysk Kommando- 

ski-aal, 
der en Franskmand gjennemfarer, som naar Stenen 

skurer Staal. 

Jeg kan se de blege Miner hos de Folk, der skjuler sig, 
naar ad Hovedstadens Gader Fjenden gaar sin 

Sejersvej. 
Jeg kan se, hvor Haanden knyttes, Øjet staa i Feber- 
glød, 
se de Tanker, som vil voxe op med Krav paa Hævn 

og Død. 

Og de gamle Mindesmærker: „Notre Dame*' ved Seinens 

Vand 
og „Palais'ets" sorte Taame, der staar Vagt ved Øens 

Rand, 

m 

mærke vil, hvor Smertens Hammer banker i de gamle 

Sten, 
mider Kæmpekisten rasle vil den store Kejsers Ben. 



Tyske Folk, du jubler højt — ej sandt? for Preussens 

Kongehelt, 
over Preusserfanens Sejre, raaber „Hoch" i Lejrens 

Telt; 
hviler dig og flikker ivrig sammen paa et broget Skrud, 
hvormed du paa værdig Maade kan din Dukke maje ud. 

Var det Sligt, som Han dig lærte, der med en 

olympisk Aand, 
gudbesjælet, sang en Verden ind i Harmoniens BaandV 
Var det Det, som lønlig drømtes af din store Skjaldehær 
under gamle Kirkeruders underlige Farveskjær? 

Lærte de dig Aandens Trældom under Preussens 

Herskerstav? 
Godt! velsign dem! gyd et Offer over dine Mestres Grav! 
Hør — men husker du din Digter, der er død paa 

Frankrigs Grund? 
— Ak jeg ser til Haan sig kruse Heinrich Heines fine 

Mund. 

Hvo kan løse Tidens Gaade og dens sære Runeskrift? 
Fremtid dølges af et Forhæng, uden Sprække, uden Rift; 
Men en Hævngudinde tæller nøje Draabeme, som flød 
fra ethvert uskyldigt Hjerte ned i Jordens tavse Skjød. 

Og hun kommer, ja hun kommer, susende paa Vingehjul. 
Vé den Slægt, som hun sig kaarer! Ingensteds^ den 

finder Skjul, 
ej i Jordens dybe Huler, ej paa Bjergets høje Top, 
Straffens høje Flammer lyse, strække sig mod Himlen op. 

Lad de store Kræfter samles — spredte kunde de dem 

slaa, — 

da skal Friheds Straale lyse i hver mørk og fattig Vraa. 

Timen kommer, om ej Verden synke skal i Kaos ned^ 

og der lever En, som hører Åandens Suk om Lys 

og Fred. 

Den gamle Have. 



Skal vi rejse til den gainle Have, 

hvor vi Haand i ^aand saa tidt har vandret, 

hvor de røde Roser Plænen spætted, 

hvor imellem tætte Hasselbuske 

Kirkens bnme Væg fra Bakken kikked, 

hvor som Raaer hvide Piger dansed 

gjennem Gangene i Maanedæmring, 

og den klare Latters Klang i Natten 

Ekko selv til lystig Latter vakte V 

Skal vi rejse til den gamle Have? 

Jeg vil ikke se den gamle Have; 
Øxen fælded Hegnets Hyldebuske, 
og i Plænen gro de grimme Tisler. 
Rosenbuskene kun blomstre sparsomt, 
og de gamle Frugttræer staa vemodigt, 
fattigt struttende med døde Grene, 
og en anden Slægt i Haven leger. 
Børneskrig og vrantne Skjænd af Ammen 
afløst har de hvide Pigers Latter. 
Jeg vil ikke se den gamle Have. 

Lad os rejse til den gamle Have! 
Husker du det Æbletræ ved Huset, 
over hvilket Bjørnestjernen funkled, 
troest, fastest mellem alle Stjerner? 
Lad os hilse paa vor gamle Stjerne, 
i hvis Skjær vor Ungdoms hvide Lilier 
trøstig ud sin Duft i Æthren aanded 
i de høje, lyse Sommernætter. 
Lad os rejse til den gamle Have! 

Vel, vi rejse til den gamle Have 
for at se vor Stjerne over Træet 
lyse klart som i de svundne Dage. 
Hver Gang saa de usle Smaating true, 
Ukrudt lig, at kvæle Hjemmets Blomster, 
hver Gang vore Sind ustadig svaje 
om for dumme Luners Kastevinde, 
vil vi tænke paa Arkturusstjemen 
som den smiler koldt ad Døgnets Færdei 
Vel, vi rejse til den gamle Have. 

Konfessioner. 



I. 
1. 

Jeg har sukket længe, længe 
efter Frihed, efter Luft, 
efter Klang af stærke Sti-ænge 
i en sydlig Aftens Duft, 

efter Livet glad og broget 
dansende til Toneklang, 
aandende lig Bakkostoget 
Sjælefryden ud i Sang, 

efter høje Klippers Skygge 
over Søen fra dens Bred, 
store Tanker lig, der dykke 
i en trofast Sjæl sig ned, 

efter Billeder, som vrimle 
fra den Tid, da Kunsten svang 
kjækt sig gjennem alle Himle 
og til Jorden ned dem tvang. 

Ja, jeg sukker, ja jeg længes 
bag mit Fængsels trange Glug, 
og det er, som Døren stænges 
fastere for hvert et Suk. 

Sjælden trænger dér igjennem 
ædelbaarne Tankers Røst; 
sker det, vækkes der ved Stemmen 
bitre Minder i mit Bryst. 

Kolde Mure Klangen fange 
og den vredt tilbage slaa. 
derfor bæve tunge, bange 
Toner i den mørke Vraa. 

Det er tungt sit Brød at kjøbe 
med sit varme Hjerteblod, 
tøjle det, som rask vil løbe, 
Sjælens høje, unge Mod. 

2. 

Saadan lød saa tidt min Klage, 
og mit Sind blev tungt og koldt. 
Det at savne og forsage 
stedse har saa haardt mig holdt. 

Men den kommer. Sjælefreden, 
kommer, naar man mindst det tror, 
som en Trøst fra Evigheden 
saa mærkværdig mild og stor. 



— 77 — 

Mig den bragte Lattei-gaveii, 
og jeg mærked, naar jeg lo, 
hvælved over Fængselsgraveu 
sig en høj og luftig Bro. 

Derfra saå jeg Verdens Myller, 
al dens embedstravle Færd 
med at stable op paa Hylder, 
hvad der ej en Hvid var værd. 

Men fra mangt et enligt Kammer 
saå et Lys jeg straale ud 
med de klare Sandhedsflammer 
tændt af selve Lysets Gud. 

De, som travlest sig gebærded, 
gjorde gjerne ringest Gavn, 
de, der i det Stille færded, 
bandt en Krans om deres Navn. 

Maatte ej min Latter klinge, 
naar jeg saå ad bugtet Sti 
Sandhed stille frem sig tvinge 
gjennem aandfuld Ironi: 

ej den plumpe Spot, som saarer, 
men et fint Intrigespil, 
der ved Næsen trækker Daarer 
snildelig, hvorhen den vil. 

I mit Sind sprang frem en Kilde; 
Blomsten med sin Krone rund 
foldede sig ud saa stille, 
rodfast i min Hjertebund. 

Vraaen af dens Vellugt fyldes, 
bliver høj som Himlens Hvælv, 
af et Straaleskjær forgyldes 
nu de kolde Mure selv. 

Derfor aldrig mer jeg klager, 
al for snæver er min Bo. 
Konmier Sorgen, ud jeg drager 
frejdig paa min Latterbro. 






n. 

Jo længere jeg lever, des mere blir jeg glad 

og har kun Smil og Latter, hvor før jeg havde Had. 

I Livets Strøm at svømme, det er mig nu en Lyst, 
forfriskende dens Bølger beskyller mit Bryst. 

Var Vandet stundom koldt, saa i Huden det bed, 
og stemtes trangt min Aande, naar dybt jeg dykked ned, 

velan mod doven Træghed er denne Isnen god, 
den egger just til Modstand det varme Hjerteblod, 

og Aandedrættet løsnes, naar Farten op ad gaar 
med Jubelsang mod Solen, der højt paa Himlen staar. 

Selv allerdybest nede, hvor der er koldt og vaadt, 
man kan dog, paa min Ære, sig more ganske godt 

-▼ed sære Kreatm*er, der mylrer i det Vand, 
ethvert med den Bevidsthed at være Alvorsmand. 

> Se Blæksprutten farer i det vaade Element 
I forretningstravl om som en Nyhedsreferent. 

Der sidder Polypen med Fangearmes Skok; 
det er en Missionær, som fanger Sjæle e7i bloc, 

'fDer kommer en Hummer i værdig Baglængsgang; 
et Æmne til Chef for et dansk Departement. 

Lad Dyrene være, som Vorherre har dem gjort; 

lad dem kun tro sig Guder; mig skader det ej stort. 

Jeg hader intet Dyr, og jeg klager mig ej mer, 
fordi jeg tidt maa ælte i Bundens Dynd og Ler. 

Naar blot imellemstunder jeg op mig løfte kan 

mod Solens rene Lys og mod Blomsterkystens Rand, 

saa skal jeg prise Livet og altid være glad 

qg muntre mig med Latter foruden Haan og Had. 

Spil igjen de gamle Melodier! 



Spil igjen de gamle Melodier, 

dem, du spilled i vor Ungdoms Tid! 

Fra hver Byrde de mil Sind befrier, 

gjør, at Livets Mislyd i mig tier; 

spil igjen de gamle Melodier 

fra vor første Ungdoms glade Tid! 

Løfter klang en Gang i disse Toner,. 

Løfter, som vel Tiden ej har holdt: 

Haab, der faldt saa brat som Liiiers Kroner; 

men de Sange mig med Alt forsoner, 

der er Kraft i disse gamle Toner, 

Hjertet ej ved dem kan blive koldt. 

Verdens Strømme bruste om os vilde, 
strid og haard var gjerne deres Røst. 
O — men grib et Øjeblik — et stille 
da skal du de gamle Viser spille. 
Friske Bølger fra en Ungdomskilde 
vil da sprudle livfuldt i mit Bryst. 

Det er Grundakkordeme, der skulde 
gjennemklinget hver en Livets Stund, 
som sig løfter nu i Livets fulde 
Kraft og tryller Vinter, Død og Kulde 
om til Foraarstidens unge, hulde 
Løvspringspragt og Solskinsleg i Lund. 

O — saa spil de gamle Melodier, 
dem, du spilled i vor Ungdoms Tid! 
Lad dem følge os ad trange Stier, 
tone frem, naar Stormens Stemme tier! 
Spil igjen de gamle Melodier 
fra vor første Ungdoms glade Tid! 

Hør, lad os danne en lille Klynge! 



Hør, lad os danne en lille Klynge, 
hvor Alle mener hinanden vel; 
og lad os spøge og le og synge 
og svinge Glasset i lune Kvæld! 
Lad Bellmans Viser saa liflig strømme 
med vældigt Livsmod paa Vemods Grund, 
med Tordenhurra, med bløde Drømme, 
mens Maanestraaler paa Søen svømme 
og Bølgen sukker fra dunkle Grund! 

Lad Verden ænse os eller ikke 

— det faar nu blive dens egen Sag — 

men saare nødig vi Skaaler drikke 

i officielt og bestjemet Lag. 

Om end man gjør os det nok saa broget 

og pudser Hundene paa os ud, 

vi vil ej krumme os under Aaget, 

vi vil ej hylde og kranse Fjoget, 

som ToiTeraabeme gjør til Gud. 

Men vi vil hylde de høje Sange 

og klare Tanker af fulde Bryst, 

hver Helt, som, kæmpende En mod Mange 

faldt eller sejred i Slagets Dyst, 

hver brav Bersærk, som har svmiget Hammer 

mod mæsket Slendrians Munkekrop, 

hver Sandheds Martyr i Pinselskammer, 

Enhver, som straaled med Åandens Flammer 

lig enlig Bavn paa en Klippetop. 

Og vi vil lære at glemme Vreden 

og Alt, hvad bittert der er og haardt, 

hvad blev der af os, hvis Kjærligheden 

fra Hjem og Arnested flygted bort? 

Nej — blot lidt Latter ad „Ungersvendene'* 

med Harehjerter og Fiskeblod, 

lidt Himmelspræt kun med Alvorsmændene, 

der — egen Vigtighed dybt erkjendende — 

med Hovedrysten gaa Fod for Fod. 

Og splittes atter vor lille Klynge 

for Skæbnens Vindstød til hver en Kant, 

skal Hver for sig i sin Stue synge 

om gode Tider, som hurtig svandt: 

om Ungdomsmodet med Trods paa Læben 

og dog med Mildhed i Hjertets Gnmd, 

med lystig Latter ad vammel Flæben, 

med Ild i Blodet, med Opadstræben 

mod Solens Lys over Jordens Rund. 



i 

LandliggerL 



1. 

Vognen er færdig. Vi rejse 
bort fra den sværtede By, 
ud, hvor Bøgene knejse 
mod Himlens snehvide Sky. 

Bort fra fortrampede Baner, 
fra Vrøvlet om" Mit og Dit! 
Ud, hvor de vilde Svaner 
boltres i Luften frit! 

Ud, hvor Skovbunden spiller 
i Lysets sitrende Blink! 
Ud, hvor Fursøen triller 
Bølgen mod skovklædt Brink! 

Ser du! alt Søen den blanke 
breder sig stort og vidt! 
Bølger med flagrende Manke 
rider et Vædderidt! 

God Dag, du højtidelig-stille 
drømmende Frederiksdal! 
Kamret i Kroen er lille, 
men Skoven har vi. til SaJ. 

2. 

Morgenen langsomt letter 
Taagen fra Mose og Åa, 
Myller af Lyspailletter 
gnistrer paa Fursøens Blaa. 

Fjernt derude vi skue 
Fiskerbaaden saa klart; 
Sejlene krummes i Bue 
imder den skærende Fail. 

Hele Livet omkring mig 

er vaagnet af korte Slum, 

fra Glenten, der boltrer med Sving sig 

i Luftens mægtige Rum, 

til Koen, der beder med Brølen 
pligtmæssig sin Morgenbøn, 
til Soen i Møddingepølen; 
der grynter ad Blegmandens Søn, 

fra Guldsmeden der, som fletter 
sin Ringdans om Aaens Rør, 
til Kromandens tykke Fætter, 
som gaber i Ladens Dør. 



i 

. . . Der kommer tre Mænd med hvide 
Frakker og Hatte af Straa; 
ned ad Brinken de skride 
med lange Vandstøvler paa. 

De to begynder at øse 
Vand af den stribede Baad; 
den tredie vil just den løse, 
og Kjæden hans Haand gjør vaad. 

Da raaber han med den tændte 
Pibe og Hatten paa Sned 
til os som til gode Bekjendte: 
„Vil Herren og Fruen med?" 

9 

Og snart maa den lette Skude 
kløve det rislende Vand; 
Madkurven agterude 
gaar flittig fra Mand til Mand. 

Med nogen Besvær vi klinker 
rækkende ud fra vor Plads; 
den gule Sauterne blinker 
i tvende fodløse Glas. 

— „Guds Død — men Sejlet! I husker 
ej Søens forbistrede Kast!" 
I Skjødet det river og rusker, 
den knager, den spinkle Mast. 

Vær ikke bcmge, min Kjære! 
Baaden retted sig snart, 
og atter vi skummende skære 
afsted i strygende Fart. 

„Naa, der er Næsset! — Nej hvilke 
dejlige Bøgetræ'r! hva'?" 
„Hold Mund! Nu skal vi, skam, pilke 
lidt Fisk til vor AftensmaM" 

Saa lød det paa Fynsk, uden Vrede, 
fra Sejlbaadens Ejers Mund; 
og snart en sprællende Gjede 
han fanged — paa elleve Pund. 

3. 

Hist, hvor Terrassernes Trapper 
sig breder i Solens Skin, 
hvor Bagsværsøbølgen klapper 
Kystens buede Kind, 

hvor Havens prægtige Gange 
før gav Digterne Ly 
som digted de Morgensange 
i Seklets tonende Gry, 

hvor Frøken Adelaide 
skød Breche i Digterens Bryst, 
naar, klædt i Hvidt som Sylfide, 
hun sang med bedaarende Røst; 

der nu vore Venner vi søge, 
de bedste, vi have paa Jord. 
I Læ af mægtige Bøge 
i Gartnerhuset de bor. 

Skjønt Sygdom hærger derinde 
med haard, uforsonlig Haand, 
vor kjære syge Veninde 
dog sprudler af Liv og Aand. 

Naar Smerten Legemet tvinger 
til Lejet med bydende Magt, 
leende Sjælen sig svinger 
i Flugt blandt Livsblomsters Pragt. 

Af Myggesummen omsværmet 
den brændende Sommerdag, 
vi samles ved Kilden, skærmet 
af Buskenes lukkende Tag. 

I Rullevognen saa stille 
hun hviler sig træt og bleg; 
to brune Øjne dog spille 
i aandfuld og munter Leg. 

Det er som fjerlette Pile 
fra klingende Strænge for, 
naar fra hendes Læber ile 
vittige, vingede Ord. 



h 

Her føle vi fri os og trygge 
kun Grodt hinanden vi vil. 
Gud signe Jer Tre, som bygge 
det kjærligste Hjem, der er til! 

4. 

Helt ud over Fursøen spænder 
Aftnen sit Karmoisin, 
Vandet i Purpur brænder 
og ligner glødende Vin. 

Hver en Brise har lagt sig; 
ikkun en enkelt Gang 
naår os en aandeagtig 
bævende Moltoneklang. 

Som en Bølge sig lukker 
over os Aftenens Fred, 
Sjælen bestandig sig dukker 
dybere, dybere ned. 

Hen vi glide og flyde 
i Drømme af mildeste Art. 
Tys — Menneskestemmer lyde 
ængstelig skarpt og klart. 

Sammen du farer ved Klangen, 
brat af Drømmene vakt. 
Højt nu løfter sig Sangen 
med betagende Magt: 

Den Mandolinserenade, 
der klinger i Don Juan! 
Del er, som Træernes Blade 
(arrede ved dens Klang. 

Mens Elskovslængslen sig vaander 
i Sangens smægtende Lyd, 
klimpre hel listige Aander 
paa Strængen i spottende Fryd. 

Nu tier Sangen. Jeg kjender 
de Trende blandt Skaren der. 
Det er vore nye Venner 
fra Morgenens Fiskefærd. 

„Kom med! I den lille Have, 
der skraaner mod Søen ned, 
en Fest har vi tænkt al lave — 
Vil Herren og Fruen med?" 

Lys paa Bordet der sættes, 
Flammen vifter med Røg, 
med Fade og Flasker der rettes 
an under Latter og Spøg. 

Og snart under Skjær af Stjernen 
vi nyde Glæden tilbunds 
og drikke med Sang Sauternen, 
derefter den svenske Punch. 

Af mandige Stemmer skæres 
Luften saa Imi og blød, 
ud over Søen bæres 
hver Tone til salig Død. 

De gamle Maéstri sig rejse 
levende af deres Grav. 
Mozart, Rossini og Weise 
løse hinanden af. 

Timerne flygte paa Vinger; 
snart slaar Skilsmissens Stund, 
til Afsked gevaltig da klinger 
Polskdansen paa Grønalund. 

5. 

Hil Eder Sommerens Dage! 
Til Fursøens skovrige Rand 
søger min Hu tilbage 
som Fuglen til sydlig Strand. 

Stormen nu øver sin Lunge, 
Sneen pisker saa strid; 
men, hvis jeg i Vinter kan sjunge, 
skyldes det Sommerens Tid. 

Diqjeota membra pætse. 



Ja, hvis du var en Hest med (Jeni, 
da vilde du slaa til Skaglerne, 
saa ud af den gamle, knagende Vogn 
Boltene fløj og Naglerne. 

Nu chikanerer du Kusken lidt, 
som sidder paa Bukken og dvasker, 
riaar ved geniale Sidespræt 
hans Slummer du overrasker. 

Du trækker ellers ærlig dit Læs 

som Fragtmandens andre Krikker; 

tor du trænger haardt til den Skofte Brød, 

som Staldkarlen til dig stikker. 

(Jm Aftenen først, naar du kommer i Stald, 

begynder Geniet at rase, 

da føler du dig som Kvartblodshest, 

da vil du Spilbommen mase. 

Da sparker du ret af Hjertens Lyst 
saa vel efter Kirken som Staten, 
og vUde saa gjeme bide og slaa 
hele Filister-Etaten. 

Ak, det var just det Fjerdedelsblod, 
som dig dine Kvaler beredte; 
det er usaligt at eje kun 
^^disjecta tnembra poetæ,'* 



III. 



Kampaarene 



1875—82. 

Oeorg Brandes. 

(1879). 



1. 

Søvnig drev man langs de gamle Stier, 
nynned hæst de gamle Litanier, 
højt bemidrende sin Storhed selv, 
medens i Evropa nye Tanker 
sig til høj og frodig Skowæxt sanker 
lysglad op i Aandekredsens Hvælv. 

Her en Ungdom uden Fremadhigen 
hylded dem, der øverst sad paa Stigen, 
deres Ord var dens Orakelkvad. 
Naar de Herrer aad af fulde Kurve, 
artig kvidrende de unge Spurve 
pikked Krummerne af deres Mad. 

Da kom Du — en Ildaand, Lysets Bringer, 
muntert susende paa Flammevinger — 
hu — det dirrede, vort gamle Hus! 
Dets Beboere blandt Illusioner 
raved om; end ej Sedans Kanoner 
kunde vække dem af deres Rus. 

Sehandoxph: Samlede Digte. 7 

Gnisterne, som dine Vinger sendte, 
Sovepudens tørre Blaarfyld tændte; 
gamle Næser højst forarget nøs. 
Unge Næser nyste med i Takten; 
paa Ålai'msignalet Zionsvagten 
stilled strax. Det gik til Slukning løs. 

Brand de skreg i alle Landets Dele; 
de, som Intet aned om det Hele, 
hyled allerværst mod Skyen høj. 
Tydeligst man skjelnede Diskanter; 
Pebermøer — Gouvemanter, Tanter 
hvined: „Ægteskabet gaar i Røg!" 



2. 



Vilde du da plante Blodstandarten, 
jævne, lig Pariserkommunarden 
Tempelfriserne med Tuen lav? 
Du, som fint og kjærligt kunde skatte 
Åandens Mestre blandt os! Du, som satte 
Mindesmærker paa de Bedstes Grav! 

Lad kun hver en hyret Zionsvægter 
højt udraabe dig som kaad Fornægter 
af de Dødebges bedste Trang. 
Hvilken Løgn! Du hævder just det Bedste, 
hvortil Jordens Søn sin Tro kan fæste: 
Livets Fremskridt, Aandens Sejersgang 

gjennem Tankens Arbejd, naar den higer 
mod at gjennemgranske alle Riger, 
lidet ænsende Prælaters „Stop!" 
Evig den mod bedre Former haster, 
selv sit visne Hylster bort den kaster, 
dvæler aldrig ved den døde Krop. 



3. 



Rimdt i Landet nogle Stille boede 
som paa Landets Guder ikke troede; 
krummede de sad ved deres Bog. 
Landets Guder sad ved Gaiatafler 
under Klang af Gafler og Karafler; 
ænsed ej et Liv i ukjendt Krog. 

Hidtil havde let de Modet røvet 
hos hver Tvivler; havde overdøvet 
Tvivlens Røst ved Grovhedssalvens Skrald. 
Og den aandelige Pøbel kunde 
pudses løs paa Tvivlerne som Hunde 
blot ved Smudsblads-Witzers Piskeknald. 

Alt de Stille deres Hoved sænkte, 
opgav Ævret og mismodig tænkte: 
„Vi maa kvæles, dø af Aandenød. 
Ude Tanken sig til Sejre fægter, 
hjemme den i Kjælderluften smægter." 
Pludselig et Lyn fra Skyen brød: 



7* 

Ordets Lyn fra dig, du ædle unge 

Verdenstankers Tolk paa Danmarks Tunge, 

rappe Flyver med det lette Sving! 

Drev de dig end bort — Din Stemme lyder 

over Grænsen; stadig Brecher skyder 

du i vore Obskuranters Ring. 

Nogle af de Stille Graven dølger, 
nogle smægted hen som Kildens Bølger, 
langsomt slugte af det tørre Sand; 
færre havde Kraft endnu tilbage, 
de sprang op som før i Ungdoms Dage; 
din Appel de lystrede paa Stand. 

Og i mange unge Sjæles Tønder 

slog du Flammer. Blomster vi begj^nder 

atter i vor Sangerskov at se. 

Hyld Jer Mester, unge danske Skjalde! 

lad til Dydstrompeters Harme gjalde 

Hurra for Jer Doktor hist ved Spree! 



4. 



Da du Landets Guder ej behaged, 
blev du af „den sorte Skole" vraget; 
vore bedste Mænd den vraged tidt. 
Dine Bøger strutted ej af Noter, 
ej du vralted tungt paa Bjørnepoter 
i det gammeldags Professortrit. 

Landets Guder end i Selskabssale 
nyde Viraksduften. Slæbets Hale 
bæres af Studenterpagen tam. 
Men de Troende bli'r stadig færre, 
og Evropa smed forlængst, desværre! 
den Slags Guder hen blandt Kludekram. 

Lad dem sidde her paa Piedestalen 
det Par Aar endnu! lad Hatinden valen 
famle om det møre Sceptei-s Stok! 
Ind fra Vest, fra Syd der Strømme brusen* 
over Landets Jord fra Tankens Sluser, 
drukner snart hver mulden Afgudsblok. 

Lad dem skrige mod dig. Hjemmets Ravne! 
I Evropa alle Aandens Havne 
tage med Salut imod din Stævn! 
Jaget bort fra Danmark vil du bære 
med din Skudes Flag vort Danmarks Ære 
over Hav og Land. Det er din Hævn! 

Med Johan Ernst Giinnerus's Portræt. 

(Juni 1879). 



I Aandstemplets Haller sad Slendrian som Gjæst; 
dets Søjler var sprukne, dets Sokkel forvitret; 
da lød over Verden en rangende Protest 
og Tankeraketter i Luftrummet knitred. 

Fra London, fra Paris, fra Femey steg de smukt 
mod Himlen i funklende, farvede Buer, 
og spottende beskinned deres lysende Flugt 
Hundredaars Spindelvæv i tilstængte Stuer. 

Da Tanken myndig kræved sin gamle Odelsret 
og sprængte de Bomme, som Middelaldren skabte, 
de gamle Lærdomsoldermænd klamred sig tæt 
til Rækværket op, mens de Snusdaasen tabte. 

Men ikkun et Par Aar fløj Lysene os nær, 
saa vi saå deres Striber vor danske Himmel fure; 
de blænded sagtens Øjnene ved altfor skarpt et Skjær; 
vor tyske Doktor brugte for radikale Kure. 

Dog hil hans blonde Hoved, der paa Østerfælled faldt 
for Bøddeløxens Eg til „de Dydiges" Glæde! 
Da Videnskabens Frihed i Danmark det gjaldt, 
han fandt den gjæve Bisp paa Nidaros's Sæde. 

I fejrest Ungdomsdage den Nonnand drog hen, 
hvor han øjnede et Blink af Sandhedens Stjc^nic, 
ad Tankens vide Veje en farende Svend 
med Fjeldluftens Klarhed I Sind og i Hjem(». 

Han nøjedes ikke med den banede Sti, 
betegnet ved Dogmernes Landmaalerstokke; 
med Snille han gransked i Fjord og paa Li 
i Dyrenes og Planternes mylrende Flokke. 

Derved han fik for Livet hin ædle, aabne Sans, 
han lærte, at det trængte til Luften og Solen; 
alt Bedsteborgen, al forloren Rang og Glans 
som Skimmel og Fnug skulde fejes ud af Skolen. 

Den skulde være Templet for Aandens fi-ie JJv, 
ej lave til i Hundredtal „dannede" Filistre, 
ej sløse Tiden hen med den goldeste Kiv 
imellem de tørre, skolastiske Magistre. 

Stolt sejred hans Landsmand, der Latterkilen drev 
mod de tragiske Dukker, saa Papkyradset revned — 
— ak Throndhjems brave Biskop ej Sejrherre blev, 
da mod Lærdomsattraper til Kampen han stævned. 

Hos Hr. Ove Høgh-Guldberg, den stramme Bureaukrat, 
en Aandsfrihedsmand for en Oprører gjælder. 
Gud naade os for Frihed i Kirke og Stat! 
Nej først og fremmest Ro i vor gamle Sæbekjælder! 

De danske Studenter behøver ikke „Aand", 
nej, lad dem bag Højskolens spigrede Rude 
blot læse til et Laud^ til et Haud eller Non^ 
saa sorteres de nemmest til Levebrødsstude ! 

Og Biskop Gunnerus sørgmodig drog hjem, 
hans Bøger, hans Dyr og hans Planter ham trøsted. 
(jid Sæden, han strøede, maa frodig gro frem 
og rigt af Fremtids Slægter en Gang blive høstet! 

(fid store Tankers Storme med hvirvlende Sus 
niaa over Landet blæse og Hjernerne kvæge! 
Aabn Dørene paa Trueplads, vort Højskolehus ! 
lad frit i dine Sale de Luftstrømme lege! 

Fra Udlandet 

1877—78. 



Chillon. 
1. 

Det røde Lys paa Søen danser 

som Blodstænk paa et staalblankt Panser 

hinsides Vandet Fjeldets Top 

med Kæmpelansers Spidser flænger 

de hvide Skyer itu, der hænger 

i Bælter løst om Bjergets Krop. 

Se nu! I faa Minut er gløde 
Savojens Alper purpurrøde 
for strax at daane hen i Graat. 
Ihærdig Søens Bølger skure 
mod Kalken paa de sorte Mure 
op ad det gamle Røverslot. 

Tungt mine Trin paa Broen runge, 
og Porten, lig et Rovdyrs Lunge, 
et Ekko pruster ud med Klang. 
Fra Skiu'et træder frem Gendarmen, 
forbydende han løfter Armen; 
den synker, da han ser en Franc. 

I sære Linjer, sigsagskaame, 

staa Tage, Tinder, Takker, Taame, 

og oppe i et Vindves Karm 

en Kvindeskikkelse jeg skimter; 

imod en kulsort Baggnmd glimter 

som Marmor hendes Haand og Arm. 

Mon det er Byrons Sanggudinde, 
som har endnu sit Ly derinde 
og dølger sig ved Sol og Dag, 
men som ved Nat i hvalte Gange 
end synger sine mørke Sange 
til det stakkate Harpeslag? 

Fra Kjælderhvælvets Dybder flammer 
et Flagrelys paa Pillestammer, 
der skyder op fra Mulmets Grund. 
I Hvælvingen de sorte Ripper 
sig spreder ud fra Søjleknipper 
som Grene i en bladløs Lund. 

Igjennem Haller, Korridorer 
enstonig, dump en Lyd sig borer 
som Vindens Suk i Siv og Krat. 
Der bæver i det mørke Fjerne 
en flimrende og brandrød Stjerne, 
der blusser op og svinder brat. 

Jeg stirrer, lytter og maa tænke 
paa Friheds Martyr, som sin Lænke 
i Smertensgang om Pillen bar. 

men sang, saa Mørket maatte revne 
for Minders lyse Bflledstævne: 
den kjække, stolte Bonnivard, 

som, da Calvin i Vrede tordned, 
saa Glæden blegned. Livet sortned, 
bandt Kransen om sit Haar til Fest. 
Og midt i (Jenf, det angerknuste, 
anakreontisk Sangen bruste 
fra Læben paa den smukke Præst. 

Var det et Ekko af hans Stemme, 
der klang fra Fængslets mørke Gjemme 
som en evindelig Protest 
mod muggen Fordom, Aandens Skranker, 
mod Lænker, smedede om Tanker 
af Konge, Pøbel eller Præst. 



2. 



Jeg nærmer mig. Jeg ser da skride 
en Mand med Lys, i Klæder hvide; 
hans Skridt af Gulvet tage Maal. 
I Lysets Skjær, det dunkelrøde, 
jeg ser det store Ansigt gløde 
og Haaret staa som Røg af Baal. 

Hans Gangart giver mig Forvisning, 
at rent jeg fejled i den Gisning, 
at han var vakt af Seklers Muld. 



— 108 — 

End ingen Exegets Forklaring 
har lært mig, at en Aabenbaring 
fra Dødens Land har vist sig fuld. 

Jeg hører ham fremdeles nynne. 
Nu læner han sig til en Tønde 
og strammer sig som en Sergent. 
Hans Holdning knækker, da han hikker, 
med et Bonjour han til mig nikker: 
„Hor ser De Borgens Kommandant!'' 

Ja, Gouvemør for denne Hule 

hver Rotte, Flaggermus og Ugle 

paa denne gamle Borg Chillon. 

Mit Navn De kjender allerede; 

jeg hedder, hvad de Fleste hedde 

her i Veytaux." — „Ja, saa — Massen?" 

^^PrécisémenU Monsieur! Jeg drikker 
lidt Vin, som i min Kjælder ligger 
som Modgift mod en Eftersmag 
af Krovin, som med Sjælekampe 
jeg drak med nogle Bøndertampe; 
med Dem er det en anden Sag. 

Værs'artig drik! Og det skal være 
en SkaaJ for Boi^erfriheds Ære, 
for den jeg ofrer Liv og Blod. 
Å bas les aristos! Gid Fanden 
dem alle vilde slaa for Panden! 
. . . Hæ . . . den Yvomevin er god! 

A bas de dvaske Bønderkroppe, 
hvis Huse brede sig der oppe, 
„fe« Endormeurs her i Veytaux! 
De Knovsere betaler ikke 
det Pøjt, jeg værdiges at drikke 
med dem paa deres sjofle Kro. 

A bas de engelske Hallunker, 
der kommer her med deres Grunker, 
gjør Livet dyrt paa alle Kroer! 
Uh — deres „ladies'' jeg hader 
med dQres pæne Dukkelader, 
som var de trukne i en Snor. 

A bas de Drivere, som render 
hertil fra Verdens fjorten Ender 
al offentlig Moral til Tab! 
De aner ikke, hvor forbandet 
de undergraver Schweizerlandet 
ved Fraadseri og Drukkenskab. 

Her sidder jeg i denne Grube 

og ærgrer mig. Derfor min Strube 

til lidt at læskes føler Trang." 

— Han tømte Glasset helt og hugged 

det ned mod Gulvet, mens han sukked: 

„En Skaal for Verdens Undergang!" 

Til Tællelyset med det samme 
han sparked, saa den sure Flamme 
gik ud, mens Tanden gløded rød. 

I Mørket hen, i Ringe lange, 
sig Osen snoede, lig en Slange, 
og Gouvemørens Stemme lød: 

,,Mln Herre! Her blandt Sorgens Minder 
Fortvivlelsen mig overvinder, 
som Byron blir jeg stolt og tavs — 
hans Navn staar der paa Rllen ridset — 
med ham jeg er saa fuldt forvisset, 
at Verden er det bare Snavs. 

Tenez, Monsieur!^' ... En Svovlstik knalder 
imod hans Buxer. — Tungt han falder. 
Den Akt Balancen ham betog. 
„Ah sapristi! Min Hustru græder 
for mine rene Lærredsklæder!" 
Stærkt i min rakte Haand han drog 

og svang sig op og tændte Lyset, 
og smilende i Flammegyset 
hans Knevelsbart sig skilte ad. 
„Nu siger jeg: d bas med Soiren! 
vi drikker til den lyse Morgen; 
nu har jeg druknet alt mit Had. 

Nu drikker jeg for Kjærligheden, 
nu drikker jeg for Verdensfreden 
— og alle Skaaler drikkes ud! — 
Saa drikker vi for Piger søde, 
saa drikker vi for Roser røde, 
for Ungdomsglædens Stjerneskud! 

Vi drikker al den Vin, vi skuer 

i Fade under disse Buer. 

Jeg handler selv dermed „«n groii" 

... Hør ... vil De ha' et Fad? Bestil det! 

Jeg expederer, hvis De vil det, 

det Hele prompte conime il faut. 

Men Planen var for dristig digtet. 
Balancen ubønhørlig svigted. 
Jeg tog hans Lys og greb hans Arm. 
Med Mas vi op ad Trappen dingled, 
og, da han over Gaarden svingled, 
da skuldred for ham en Gendarm. 

Han stammed: „Sér De — Slynglen skuldi*ed! 
Her bor jeg!*' — Paa en Dør han buldred, 
som skulde Planken splittes ad. 
Et Hoved ud af Vindvet luder, 
om hvilket tæt, i fire Knuder 
et Lommetørklæd bundet sad. 

Saa gjorde han sig ganske liden 
og lagde Ho'det om paa Siden: 
— „Ak, det er mig. Madam' Masson!" 
Som Hævnens Torden Svaret gjalder 
med Ekko gjennem Taarnets Haller 
i dette lille Ord: „Cochon!^^ 

3. 
Mon det er Byrons Sanggudinde, 
som har endnu sit Ly derinde? 

— Det ler fra hvert et Skydeskaar. . 
Og langs ad Kystens mørke Stier, 
fra Søen, Fjeldet — Parodier 
paa Byrons Digt omkring mig slaar. 

Men, alt imens det summed, hvisked, 
en Regn mig i mit Ansigt pisked, 
og i min Tanke, der blev klar, 
den svundne Tids Romanticisme 
og den moderne Realisme 
Grimacer ad hinanden skar. 

Juleaften i Rom 1877 

ved Skandinavernes Julefest. 



Drag til Rom, du Frysende der hjemme, 
der, hvor Alt er taaget, graat og vaadt! 
her er koldt, men tidt er Solen frennne; 
hvor den skinner, er der lunt og godt. 
Varm dig ved dens Ild i Pincio-Lunden, 
naar for Øjet sig udfolder brat 
Rom i Guldmorsdragt i Aftenstunden, 
kronet af St. Peters Pavehat. 

Drag til Rom, hvis du er pint af Sulten, 
hvis din Aand er led ved Husmandskost, 
hvis af Ærgrelse du slog i Pulten 
ved det Vrøvl, du fik med sidste Post. 
Her faar Sjælehungren herlig Føde, 
giv dig frit dens hele Trang i Vold, 
her, hvor Livets bedste Farver gløde 
fra de store Mestres Heros-Old. 

Drag til Rom, ifald du mægtig tørster! 
her der skjænkes dig en gammel Vin. 
Ikke sandt? Det er en Drik for Fyrster, 
Hvilken Kryderduft! Hvor nobel, fin! 

Schandorph: Samlede Digte. 8 

Den er tusindaarig. Blandt Kolonner 
laa den længe skjult i Mulm og Muld. 
Drik den med de svimdne Seklers Aander, 
naar paa Forum Maanen straaler fuld! 

Men, hvis ej du hørte Aandens Stemme 
kalde dig med Herrebud til Fest, 
kjære Landsmand! bliv saa rolig hjemme, 
da er du i Rom en Snyltegjæst. 
Fattige og Rige Aanden kalder, 
giver ej paa Rang og Rigdom Agt, 
men til Fest i Aandestadens Haller 
maa du møde, klædt i Biyllupsdragt. 

i 



Rimbrev fra Rom 

(til Otto Borchsenius). 

Hør — Du har sagtens set et gammelt Tæppe, 

der næsten lignede en Støveklud; 

det hænges endelig til Luftning ud, 

de fordums rene Farver kjendes næppe. 

Se, hvor den store Bondepige prygler 
paa Tæppet lystig med sin Spanskrørs Stok. 
Det vrider sig; det synes, som det trygler: 
Hold op, hold op! Hu, det er mer end nok! 

jf . Men Pigen smøger Ærmet op. Med Skaftet 
livm trommer, og hun tærsker løs paa ny, 
og Tæppet, det maa give sig; ud af det 
der hvirvler sig af Støv en vældig Sky. 

Men se — Processen svarer prægtig Regning! 
Befriede for Støvlags grimme Gjem, 
^et gamle Tæppes Farver, Mønstrets Tegning 
^^^ tydelig for Lyset kommer frem. 

Min Ven! Jeg synes, jeg har lignet Tæppet, 
^t jeg af Vrøvlets Saaler var fortrampet, 
^f Ovn- og Lampeos saa gjennemdampet, 
^t ret jeg trængte til at blive kjæppet. 



i 

Men næppe véd du, hvordan jeg i Krogen 

har tryglet ynkelig og lønlig bedt 

for denne Ro, jeg elskede trods Nogen. 

— Nej, den Skandale har dog Ingen set. 

Nu faar jeg stadig Tærsk af tvende Piger 
paa Flakkefarten i Evropas Riger; 
og ingen nok saa kraftig sjællandsk Tøs 
kan tromme stærkere paa Tæppet løs. 

Jeg synes, at jeg mærker Støvet viger. 

— Kom frem, mit glade Sind, kom frem en Gang! 
og syng min gamle Ven en lille Sang! 

Men, a propos! Du med det gode Ho'de 
har gjættet alt de tvende Pigers Navn, 
skjønt det er noget siden, det var Mode 
at dyrke dem i Kongens Kjøbenhavn. 

1. 
Mellem Alperne. 

Oppe paa Bjei^et sin højtstemte Fedel 

Vindguden stryger. 
Fjeldkløften ligner en kogende Kjedel, 

damper og ryger. 
Saa vælter Lyset sig ned der imod; 
Taageme blive saa røde som Blod, 
vride sig først i Fortvivlelsens Krampe, 
derpaa som Florfnug i Vejret de dampe. 

Kun for en Stund taa de Rast sig at lejre 
ydei'st paa Fjeldtoppens Kant. 

Dagen vil vidt ud i Luften dem vejre. 

Hil dig, du Lys, for de straalende Sejre, 
evig du vandt! 

Glansfuld, i Storhed og Skjønhed sig løfter 

hele Naturen: 
Bjergkammens Sav og de fløjlsgrørine Kløfter, 

Vinen bag Muren, 
Granen, der luder mod Afgrundens Tragt, 
Floden, der folder sin blaagrønne Dragt, 
Pigen, der klavrer ad Stien med Geder, 
Hytter, der hænger paa Skrænten som Reder, 
Vandet, der væver fra Skiferens Revne 

Fjeldvæggens fugtige Slør, 
brønddybe Spalte til Rovfuglestævne! 
Hil dig, vor Jord, for din fødende Evne! 

aldrig deri dør., 

Oppe — se Jordklodens Rygsøjleknogler, 

nøgne og strænge! 
Nede — se Højenes svulmende Sokler, 

Lunde og Enge! 
Oppe har Døden sit Isscepter strakt, 
nede gror Livet i festligste Pragt — 
Her, hvor jeg staar, kan i Lufthavets Strømme 
Lungerne kraftig sig fylde og tømme. 
Raskere, stærkere Hjerteslagstakten 

klinger mod Brysthvælvets Mur. 

Hil dig, naar vredest du trodser paa Magten, 
hil dig naar yppigst du udfolder Pragten, 
store Natur! 



2. 
Gjennem Mont-Cenis. 

Dog har vi Kraft at lempe 
din Vælde til vor Tarv, 
og Lyst med dig at kæmpe, 
det er vor Odelsarv. 
Vi fik den af den snilde, 
den prægtige Titan, 
der krydsed Zeus's milde 
højkirkelige Plan. 

Vel Zeus to Præster sendte, 
som naglede ham fast* 
men se! Herakles spændte 
sin Bue — Lænken brast! 
Olympen maatte bøje 
sig for Titanens Trods — 
Titanen, som for Øje 
har Maalet stillet os. 

Det stod for dem, som tænkte 
paa Nutids Pelteværk, 
for dem, der Brechen sprængte 
i Fjeldets Pansersærk, 

for dem, der forspandt Baaden 
med Dampens Hest saa smukt, 
for dem, der væved Traaden 
til Tankens Lynildsflugt. 

Se — op og ned ad Bjerget 
sig Vognes Række snor, 
og gjennem Kampstensværget 
man drev et Kæmpebor. 
Nu gjennem Klippehallen 
højt gungrer Togets Gang, 
det lyder højt med Gjalden 
som Tankens Sejerssang. 

Hil dig, du Banebryder, 
vor Races Frihedsvæm, 
, hvad enten nu du skyder 
et Bjerg itu med Jern 
og sprænger gamle Skodder 
for Luften frisk og sund, 
hvad eller dybt du lodder 
dit eget Ophavs Grund. 

Lad saa kun Paver vælte 
et Anathema ud 
og skjælde Tankens Helte 
for Oprørsfærd mod Gud. 
Lad Præster, Degne, Munke 
kun brøle med i Kor; 
det slukker ej den Funke 
af Gud, som i os bor. 

3. 

San Marco. 

Pansret tykt med Marmorplader 
og med Bladguld tæt belagt, 
folder du blandt Søjlerader 
ud din Middelalderspragt. 
Som en Østens Patriark 
Kuplens Tiara stolt dig kroner, 
som en rig Relikvieark 
for de muldne Traditioner 
fra en Verden i Ruiner 
staar du, gamle Byzantiner! 

Under tøndehvalte Bu^, 
under Kuplers runde Tag 
gyldne Mosaikers Luer 
sværtes i den brune Dag. 
Oppe fra det mørke Kor 
vælter Røgelsen de dimkle 
Hvirvler, som sig opad snor. 
Her kan Intet frejdigt funkle 
uden Guldbrokadens Smykke 
paa de brede Præsterygge. 

Voxlysskjær paa Messehagler, 
Messeklokkens Klingren fin, 
Sangen, der saa klangløst kagler 
i det mystiske Latin, 
denne halve Dæmringsnat, 
Menighedens Myggesummen, 

Orgelet, som stemmer brat 
i en dæmpet Tordenbrummen, 
i lethargisk Blund mig dukker. 
Drømmeporten op sig lukker. 

Republikens Senatorer 
træde stolt og langsomt ind, 
Hermelinet Kaaben forer, 
gyldent straaler Skuldrens Bind. 
Hvilke lange, tætte Skjæg, 
hvilke Træk saa haarde, sejge! 
Kaabeme med Fløjelslæg 
Gulvets Mosaiker feje. 
Oppe i Arkadens Loge 
flimrer den forgyldte Doge. 

Galaklædte fire Præster 
løfte under Baldakin 
højt San Marcos Helgenrester 
i det demantsmykte Skrin, 
følges af en mægtig Rad 
Munke — hvide, brune, sorte; 
det latinske Hymnekvad 
runger op mod Himlens Porte. 
Folket knæler dybt i Støvet, 
af en salig Rus bedøvet. 

Jeg er med! EXstasens Brænding 
over mig sin Bølge slaar, 
en magnetisk Krampespænding 
alle Nervetraade naar. 

Bamedrømmes Romantik 

sløve voxne Tankers Vaaben; 

for det dunstomslørte Blik 

lukkes hver en Udsigt aaben. 

. . . Tys! Nu skærer gjennem Taagen 

skarpe Toner! . . . Jeg er vaagen! 

Ud fra Messingstruber svinger 
sig en munter Melodi; 
Livets kjække Fuglevinger 
dirrer jublende deri. 
Janitscharmusikens Klang 
lyder mægtigt ned fra Pladsen, 
gjennem Kirkeskibets Gang 
bryder sejrrig Tonemassen. 
Processionen — Drømmesynet 
svinder brat som Kommodslynet. 

Ja, brus frem, I Toners Aander, 
tving for Lyset Porten op, 
og marcher i Stormkolonner 
taktfast frem i sluttet Trop! 
Lyd som Sang af stærke Mænd, 
der tør Livet se i Øjet, 
klar, hvad dunkelt svømmed hen, 
ret hver Ryg, som trælsk sig bøjed, 
spil til Marche ad Lysets Bane 
under Aandens Frihedsfane! 

4. 

Gallerier. 

Snaii i Hvilens milde 
Liniefortoning, 
snart i Kampens vilde 
brudte Muskelsnoning, 
snart helt vinberuste, 
salig sunkne hen, 
snart af Smerten knuste 
staa I, hvide Mænd! 

Op af Jorden gravne 
har I vækket atter 
Livets Fryd, saa gnavne 
Munke blev til Latter. 
Billedet og Bogen 
slutted tæt en Pagt; 
selv til Cellekrogen 
naaede Græskens Magt. 

Ej man mere priste 
det Forkrøbne, Magre, 
Legemerne viste 
Former, sunde, fagre; 
ud af Kuttegjemmer, 
tykke Vadmels Skrud 
sprang de nøgne Lemmer 
lysbestraalte ud. 

Paa San Sistomuren 
niylrer Masser nøgne 
frit som i Naturen 
ud for Alles Øjne. 
Frem af Sten Kolosser, 
som din Moses, gro, 
store Marmortrodser, 
Michel Angelo! 

Hvad der mildest kvæger 
fik i Farven Tone: 
Englebarnet leger 
med en Pavekrone. 
Vinger gjennembore 
Dæmringsskyéns Gjem; 
videlystne store 
Øjne kikke frem. 

Leonardos Kvinder 
dybt og sjælfuldt drømme, 
Rafaels Gudinder 
trone bly og ømme. 
Gjennem Moderjublen 
dog en Vemod slaar 
som en stille Grublen 
over Barnets Kaar. 

Hvilken Fest og Glæde 
under Marmorpiller! 
Lys paa Fløjl og Klæde 
slangebugtet spiller; 

Vinen blodrød blinker 
bag den gyldne Rand; 
med St. Peter klinker 
Sultan Soliman. 

Rubens, trods din Bibel, 
avler du Titaner 
som en hollandsk Svibel 
Kæmpetulipaner. 
Saftfuld Aaren svulmer 
bag den hvide Lød; 
Lidenskaber ulmer 
bag de Masser Kjød. 

Sødest Bamelængsel, 
vildest Sanseglæde 
bryder frem af Fængsel, 
tør for Dagen træde; 
ud i Verdensrummet 
tvinges Alt til Flugt, 
Intet er fordummet, 
muggent, indelukt. 

Finale. 

Hin Tid er død; dens Aand til Graven bragt. 
Historien hine Kaktusplanter ligner, 
der kun med lange Mellemrum velsigner 
os med de store Blomsters Farvepragt. 
!Først under Hellas' EKmmel ud de sprang, 
saa maatte Blod i mange Sekler gjøde 

den trætte Jord, førend for anden Gang 

Italiens Pinielunde saå dem gløde. 

Og ingen anstrængt Grublen, ingen Tvang 

og Vold Naturen bringer til at føde. 

Men vi kan altid stræbe mod det Maal 

at faa vort eget Øje aabnet, skærpet 

for alt det Tidselkrat, den Agerkaal, 

der trives under Døgnets Vrøvl og Skraal, 

saa vi kan luge bort, hvad der er snærpet, 

hvad der er dumt og aandløst, flovt og fladt, 

hvad der vil Livets frie Kræfter hemme. 

Hør — tror du ogsaa, at vi gjør det hjemme? 

... Og nu, min gamle Ven — god rolig Nat! 

Til Holger Drax^hmann. 

(Efter Modtagelsen af „Sange fra Havet"). 

Rom, December 1877. 



Ved du, jeg har gjennem Aarene fulgt 
trofast din Vandring — i Løn, fra det Fjerne, 
stedse med Tro, at din blinkende Stjerne 
frem skulde bryde, usløret, udulgt, 
rystet paa Hovedet, Bøgerne slængt, 
grebet dem atter og læst ufortrøden, 

tvivlet, til Gløden 
atter slog Flammer, og da har jeg tænkt: 

Han er vist Manden, 
Fosforos, Bringer af Morgenrøden. 

Ja, det har lysnet — og Skyerne blev 
lydige Midler for Lysstraalens Brydning, 
Kilder til Farver, der tjente til Tydning 
af hvad i store Konturer du skrev. 
Sangen ej svajer for Vindenes Kast; 
Taktstokkens Haandgreb, hvorefter du langed, 

har du nu fanget, 
løfter den myndig, haandterer den fast; 

Dønningens Buldren 
lyder nu kun som Akkompagnementet. 



j 

. . . Tvende Aartier en Ungdom vi saå, 
tugtet som artige Drenge i Skolen, 
trippende frem efter Hørerparolen, 
som et Geled af Justitsraader smaa. 
Lektierne satte de Flinke paa Vers, 
sang saa naivt om det Blide og Bløde, 

Hvide og Røde, 
klejne i Alvor og klejne i Skjerts; 

kom de i Blæsten, 
Stemmerne rusted, blev hæse og døde. 

En eller anden af trodsig Natur, 

ganske uskikket til Dans efter Trommen, 

sad og krøb sammen og knibsed i Lommen, 

rusked i afmægtig Harm i sit Bur, 

drak sig af Fortidens Skjaldskab en Rus, 

dykked sig ned i en Tænker og Seer, 

kured til Feer, 
drømte sig bort fra det sangløse Hus, 

favned for fyldige 
levende Kvinder de magre Ideer. 

Ak vi har længtes! Vi trængte til Sang, 
nede fra Hjertedybskildeme hentet, 
sprudlende Toner fra Grundelementet, 
Tolke for Frihedens bankende Trang. 
„Sange fra Havet"! Ja derom det gjaldt! 
Pust fra vort Vesterhavs mægtige Lunger, 
som, naar del T\xw?,eY, 

sprøjter med Skummet det kraftige Salt, 

fiiskende, eggende, 
ind paa de flove, de madlede Tunger. 

Alle vi laa bag det dæmrende Hegn, 
xiiidt i de dyssende, drømmende Skove, 
lagde os blødt til i Græsset at sove. 
Unsom stod Skjalden fra Hedernes Egn — 
Xyngørknens store, vemodige Tolk 
Crlasset imod dig til Du's vilde række; 

I har jo begge 
hegnet de støtte, betænksomme Folk, 

prægtige Karle! 
Helte i Hytter bag Klitternes Række. 

Styr da din Fart over „sortladne Hav", 
lyt til det lønlige Suk fra dets Bunde; 
aftegn dets Linier, de brudte, de runde. 
Farten i Stormløb og Ridtet i Trav! 
Og, naar en Gang under Templets Portal 
ind du skal ride — det sker vel ad Aare — 

glæder sig saare 
ude i Stimlen en halvgammel Ka'l, 

svinger sin Hue, 
raaber Hurra, mens han sænker sin Kaarde. 



ScbMttdoipb: Samlede Digte. ^ 

La Scala di Spagna. 



Du brave Poet, som endelig kom 

hertil for graadig at snappe 

en Bid fra det snart forsvindende Rom, 

gaa op paa den spanske Trappe, 

hvor Ludvig den attende bygged op — 

til Tak, fordi han sin tykke Krop 

paa Thronen svang op, trods hver Spotter - 

en Kirke med to Kalotter! 

Her ser du virkeliggjort din Drøm, 

her nyder du overrasket 

et Stykke Befolkning, som Tidens Strøm . 

aldeles ikke har vasket. 

Her tindre Øjne som Gnisters Sværm 

ud under Solhattes nikkende Skjærm, 

og ned paa Korsettets Besætning 

snor sig den brune Fletning. 

Der ligge de gruppevis slængte ned; 

i Solskinnet Særkerne hvidne, 

og flot sidde Mændenes Hatte paa Sned, 

men, nærmere set, er de skidne. 

De Herrer ej lide af Hedens Tryk 

trods Gedeskindsbuxer, trods Pels paa Ryg; 

de lade Solen dem svide 

og Lopperne frit dem bide. 

En romersk Nat. 

Digtcyklus. 

I 

Maanen har tændt sit hvide Fyr, 
men kantes tæt af en Ramme, 
flettet af Disens luftige Sky'r 
om Perlemorscirklens Flamme. 
Marche! Afsted til Kolossen, 
hvis Murrings skaarede Rand 
længe har bidt med Trodsen 
igjen imod Tidens Tand. 

Svømmende bredt i Glansen blød 

den synes end mer sig at rette, 

skiftet den har sin brungule Lød 

imod det Blaaviolette. 

Oppe, hvor Trapper sig dreje, 

men sluges i Gangenes Nat, 

blodrøde Fakler vaje 

som Fjer paa en Ridderhat. 

Nu er vi oppe. Kredsens Tragt 
er opfyldt af blaalige Taager; 
nede, som i en Fjeldkatarakt, 
det damper, syder og koger. 

9' 

Bjergenes Snetoppe skyder 
sig frem i en bleg Horizont; 
Summen af Stemmer lyder 
den vældige Cirkel rundt. 

Linier og Toner venligt her 
mod Samklang smeltende hige, 
Mindet dæmper med sonende Skjær 
Historiens Farver, som skrige: 
Nederst — Patriciernes Klæder 
i gyldenstraalende Glans; 
øverst — paa. Pøbelens Sæder 
en farveløs, lukkende Krans; 

Kroppe, som krystes tæt og fast 
i Favntag, kvælende, stærke; 
blinkende Staal i susende ,Kast, 
der præger et Purpurmærke; 
dunkelrødt Blod, som pibler 
ad Løvernes bleggule Lab . . . 
— Hu! hvor det vellystigt kribler 
gjennem hver Nerve slap! 

Titus Cæsar, saa mild og fed, 
sig strækker paa Purpurpuder, 
Skikkelsen viser, han ej stammer ned 
i lige Linie fra Guder. 
Der i de lunkne Strømme 
hans Tanke tager et Bad, 
her kan i Mag den drømme 
om Jødernes blodige Stad. 

Harmen har sælsomt Sjælen spændt, 
og Haanden tæt sig har knyttet 
ud mod det store Blodmonument, 
der svælged i Menneskebyttet. 
Det er, som Hævnkrav slængte 
Raab mod Buerne op; 
det er, som Braget sprængte 
Kolossen fra Fod til Top. 



n. 



Du har et Fjæs som Heraklitus 

— Aa lad med Fred 
de Herrer Vespasian og Titus! 
og følg nu med! 
Paa Piazza dei Santi Apostoli ligger 
et Værtshus, og der har paa Skiltet jeg læst, 
endogsaa personlig erfaret, man drikker 
en prægtig Est-Est. 

Skraas for Palazzo di Colonna 
der gaar man ind. 
' Den trivelige Kromadonna 
er from af Sind. 
Der flyder vel Blodet, det milde, det søde, 
men hverken af fir- eller tobenet Bæst, 
kun Fade fra Montefiascone maa bløde 
med gylden Est-Est. 

Den virker paa dit Sind saa herligt; 

har den du smagt, 
Alverden vil du favne kjærligt 
med Vold og Magt. 
Afsted over Forum, hvor Søjlerne funkle, 
nu Vinden hver Skyfnug fra Maanen har blæst, 
Afsted gjennem Gaderne, bugtede, dunkle, 
at drikke Est-Est! 



in. 

Nu aabnes Døren, Dampen stryger 
saa tæt ud i den kolde Luft; 
paa Bordet Kalvestegen ryger 
og fylder Stuen med sin Duft. 
Padrona med sin Høgenæse 
staar foran den med løftet Kniv; 
hvor hun dog puste maa og blæse! 
— en Favn hun maaler om sit Liv. 

En „Vinhund"*) Glas i Krogen skyller; 
og langs ad Bordet slængt, i Blund, 
vi H(T on Glut, hvis sorte Krøller 
gro frem som Mos fra Hov'dets Bund. 
Dc^t svære Bryst kan næppe rummes 
af Linnedet og Trøjen brun; 
de sorte Silkeøj'nhaar krummes 
mod Kindens lyse Ferskendun. 

*) Danske Kunstneres Benævnelse paa de unge Knøse, der 
servere Vinen paa TralloneT o^ Os\.^\:\^y. 

. . . „En Litro Montefiascone ! 
Den er vel godV" — „O, superfin! 
Min Mand, vort Osteris Padrone 
er netop Bysbarn med den Vin. 
Nu gjør han Tjeneste ved Sprøjten 

— De véd maaske, han er Pompiere^ 
men han har altid stræbt i Højden 
og ender nok som Brigadiere. 

. . . Oh Cristo! Sover Du, ragazza'jf 
Ja saadan er en Snesaars Krop! 
Om med Kanoner paa la piazza 
man skød, hun vaagned ikke op!" 

— Med Nød fra Øjet Laaget falder, 
vi ser paa hende, hun paa os; 
hun suger Læbernes Koraller, 
imens med Latteren hun slaas. 

Den gyldne Vin med Perler blinker; 
den første Litro tømmes snart. 
Men Niels ad vor Padrona vinker, 
den Kalvesteg ham frister svart. 
Jeg raaber: „Hvad skal man dog ligne 
ved denne glubske Appetit?" 
Hun raaber: „Herren ham velsigne!" 
og skærer Niels et Tærskersnit. 

Og i Velsignelsen jeg stemte, 
skjønt af en anden Grund tildels. 
Skam faa jeg, om jeg det forglemte: 
hvad var i Rom jeg uden Niels? 

En sjællandsk Trofasthed forbinder 
han med en sjællandsk Appetit, 
og i hans lune Skjemt jeg finder 
vor Hjemstavns Sangbund tone blidt. 

Mens denne Ven nu Tanken tvinger 
fra Roma til vor jævne Kyst, 
fra et af Stuens Hjørner klinger 
en prægtig Sang af fulde Bryst, 
snart bruser den med Fossens Vælde, 
snart runger den med Malmets Klang, 
snart leger den som Vind paa Fjelde, 
der fanges under Birkehang. 

„Ur svenska hjertens djup" gaar Klangen 

med frie Stemmers brede Pragt, 

og uvilkaarlig bringer Sangen 

de danske Hjerter med i Takt. 

Mig — Skeptikus i Politiken — 

gjør Tonerne til Skandinav, 

jeg sejler, vugget af Musiken, 

til Stockholm hen — til Bellmans Grav. 



Den unge Donna helt sig rejser, 
i hvert et Øje staar en Skjelm; 
uniformeret Krofa'r knejser 
i Døren med sin blanke Hjelm. 
Mama sin Kniv i Luften svinger, 
men tygger Mad i samme Sttfcd, 
og unisont et Bravo klinger 
fra Fa'rs og Mo'ts o^ Datters Mund. 



.4 

Men tys! — Nu fra den anden Stue 
der synges Tysk — en Mozartsk Sang, 
saa kvægende som Rhinens Drue, 
halv fremmed, halv med hjemlig Klang. 
Ak — i min Fryd mig Noget tynger! 
Situationen er fatal . . . 
Hør — hxis de længe saadan synger, 
min Politik bli*r rent nevtral. 

Paa ny som fra Fontænens Vase 
ud sprudler Tonestrømmen klar: 
De Svenske lade Vintren rase 
fra deres „fjållar" ud til Svar. 
Saa svares fra de Tyskes Side, 
men danske Ord vort Øre naar 
om Skoven, der ved Vintertide 
med Rim i dunkle Lokker staar. 

Hvem sang den? Kun en enkelt Stemme, 

og det var vist en gammel Mand, 

som havde havt i Holsten hjemme 

og venlig mindedes vort Land. 

Som Rimdug stikkende der falder 

en bitter Smerte paa min Hu: 

jeg tænker paa vor Spydtidsalder, 

der rev vort gamle Land itu. 

De Tyske rømme deres Stue, 
marchere liilsende forbi ; 
Padrona lader os beskue 
de sjeldne Skatte inden i, 

hvor paa Zinnobergrund staar tegnet 
i Hvidt vor Estvins Sagas Gang, 
et Epos, der vist bedst er egnet 
til Tydning i den næste Sang. 

IV. 

Est-Est-Romance. 

Hr. Nikolaus Fugger 

af Pengekongeslægten, 

der forhen i Augsburg vejed 

Europa paa Gulden- Vægten 

og ingensinde glemte 

at se, hvorhen Tungen svipped, 

for Exempel, da Karl den femte 

med Frans den første vipped, 

— Hr. Nikolaus Fugger 
snildt med sin Pengepose 
forenede hin Hat, som 
er mere rød end en Rose. 
Sin Purpurstola fyldte 
han smukt med Istervommen, 
Vin han drak i Spandevis 
til Ære for Kristendommen. 

Og der- kom Bud fra Roma 
til Nikolaus Fugger, 
under den Stævnings Byrde 
hans Eminence sv^VJ^et, 

Et oikumensk Konciliufh 
kaldte ham der til Møde, 
ham, som saa nødig rejste sig 
fra Puderne de bløde. 

Han vilde tage Tingen 

saa vidt som mulig i Ro; 

havde han rejst i ét Døgn, 

bedede han i to. 

Men, hvis man tør stole paa Sagnet, 

han tidt var gram i Sinde, 

ej paa et eneste Krosted 

god Vin han kunde finde. 

Dybsindig gjennemgransked han 
det svære Problem til Bunds, 
da kaldte han paa sin Famulus 
(Fyren, tror jeg, hed Kunz). 
„Rejs forud trende Døgn, 
Og paa Krosteder , allevegne, 
hvor VineA staar dig an, du skal: 
Eat vinum paa Døren tegne!" 

I Montefiascone 

ud fra den dybe Kjælder 

lod Svenden hente frem 

den guldgule Muskateller. 

Jeg tør det ej fordølge: 

fuld han blev som et Bæst, 

og maled om Morgenen paa Døren 

med Kridtet: Esty esf, esff 

Hans Eimnence kom, 
og Vinen han proberede, 
ved sin Famuli Dom 
han snart akkviescerede. 
Han saa ej Morgen-Aftenrød, 
han blev i de sorte Krypter, 
der loddede han Fadenes 
uendelige Dybder. 

Han mente, han vilde vorde 
Konciliet til megen Ære, 
saasom af Sanctns Spiritus 
propfuld han maatte være. 
Men Kroppen ej kunde rumme 
Aandsfylden i sig; 
den klemte paa fra inden: 
Støvhylstret maatte gi' sig. 

Fire Halvankere 

hans Ligbaare støtte, 

til Hovedgjærde tjener 

en noget mindre Bøtte. 

Der ligger Kardinalen 

saa død som en Sten, 

med Mavens Domkirkekuppel 

— en kristelig Silen. 

Og, medens over Baaren 
Voxkjærterne brændte, 
hele Kropersonalet 
Hyl mod H\m\exv sexv^l^. 

Thi saadan en Kunde 
med saadan en Mave, 
det er en enestaaende 
Himlens Naadegave. 

Under Marmorkirkegulvet 
jordedes Kjød og Ben; 
den grædende Famulus 
lod ridse paa Gravens Sten, 
hvad Mange der har læst: 
Propter nimium Est 
reverendus meus Dominus 
Fuggerus non est. 

V. 

Saa vanker da hjemad vor Vennekrans 

igjennem de dødstille Gader, 

hvor tidt sig blotter i Maaneglans 

de store Paladsfagader. 

Fontanens glitrende Straaler brat 

med Skum i Bassinet brister 

og stænker ud i den hvide Nat 

en Regn af blaalige Gnister. 

Ak Rom! jeg synker, romantisk-besat, 

til dit Bryst — du evige Frister! 

Der er dog saa meget Flitterguld, 
o Roma, skjult i din Glorie. 
Af lumpneste Vold og List er fuld 
din „klassisk" benævnte Historie. 

Din Ciceros skolede Rhetorik 

ej tørstige Sjæle kan læske 

saa lidt som Horatses glatte Lyrik 

med Ideer efter det Græske, 

end mindre Cæsarer, der havde for Skik 

med Blod og Skarn sig at mæske. 

Og ingensinde jeg sværmet har, 

saa længe som jeg kan huske, 

for Kristi tiarasmykte Vikar, 

af hvem sig Alverden lod kuske, 

som tændte Baal, og som smedded Baand, 

naar Tanken Vingerne strakte, 

naar lydt en begejstret Menneskeaand 

Guddomslængslerne vakte, 

alt mens han stadig den signende Haand 

fra Petersloggien rakte. 

Men, som Jordlag fortæller en Geolog 

om vor Klodes Revolutioner, 

hos dig de forsvundne Alderes Sprog 

fra Monumenterne toner. 

Man færdes hos dig i Skyggernes Dal, 

paa henfarne Aanders Thinge, 

og hviler sig der for paa Nutids Val 

at møde, naar Lurerne klinge. 

I gode Venner! gid uden Pral 

og ærligt vort Sværd vi maa svinge! 



— 143 — 



Literær Polemik. 



I. 

Sonet. 

Du maner Helte op fra Dødens Rige 

til Idealets Liv og Lys bag Rampen, 

til Sporers Klang, til Takt af Femfodsjamben, 

og Ridderkaarden løfter Kappens Flige. 

Værs' artig! Men det bli'r dog vore Lige 
i Tale, Tankegang. Om ogsaa Lampen, 
Kostumet, Sminken vinder Sejr i Kampen, 
kun dine Ord kan dine Dukker sige. 

. . . Jeg nylig i Firenze saå en Skare 

i sorte Kutter og med Kjærter hvide; 

de fulgte Lig — helt mystisk Sangen snøvler. 

De Middelaldrens Pønitensdragt bare. 
Et Vindstød fejed Kapperne til Side: 
Hvad saå jeg? Bockskins Buxer, Fedtlæ'rs Støvler! 

n. 

Til min gamle Ven H. V. Kaalund. 

Min Ven! Du kaster Handsken — med Reservation — 
til os yngre Poeter — nævner ingen Person. 
Men her er Rhodos, Ven, her skal du springe! 
Jeg er med iblandt dem, du har tiltænkt dine Slag, 
velan! jeg har Mod til at tale min Sag — 
nu saa kom! Her er jeg med aaben Bringe. 

Som dunhaget Knøs har jeg elsket dm Sang, 

jeg hylder dig som Mester i den rhythmiske Klang, 

men her om noget Andet det gjælder. 

Jeg slaas for Livets Ret, for Nutids Krav og Kald, 

som, trods Pathos, trods Satiren i dit kjække Versefald, 

gamle Mester! ej du rokker eller fælder. 

Hvor elsker jeg dig, Kjære, naar, saa ung o^ saa sund, 

du lader sprudle ud fra dit ædle Hjertes Grund 

dine Vaarsanges dirrende Triller; 

naar du ser i Dyrelivet med dit sindrige Blik 

en Satire paa os Toben, en fin Symbolik, 

og Smilet dig skjælmsk om Læben spiller, 

naar vemodig du stirrer mod Aftnens røde Sky 
og med drønmiende Haab om Opstandelsens Gry 
for Dødens Kvide føler dig trøstet. 
Og — om muligt — endnu mer end din skjønne Poe^s 
har jeg elsket dig selv. Men din Filosofi, 
oprigtig fait, den stemmeY m\^ to\: Bristet. 

Hør, husker du en Dag? — Det var ude hos dig selv, 

vi sad helt festligt bænket. Fra Junihimlens Hvælv 

skred Lyset saa pragtfuldt gjennem Rummet; 

i Haven dufted Rose og Lilje og Jasmin, 

paa Bordet gløded Jordbær mod den dunkelrøde Vin, 

mens Glædens Bølger højt i Talen skummed. 

Ord braged og buldred. Det er muligt, at jeg 
har været en af dem, der tog farligst paa Vej, 
og i Hofdragt var ej Tankerne klædte; 
da standsed du Spektaklet med en ypperlig Spøg: 
Du kom med en Buste, der var sværtet af Røg, 
af — Højsalig Kong Frederik den Sjette, 

og satte den paa Bordet og forlangte Respekt, 
„thi Vi alene vide!" Under Lystighedens Vægt 
Disputen blev knust, saa den døde. 
Hør — det synes mig nu, i dit stridbare Digt 
du for Alvor vil skræmme os Yngre med Sligt 
og som Fortidens Lovpriser møde. 

Du ser dig vred paa Tiden. I Fugleperspektiv 
med nogle Streger ridser du dens Stræben og Liv 
og dømmer kategorisk og fyndigt. 
Har du gransket dette Liv, hvor dets Kilder vælde frem, 
i de store Verdenssprog, i Kulturens Fødehjem, 
da du taler saa stærkt og saa myndigt? 

Er det Arbejd fuldfærdigt, som du bittert belér? 
Under voldsomme Kampe mellem Verdensideer, 
hvad Under om Mangen har snublet? 

Sehundorph: Samlede Digte. V^ 

Husk Shakspeartidens Gjæring. Kun Han stod den u< 
Alt Nyt, der vil frem, kræver smertelige Brud, 
— ak — Staflfeldt græd, da Oehlen§chlåger juble^ 

Naar Tankens Kæmper dystej skal da Digt'ren krybe in 
i Buret og kvidre som en Stillids paa en Pind, 
fra Aandslivet spærret og stænget? 
Mon ej din elskte Mester — saa naiv og saa stor - 
sin Ungdoms Sange bøjed i Tidens Tankespor, 
da ved Steffens' Gnist hans Digtertønder fænged? 

Nej — heller ned med dem, der med dristige Bor 

søger nye Kilder dybt i den moderlige Jord, 

end danse paa den glatte Overflade! 

Jeg følger helst den Digter og den Filosof, 

der kuer det trodsige, gjenstridige Stof 

og sprænger Granitens Panserplade. 

Paa Kaos og Titaner er du vred i din Sang. 
Mon ikke ud fra dem dine Kosmosguder sprang? 
Men, naar disse blive „Ordensbanditer", 
saa stiger der nye fra det store Moderskjød, 
hvor tusind Spirer længes mod Livssolens Glød, 
thi Livet dyrker ikke Abderiter. 

Hvor Livet er, er Retten. — Maaske i Stridens Dys 
lidt videre man gaar, end man egentlig har Lyst, 
for Snerperne at drille og skrække. 
Men heller er jeg „raa" med Goncourt og Zola, 
end jeg pirrer med en Kjæp i den Palm danka, 
hvor Reaktionens Frøex o^ Tw^^et Yvi^kka, 

Du elsker jo Holberg. Sig, er det da saa slemt, 

om vi atter tage Tilløb til lidt drøj og dristig Skjeint, 

til Trods for de moderne Précieuser? 

Du ler jo selv ad Hunden, der sidder paa sin Bag, 

med Smækken under Hagen og taler med om „Smag", 

mens man Flødevand i Underkoppen øser. 

Du paakalder Byron. Har du læst Don JuanV 
Kan du huske Donna Inez i allerførste Sang? 
de Forliste, som æde hverandre? 
Serailodaliskernes „livskaade" Blik? 
Kathaiina den Andens „reale" Erotik? 
Det maa dog vist din Mening forandre. 

Og, hvis du vil slutte — saadan blot lidt logisk — 

I 

sandt, 
, ^a maa du komme til at regne Byron iblandt 
»Ildtilbedeme af Realiteten", 
"an var ogsaa Tendensmand. Han har Flammepile 

sendt 
^od Evropas Reaktion, mod Britanniens „caw^", 
^^ han ramte dem „lige i Planeten". 

^ Jnangle Tro — saa siger du. Hvad tror du da paa? 

^^^ ej, min gamle Ven! du snart gik istaa, 

^is man prøved dig ret kateketisk? 

^ har sagt, du er Hedning, „men rigtignok en from", 

^M véd — der er vistnok de Dogmer, hvorom 

^^i Mening vil befindes hæretisk. 

Og vil du citere din egen Poesi 

og erklære: „Jeg aner en evig Harmoni 

fra Støvet til de yderste Sole" — 

ja saa har jeg den samme, lidt ubestemte Tro, 

saa blive vi jo enige; saa høre vi To 

til den samme theologiske Skole. 

Jeg tror paa Naturens uendelige Kraft, 
paa Livstræets evige, spiresvangre Saft, 
hvorfra der vælder Former frem i Trængsel. 
Slægter fødes og dø; men jeg véd, med hver ny 
voxe Helte frem, som kæmpe for Aandens Adefsry 
mod Bornerthedens Raab paa Bolt og Fængsel; 

hvad enten nu de svinger et Flekter af Guld, 
tyde Stjerner paa Himlen eller Lag under Muld, 
granske Tankens eller Jordklodens Zoner, 
er de alle Soldater i Befrielsens Kor, 
der svinger Lysets Fakkel saa højt over Jord, 
'trods Bismarck og hans kruppske Kanoner. 

Du selv med din ædle, frisindede Sjæl, 

med Hermesvinger baade paa Hat og paa Hæl, 

med din Foraarssangs velsignede Gave, 

du har slet ikke hjemme, hvor Paddehatte gro. 

Hvi vil du synge Salmer for „Bjergets rene Tro" 

og som Pilgrim vanke om mellem Grave? 

Og Et har for din Skyld mig ligefrem pint; 
og det er: Du vil tages til Indtægt af hint 
Marodeurkorps^ som a\l\d \i^j^^ ?»Y^kk.er, 

Sæt, en af disse HeiTer med Hyldest lummervarm 
ved højlys Dag vil byde dig paa Gaden sin Arm 
— det vil hvistLQ i dit Indre:. Fy for Pokker! 

Nej, lad os begge slæbe til Tuen vor Skjærv. 

I Tro paa „vor Slægts guddommelige Hverv" 

lad for Livet og Lyset os stride. 

Med dets blinkende Straaler fra Taamet paa Kyst 

over Livshavets Brænding spredes Haab, sendes Trøst 

til dem, som der ude maa lide. 

Jeg véd, at paa din Vis er du med i hin Kamp, 
om Tankerne end dugges af Stridens hede Damp — 
kun de Tanker — ej dit Hjerte vil jeg ramme. 
Du har æsket mig ud. Nu til Afsked min Haand! 
Min Kjærlighed til dig slukkes ej i min Aand. 
før Livsgnisten slukkes med det Samme. 



m. 

Livets Ret. 



Gjenmæle til Digteren H. V. Kaalund. 

(1879). 

Atter runger Krigsbasunen 
med Metalklang mod mig hen; 
atter du, min gamle Ven! 
ridser mod mi^ Fejderunen. 



— 150 — 

Frejdig møder jeg til Stævne 

og skal kæmpe efter Evhé; 

og — hvad sikkert dti vilj)rise — 

vælger jeg til Kanipde^ise: 

„Paa det Jævne, paa det Jævne!'' 

— „Hvad forstaar du", spørger du, 
„ved Realiteten?" — Kjære! 

vil du op mig tvinge nu 

i en ontologisk Sfære? 

Hvad den gamle Kant jo ikke 

med sin Tankesonde naa'de, 

denne „Ding an sich" — den Gaade 

maa jeg uløst lade ligge. 

Lad os stige ned, min Ven, 

til den faste Jord igjen, 

til det Jævne fra det Høje! 

„Vi kan kun om Tingen tale, 

som vi se den, med vort Øje". 

— Deri stemme vi jo nøje. — 
„Vi kan kun dens Billed male, 
som den spejles i vor Aand". 
(Gyldne Ord skrev her din Haand!) 

— Nu, jeg fordrer kun et Billed, 
som er sundt og ærligt set; 
Billedets Realitet 

er kun det, som jeg har villet. 
Jeg har kun bekæmpet dette 
Skolevrøvl, der vil befale 
Digterne at se og male 

efter en dogmatisk Regel, 
enten dea spm Etikette 
bærer ^Ifelberg'' eller „Hegel". 
Derfor har jeg ærlig stræbt 

— ofte uden Held, desværre! — 
efter rent at udespærre 
Mindet om enhver Recept, 
hvorpaa mit Studenterholde 

for en Snes Aar siden tro'de. 
Jeg har raabt: Ud i Terrainet! 
Sluk Studerelampens Lue! 
ud i Mosen, ud i Vænget! 
Greve- og Grossererstue, 
Huggehus og Karlekammer, 
Heste-, Kostald, Lade, Lo, 
Tahle d'hote og Bondekro — 
det er lige meget, hvor 
Staffeliet op du slaar, 
naar der blot et Livslys flammer. 

— Hvis med Aand, Talent du møder, 
frygt ej for det „Simple, Raa"; 

kun det Billed' vil bestaa, 
der i Sandhedslyset gløder. 
Jeg med And^ kan beskue 
mangen gammel Florentiner 
med den gyldne Baggrunds Lue, 
hvor i Holdning og i Miner 
Bønnen og Ekstasen aander, 
men af Lede jeg mig vaander, 
naar en Tid med anden Tro 

prøver Sligt at efterligne, 
og jeg siger: Gud velsigne 
Jer, Godtfolk! men tusihd Gange 
heller saa et Faar, en So! 

Ligervis, hvis nu i Sange 
man vil høj-romantisk sværme 
for Balkonens Maanskinsdamer, 
naar man os serverer Dramer, 
hvor en Fyr med Puf paa Ærme, 
Fløjlsbaret og lange Hoser 
spanker som en Stork i Moser, 
uhistorisk, unaturlig, 
og agerer troubadourlig, 
deklamerende paa Kraft 
Vers, der bær' Fabrikens Mærke 
fra vort gamle Vimmelskaft — 
ak, min Ven, saa faar jeg stærke 
Anfald af en Satyrlatter, 
og saa maa jeg raabe atter: 
Kom dog med Finansbaroner 
Humbugsmænd fra Børs og Presse, 
Folk fra Stald og Mark og Esse, 
nationale Dydsdragoner! 

Du har Ret: Fotografien 
den kan aldrig magte Livet. 
Vil Gruppering, Minespil, 
Farvepragt du have givet, 
saa maa der en Kunstner til, 
saa behøves Fantasien, 

Aandens Spejl, der — rigtigt stillet, 
ærligt slebet — i sin Fokus 
samler i et Tankebilled 
Livets tusind Hokuspokus; 
vel at mærke: Ej et Spejl, 
som en Ting paa Ho'det vender, 
som os hvert et Billed sender 
rent forvredet og fordrejet: 
— Romantikens Hulspejl plejed 
stimdom at begaa den Fejl. 

„Hvert et Øjes subjektive 
Syn forskjelligt ser paa Tingen", 
mener du. — Det nægter Ingen. 
Men ej sandt: Du vil kun tale 
om de sunde Øjnes Ret; 
ikke alle er normale, 
somme se forbandet slet. 
Øjnene, for hvilke alle 
Ting sig rhomboidisk forme, 
har man dog vist Lov at kalde 
mildest talt, for lidt abnorme. 

Du har mindet mig om Gjælden, 
hvori vi til Fortid staa. 
Naa — jeg selv ej ganske sjelden 
har opmærksom gjort derpaa. 
Endnu mig de Toner kvæger 
fra vort Sekels Morgenstund; 
end jeg finder Oehlenschlåger 
stor og prægtig, bred og sund. 



' « 

Ja, end daglig fast mig tryller 
Sprogets liflige Musik, 
naar dets Harpestrænge klingre, 
spillede af Mesterfingrje, 
i Jens Baggesens Lyrik; 
af min hele Sjæl jeg hylder 
Digterne, der stod i fulde 
Flor, da jeg var ganske lille, 
dengang Romantikens Kilde 
ejed Kraft til frem at rulle 
sine Tonebølger klare. 
Dine var de sidste Sange, 
der mig mægted stærkt at fange 
ved det Livets Præg, de bare. 
Dermed sagde Tiden Stop. 
Jeg var med til lidt at famle 
paa den Harpe, som de Gamle 
næsten havde rent slidt op; 
men det vared ikke længe, 
før jeg blev saa led og kjed 
af at klimpre paa de Strænge, 
der var slappe og forstemte. 
— Du maa ikke blive vred — 
men saa er jeg heller „raa", 
og til Brand jeg før vil klemte 
end faa naadigst Lov at gaa 
mellem Selskabstroubadourer 
med lakerte Støvler paa. 
Du maa ej mig misforstaa, 
som jeg mente, jeg var en 



— 155 — 

af de store Kraftnaturer, 
der kan sprænge Kampesten; 
jeg maa nøjes med den Glæde 
blot at være en Soldat, 
men som altid er parat 
til at slaas i Blænkerkjæde. 

Frygter du, det Udenlandske 
skal faa altfor megen Magt 
saa vi selv ad undas gaaV 
Husk, hvad Henrik Hertz har sagt: 
at, fordi den gode Danske 
stundom æder med de Franske, 
lader han sig ej gaa paa. — 
Vi er svage, vi er smaa. 
Nogle Aar vi leved begge, 
da Forfængeligheds Dække 
blindede de danske Øjne, 
saa de denne klare, nøgne, 
simple Sandhed ikke saa. 
Bare Old-norsk eller -nordisk, 
rent Granit fra Sagas Ur 
— mente man — var nok til jordisk 
Kunst og „Vidskab" og Kultur. 
Illusionen op nied Rod 
rykkedes af haarde Hænder; 
end af Saaret drypper Blod, 
end den bitre Svie brænder. 

Nu er Toldkordonen sprængt, 
den, med hvilken før de stræbte 

at faa nye Tankers Næring 
ganske fra os udestængt, 
saa vort Aandsliv led af Tæring 
— Gudskelov de ej det dræbte! — 
Lad kun nu Kulturens Strømme 
drukne golde Højhedsdrømme! 
Lad kun nu vor Mark og Eng 
ind de friske Safter suge! 
Og hvad Jorden ej kan bruge 
nok vil løses op i Dampe. 
Kunsten vinder kun Terrain, 
naar den fuldt og helt er med 
til at kæmpe Aandens Kampe, 
til at følge Slægtens Viden. 

Det hos os fandt ogsaa Sted, 
da den unge Holbergs Tanker, 
mens han vidt i Verden vanker, 
svang til Højde sig med Tiden. 
Drak mon ej Aladdins Skjald 
tørstig af de Tankestrømme,^ 
der i Bjergets Buehal 
spejled Romantikens Drømme? 

Skjønt jeg ræddes kan ved Skriget 
over Rov og Mord og Vold 
fra Historiens mørke Blade, 
skjønt jeg maa Barbarer hade 
og kan græde over Liget 
af en stor, forsvunden Old, 
vil jeg Liv els ^eV lotfefe^^ 

trods Mongoler og Vandaler, 
men, at Livet gjør Skandaler, 
vil jeg ingenlunde nægte. 
Romas Old, hvis stolte Rester 
end af Jorden op man graver, 
blev et ormeædt Kadaver; 
dets Cæsarer og dets Præster 
var jo lutter Raaddenskab. 
Led Kulturen haarde Tab 
ved den store Folkevandring, 
er det klart, trods al ubændig 
Grumhed, som den førte med, 
at en radikal Forandring, 
netop paa den Tid, det. Sted, 
var for Livet højst nødvendig. 
Om vor Samtids Kamp og Ve 
ej vi dømme kan saa sikkert, 
den kan vi jo ej bese 
i Historiens fine Kikkert. 
Ikkun dette tør jeg sige: 
ej jeg tror, at Livet troner 
højest, sikrest i det Rige, 
hvor man støber bedst Kanoner. 
Ja, ifald jeg sikkert følte, 
at Kanonerne, som brølte 
op ved Dybbøl og paa Als, 
vare Livets bedste Tolke, 
og at Feltmarschal von Moltke 
Livet fuldt repræsentered — 
ja, saa var jeg om en Hals, 

in absurdum reduceret. 
Men det kan jeg ikke faa 
banket i mit tykke Ho'de, 
der fra Barndomstiden troede 
med m-okket Fasthed paa, 
at det sande Livets Træ 
paa Hellenersiden groede 
netop ved Thermopylæ. 

Jeg maa tilstaa: Ingenlunde 

er jeg bleven kjéd af „Faust"; 

ingen Biskop eller Provst 

har endnu mig lært saa sunde 

dybe, store Verd^istanker. 

Al Respekt for Mose Bud, 

som for dig er Troens Planker! 

Men hvis de nu netop ud 

sprang fra „Krokodillelandet"? 

— Folk, hvis Lærdom gaard Dybden, 

tror nok. Moses fra Ægypten 

hented dem, som meget andet. 

Tilgiv, at jeg ikke vidste, 
da jeg skikkede mit sidste 
Rimbrev til min gamle Ven, 
at hans Fartøjs Bougspryd rettet 
«tod mod Kirkehavnen hen. 
Nu har du dit Hjerte lettet 
ved at gi' Naturen Titel 
haanlig af el „^oaVes^i^^" . 

Har du ej i det Kapitel 
før en anden Mening havt? 
Kan du fra dit høje Stade 
ikke se, det samme Skaft 
atter skyder unge Blade 
svulmende af Saft og Kraft? 
Jeg skal ej til Gjengjæld vende 
mig med Spot imod din Tro; 
jeg er ingen Billedfjende ; 
og jeg stoler paa, vi To 
hver paa sin Vis Sandhed søger. 
Ej om Troen Strid jeg ypper, 
spørger kun: Mon det forøger 
vor Fortjeneste hos Gud, 
naar vi ret med fede Typer 
som i gamle Messebøger 
løfter ham fra Texten ud? 

Nu til Afsked vil kun jeg 
ønske dig, min elskte Digter! 
Lys og Fred paa hver din Vej. 
Gid de tunge Livets Pligter 
ej dit glade Sind maa tvinge, 
gid du mange Åar maa svinge 
dig i Livets Blomsterhave 
med den skjønne Psykevinge, 
som du fik i Vuggegave! 

Kampens Ret. 

(Til H. V. Kaalund). 
Februar 1880. 

Hver Gang din Stemme løfter sig til Sang, 
da strømmer mod mig hen en Hjerteklang, 
der smelter, hvad jeg har af haardt i Sindet; 
og, vil jeg ruste mig mod dig til Strid, 
strax Tanken paa vort Venskabs lange Tid 
med milde Billeder befolker Mindet. 

Jeg siger til de Unge: Denne Mand 

er blandt de bedste Gamle i vort Land; 

højt er hans Sind, hans Tanke adelsbaaren! 

Og, hvis til Kamp med ham I føler Lyst, 

saa skal I klæde Jer til Ridderdyst, 

jert Hoved blotte, hilse ham med Kaarden. 

Min Ven! Jeg vil ej kæmpe med dig her. 
Jeg sætter mig hos dig i Aftenskjær 
dg taler med dig som i gamle Dage. 
Sig, hvad du vil! Sig os kun haarde Ting! 
dit bløde Tonefald i Rhythmens Sving 
kan hver en Bitterhed fra Sjælen jage. 

Ej sandt? Du kjender mig jo ud og ind; 
du véd, jeg har et let bevæget Sind, 
at jeg er snar til Latter som til Taarer, 

at kun j^ blusser op og svinger Skjold, 
naar det, jeg tror er Sandhed, lider Vold, 
og naar det bedste hos mig selv man saarer. 

At jeg en Stridsmand blev i Skrift og Digt, 
det skete kun, fordi det blev min Pligt, • 
jeg vilde sprede Kjætterbaalets Flammer, 
som tændtes af de svxmdne Tiders Præst 
mod det, som* jeg for sandest holdt og bedst, 
hvorfra mit Tankeliv, min Digtning stammer. 

Du selv har ogsaa været med en Gang; 
af Harmen over Aaget, som os tvang. 
Satirens Ord har sprudlet fra din Tunge. 
Der var en Tid, jeg troede, du kom med 
til Kampen, naar den maatte finde Sted, 
og stilled dig ved Siden af de Unge. 

Det føjed sig ej saa. Men tro dog ej, 
at jeg bebrejder dig den valgte Vej! 
Du valgte den, fordi du frygted Hadet, 
fordi du frygted, at i Harmens Rus 
vi skulde jævne Alt og slaa i Grus 
hver ædel Helligdom i Blodstrømsbadet. 

Det ligger ikke for en dansk Natur 
at storme Templers og Paladsers Mur, 
et Gadeopløb dæmpes her med Sprøjten. 
Min Frihedsguddom kræver ikke Brand, 
og Ingen mer end jeg vist hade kan 
Karikaturen : Jakobinertøjten. 

Schandorph: Samlede Digte. 11 

Men skal vi taale Aandsdespoters Spot 
og bøje Nakken under Pisken blot? 
Maa ikke for vor Sag, vor Ret vi kæmpe? 
Og saå du ej, at vore Fjender slog 
det første Slag? Og synes du, de tog 
paa os med Overbærenhed, med Lempe? 

Nu — der er ingen Ting at sige til. 
Saa gik det altid her i Livets Spil, 
om mine „Skrammer" vil jeg ikke tale. 
I Aandens Kampe vanker ogsaa Saar; 
det er vel dette stakkels Jordlivs Kaar, 
thi Jordens Børn er ikke „ideale". 

Men vi er ej saa slemme, som du tror, 
man kan os bringe langt med gode Ord; 
selv har du sét, vi kan de Gamle hædre. 
Vi bære Pietet for Lokken hvid 
hos sande Stormænd fra en svunden Tid 
og rejse Minder for vort Aandslivs Fædrfe. 

Sig — hylder vi da ej med ydmyg Aand , 
din egen Mester, ham, hvis Tryllevaand 
har rejst Aladdins Slot, som endnu knejser? 
Og ham, hvis muntre, kjække Rhythmefald 
slog for Filisterøren Knald paa Knald, 
da „Sjælen efter- Døden" gik paa Rejser? 

Og ham, der ejed „Orgelklang i Bryst" 
og „vakte Aander ved sin Kæmperøst" 
og skued Syner som fra Urtids Skove? 

Og hani, der kvad, saa Hjorten højt sig svang 
hin Sommermorgen under Lærkesang, 
mens Duggen strejfede de fine Klove? 

Og ham, som netop mod en saadan Slægt, 
som vi bekæmper, svang et Ris med Vægt, 
der lange Strimer paa dens Ryg har præntet, 
hvis „Adam Homo med den blide Aand, 
Baron og Ridder af det hvide Baand", 
skal paa dens Gravsten staa som Monumentet? 

Men løfter vi de Stores Arv, naar vi 

blot efterkvidre deres Melodi 

og træde deres skjønne Tanker flade? 

Er det dog ikke bedre, at vi gaa 

vor egen Vej saa godt, som vi formaa, 

om ej vi naa til hines høje Stade? 

Du har jo siddet blandt os mangen Kvæld, 
naar kåad og lystig strømmed Ordets Væld, 
men har du set os træde Karmagnolen? 
Har vi ej hyldet dig som Æresgjæst, 
hvis Ophold blandt os prydede vor Fest, 
og givet dig en Plads paa Hædersstolen? 

Tal klart!. Jeg lytter gjerne til dit Raad; 
hvad mener du, der lurer bag vor Daad? 
Hvad føler du i Lavtryksluften ruge? 
Et Uvejr? — Vel! Du har jo vist i Sang, 
at Torden er nødvendig mangen Gang, 
naar tunge Dunster Aandedrættet knuge. 

11* 

Ak, hvad vi vil, er kun, at Tanken fri 

maa røre sig, at intet Tyranni 

forvansker den ved Inkvisitortydning, 

at Folkets Ledere med Riddersind 

maa skifte lige Sol og lige Vind 

og give aaben Plads for Aandens Brydning. 

Men — har vort Land ej Plads for denne Strid, 

med dig jeg frygter, at om føje Tid 

„det lystne Rovdyr" graadig vil os sluge. 

Det Land, der spærrer sig for Aander af, 

det graver, tykkes mig, sin egen Grav, 

et Kina kan Evropa ikke bruge. 

Du varer os imod det „næste Skridt". 
— Hvis Kampens Hede føiie os for vidt, 
betegn os tydelig da Maal og Grænse! 
Jeg slynger ikke her en Frase hen; 
men vis dig som de Yngres sande Ven — 
Hvor er den Ret, som ikke vi vil ænse? 



Da sidst vi taltes ved, min Ven, jeg saå 

en Taare i dit skjønne Øje staa, 

men skiltes vi dog ikke ad som Venner? 

Vid: Naar og hvor du kalder mig ved Navn, 

jeg skal dig møde med en aaben Favn 

og trykke kjærlig be^e dine Hænder. 

Til min Hustru. 

Hellebæksvej , Juli 1879. 



Sommervarinen sitrer i Luften, 
dæmrende blaaner den grønne Egn; 
hvert et Vindstød sender mig Duften 
hen fra det blomsterspættede Hegn. 
Hoppende dirrer paa Kjærets Flade 
svømmende, blegrøde Rosenblade; 
Hindbær — endnu kun rødmende Prikker - 
Farve og Sødme af Solkilden drikker. 

Teglstrup Hegn med bugnende Bøge 
vinker og frister med Køling og Ro. 
Vel — i dets Skygger jeg ind vil søge, 
ind, hvor paa Bunden Skovsyrer gro. 
Ned imod Mosset Grene sig bøje, 
der vil jeg ligge med lukket Øje, 
flette hver Blomst, jeg i Tanken kan finde, 
sammen i Krans til den bedste Kvinde. 

I. 

Sværmende stille 
i Havens Gange, 
saa blød i Sindet 
jeg gik med Mindet 
om gamle Sange, 

der tæt sig slynged 
omkring min Tanke, 
som henne om Længens 
Sydgavls Tralværk 
sig klavrende klynged 
den gamle Ranke. 

I Ly af Bakken 
Haven sig bredte. 
Frugttræer spredte 
Sne over Plænen. 
I Sommernatten 
i lydløs Dansen 
sig svang Falænen 
i Stjerneglansen. 
Ned over Diget 
Hylden sig krummed, 
og Maanen vælded 
igjennem Rummet 
Lysbølger hvide, 
der sagte glide 
ad Bakkehældet. 

I Sommeraftnen, 
den drømmerige, 
med dig jeg mødes, 
du lille Pige! 
bliver beruset 
af Lokken kruset 
og af de søde, 

de' dybe Øjne, 
hvis Blikke svømme 
did hen, hvor røde 
Skyer sig højne, 
hvor vore Drømme 
om Liv i Lysglans 
hinanden møde. 

— Om Liv i Lysglans, 

idéberuset 

og gjennemsuset 

af Harpetoner — 

om Vingesvæven 

i Regioner 

højt over Dag og 

højt over Vej, 

om evig Hæven 

sig op i funklende 

Ætherzoner. 

... Ak — I, som elsked 

i Snesaars-Aldren, 

I kan vist ane 

Drømmenes Bane. 

I Trylleborgen 
jeg havde dvælet 
blandt Billedvrimlen 
fra Seklets Morgen, 
da Jorden saås kmi 
fra Drømmebroen. 



å 

Ug, fast i Troen, 
at Sandhed naås kun 
ved Flugt mod Himlen, 
jeg lod hvert Billed 
fra Jordens Hjem, 
som skarpt sig stilled 
for Øjet frem, 
naar muntert Brisen 
bortblæste Skyen, 
atter udflyde 
i Lystaagedisen. 

n. 

Ja vist! Paa Vingeheste 
kom vi nok op at ride! 
Vi fik nok Lov at gjæste 
Æthersalene hvide! 
— I Hestemøllestræde 
jeg selv som Hest min Mølle maatte træde. 

Jeg pisked Sproglogiken 
i trende vælske Tunger; 
^ i Stuen Grammatiken 
som Livsrefrainet runger. 
Din unge Elskovs Digter 
gav dig et højst prosaisk Læs af Pligter. 

Mens saa jeg kjøbte Brødet 
helt tidt med Hjerteblodet, 

hvem var det, som forsøded 
hver 1>B% og løfted Modet? 
Hvem kom i Aftenstunden 

« 

og kyssed liiig det bitre Smil fra Mmiden? 

Hvem holdt min Tro i Vejret 
paa Sangens Væld i Barmen? 
Og hvem har Haabet næret, 
naar Tvivlen slapped Armen? 
Hvem kyste bort med Latter 
det sløve Mismod, Tvivlens gustne Datter? 

Kun du, min unge Mage, 
med Sjælens Blomster fine! 
hvis Lemmer, sarte, svage, 
led daglig Trætheds Pine. 
Du lagde, trods min Slæben, 
mjg mange glade Visers Klang paa Læben. 

Trods Grammatik og Gloser 
jeg smagte Livets Glæde, 
frisk blomstred Hjemmets Roser 
i Hestemøllestræde, 
hvor tidt i muntre Nætter 
jeg Bellmans Valmukrans om Panden fletter. 

Imens vi svang Pokalen 
og sang i Kor ved Vinen 
og traadte paa Pedalen, 
du trykked snildt Sordinen 
og tvang os til at ænse 
ved Smilets Trusel Harmoniens Grænse. 



j 

Men pænt forarget, snerpet 
det blev du ingenlunde, 
naar Tankens Od vi skærped 
saa dristig, som vi kunde, 
fribaaren selv du vilde 
gaa med paa Frimænds Togt til Sandheds Kilde. 

I Venners Kreds om Bordet 
sig Aandens Luer tændte, 
til Flugt i Verden Ordet 
livsmodig Vingen spændte, 
og der vi Vaaben smeded, 
som siden gjorde Fyldest i Geledet. 



m. 

Igjennem Skyer Solen brød; 
det blæste op med Himmel rød, 
og Vinden drev med lodret Stød 
igjennem Skorstenspibens Rør 
sin skarpe Kile ned. 
Den gamle Arneild, som før 
kun ulmed under Asken bred 
i Vaanden angst sig vred. 

Det blæste op til Sværdetid, 
og Aander æskedes til Strid, 
der var ej Plads for den Slags Id, 
som hidindlW je^ dxe;\ v Mag 



— 171 — 

ved Lampen over Bog. 
Jeg vilde nødig ud i Slag, 
men heller rolig, ' dommerklog 
bese de Unges Tog. 

Jeg saå mig om; jeg tvivled svart 
om Kraft jeg ejed til den Fart; 
jeg sad jo der saa lunt og rart 
ved fulde Krus, med Valmukrans; 
men Noget i mig klang, 
som drev mig ud til Spydedans; 
det trængte paa, det sang, det tvang, 
— og Stuen blev mig trang. 

Og du, du bange lille Hind, 

som græd, naar Hjertekuldens Vind 

fra fordums Venners utro Sind 

slog skarpt imod dig hen — 

du havde Kraft at holde fast 

mit Haandled som en myndig Ven; 

tidt, naar mit Mod, mit Taalmod brast, 

du styrede mit Kast. 

Og, hvis jeg stundom slog et Slag, 
som faldt lidt vækkende med Brag, 
i Slendrianskumpaners Lag, 
og hvis jeg drev en Haandgranat 
mod Fordoms gamle Skur, 
saa er jeg voxet til Soldat 
i Kamp for Sandhed og Natur 
hos dig, bag Hjemmets Mur. 

IV. 



Saa snørte vi vor Ransel. Vi drog saa vidt omkring 
til staalblaa Søer, som spændes i Klippers brune Ring 
saå Bjergets Krop drapere sig i hvide Skyers Damp 
og Rhonens Vande vride sig i frugtløs Harmes Krampe 

Vi svælgede i Farver i Dal, paa Fjeldetop, 

i Frugt- og Blomstervrimlen, som Solen driver op, 

di-ak Figeners Isblod bag de riflede Skaller 

og sugede Druers violette Krystaller. 

Mellem Dynger vi vandred fra Kolossernes Old, 
da livsgraadigt Vanvid tog Kunsten med Vold, 
da Blodets varme Purpur paa den levende Hud 
som Festfontæne sprang for en lasket Kejsergud. 

« 

Vi fulgte overalt i dens fagre Fødeegn 

den gjenfødte, sejrende Livsglædes Tegn, 

fra Stunden, da den vaktes ved Sundheds Jubelstemmer 

der klang fra de opgravne, stærke Marmorlemmer, 

til helt den blev myndig og skabte paany 

et Gudeolympos bag den lysdrukne Sky; 

da en ny Afrodite sprang frem fra Baggrundsglansen 

Madonna-Beatrice med Englehovedkransen. 

I Fryden ved Sejren over dump og mystisk Grublen 
steg. Glæden snart i Buer, kjække som Peterskuplen, 
snart bredte den sig fornemt paa sit adelige Stade 
som Palazzo Farneses \vøj\>aaxw^ Y^^^^de. 

Da splintredes Stakittet imellem Søgn og Hellig, 
L^eme og Åand holdt Gjaéstebud i Fællig; 
Broderierne tindred mod Fløjl med Hermelin, 
Sølvreflexer dansed i den guldblanke Vin. 

Venedigs store Kvinder deres Legem folded ud 
i gyldent tiziansk Lys paa den brungule Hud. 
Pagen sad drømmende, med Mandola i Armen, 
andagtsfuld, henrykt — fortabt i Venusbarmen. 

Og Nutidslivet nød du, naar det bruste med Larm 
paa Piazza Navona med Tamburin paa Arm, 
i Sangen, der skingred i Midnattens Stund, 
saa du vaagned forfærdet i Sengen af dit Blund. 

Du mored dig ved Æslet, der bærer Byrdens Tryk: 
en Bylt, en Klump Børn og en Kjælling paa sin Ryg, 
ved den rødgule Kat med de grønne Øjensole, 
der stryger sig kjælent mod Sømmen af din Kjole, 

ved Munken, der beskuer, mens Ryggen han krummer 
i Ristorantens Vindve Kapuner og Hummer, 
ved mercanti ambulanti\ som Forestieren preller, 
ved den spanske Trappes Marked med brogede Modeller, 

ved Aftnerne i ^^Croce^^ blandt Kunstnerkammerater 
med „abacchio'% Frascativin, Ost og Salater, 
hvor Luftstrømme suser saa lystig ind ad Dørene, 
og Musikanter spiller os lige ind i Ørene. 

Hvor nød du det! Hvor lo du! Hvor var du frisk 

. og glad 
— kjære lille Solbarn — i Sydens Solskinsbad! 
I Aarerne spiTidled en gjenfødt Ungdomssaft ; 
det nys saa svage Legeme fik Smidighed og Kraft. 

Paa Vesuv, fra Keglens Skraaning, du lo satirisk ned 
ad mig, der stolpred op under Stønnen og Sved; 
jeg ser dig true ad mig med den lange Alpestok; 
under Hatteskyggen flagred en lille, ki'øUet Lok. 

m 

Ja, Haand i Haand vi fulgtes paa det prægtige Tog; 
letnem du læile det store Billedsprog, 
ved dit Førstesyns Friskhed, din ærlige Glæde 
læsked sig min Sjæl som en Urt i Duggens Væde. 



I 



V. 

Fra Bjergluft og Sol, 
fra Oranger og Sang, 
fra Kaktus, Agaver 
paa Klippernes Hang, 
fra Piniers, Cypressers 
og Steneges Haver 
med Marmorkaskader 
og Pragtbalustrader 
til Hjemlandets Vinter, 
til Sluden og Blæsten 
vi styred vor Gang. 

Igjen i vort Hjem 

staar du ti'ofast paa Vagt, 

og Tidshjulet ruller 

i dagligdags Takt. 

Du bærer din Byrde 

saa støt paa din Skulder, . 

men ler mig imøde 

med Øjnene søde, 

der stedse saa sanddru 

en Melding fra Hjertet 

Alverden har bragt. 

Din Sjæl har en Klang 
som af Urpoesi, 
der frisker og kvæger 
med sød Melodi. 
Som Børn vi om Bordet 
snart løber og leger; 
snart tavse vi vandre 
i Kvæld med hverandre 
i Mindernes Sale 
blandt Billeders Flok i 
et langt Galleri. 

Hav Tak for hver Dag, 
og hav Tak for hver Stund, 
for Ordet, som kjærligt 
har lydt fra din Mund, 
for Sansen for Alt, som 
er lifligt og herligt, 



å 

for Huset, du hygger, ' 
for Huset, du smykker 
med alle de Roser, 
som gror i dit Væsens 
velsignede Grund! 



i 

Fra Landet. 



I 

Sjællandsk Romantik. 

To Gjenbogaarde i Landsbyen laa, 
over Vejen de paa hinanden saå. 

Paa Porten af hver var en Aabning rund, 
der tjente til Kighul for hver sin Hund, 

som stak gjennem Hullet den sorte Snude 
og morede sig med at gjø og tude, 

de bjæflfed, saa snart de hinanden saå; 
dermed fik de Tiden til at gaa. 

... I Gaarden til venstre tjente Mads ; 
i Mark og i Lo var han paa sin Plads. 

Og Sidse tjente i Gaarden til højre, 
var skrap til Køer at malke og tøjre. 

Naar hen ad Aften de fik lidt Ro, 
de mored sig med at staa og glo. 

Mads læned sig op ad en Pil ved Stakittet, 
og listelig over til Sidse han titted. 

Schandorph: Samlede Digte. 12 

Og Sidse stod under en Hyldebusk, 
som nikked med gulhvid Blomsterdusk. 

Den første Aften han saå paa Sidse, 
begyndte hun knibsk med Nakken at vrisse. 

Den anden Aften hun brummede: „Hæ; 
hvad bilder han sig vel ind, det Fæ?" 

Den tredie Aften han 'spurgte blidt: 

.,Naa, hvordan gaar 'et?" — Hun svared: „Skidt!" 

Den tjerde Aften hinanden de se — 
og begge begynder at skoggerle. 

Og Mads trak Munden til Ørene op, 
af Latter rysted hans store Krop. 

Hun lo, saa Taaren trilled paa Kind, 
som Rosen rød og som Æblet trind. 

Saa drev det hen vel i Uger to. 
De talte ikke, men skoggerlo. 

Tilsidst han voved til hende at nikke; 
hun nikked igjen, men hun talte ikka 

Den næste Gang over Vejen han skraaede, 
men hun løb ind. Han ej hende naaede. 

Men Aftenen efter rendte hun ej, 
da Mads sprang over den Landevej. 

Om Livet han hende saa modig tog, 
hmi lo, men mandelig fra sig slog. 

Og Mads han kyssed den Læbe rød 
saa fast, at det hen over Mai'ken lød. 

Og Fuglen fløjted i Hyldens Læ, 
mildt suste det hvidgraa Piletræ. 

Han kneb i de Kinder røde og runde. 
Og vældig gjøede begge Hunde. 



n. 

Gangen forbi Møllen. 

Nu hvidner Dagens Guldglans blidt 

hen over Himlens blegblaa Dug, 

og Vinden tager sit Aftenridt 

igjennem den blonde Rug.j 

Paa Marens Hoved Spanden høj 
véd Gangen sagtelig dirrer, 
og Hanken som et Ringetøj 
mod Messingbaandene klirrer. 

Og medens Pigen Traaden blaa 
Gang etter Gang om Fingren snor, 
saa støt og sikkert som Græssets Straa 
den Bomuldshose gror. 

12* 

Se Sejlene med blegrødt Skjær 
paa Møllens susende Vinger! 
... Jo mer hun kommer Møllen næj^, 
des mere sit Skridt hun tvinger. 

Forbi hun tør saa daarligt gaa: 
Den hvide Møllersvend hun har 
alt set deroppe i Gluggen staa, 
og han vil „gjøre Nar". 

Nu staar han der og griner hist, 
fordi det ledagtige Skaren, 
da der var Dans i Skoven sidst, 
et Kys har stjaalet fra Maren. 

Til Svar hun drev mod Svendens Kind 

et Ørefigen fast og tæt; 

men saa . . . saa blev hun myg i Sind 

og havde saa bittert grædt. 
Thi lige fra den samme Stund, 
da denne Tort hende hændte, 
det var, som fast til hendes Mund 
det Kys sad klæbet og brændte. 

Hun kunde gaa en Omvej, men 
„det var dog altfor flovt og ledt"^ 
for det var klart, den Møllersvend 
alt havde hende set. 

Saa tog hun i sig selv et Tag, 
hun vilde spille den Tapre, 
men skjalv, da under Axens Brag 
hun hørte Vm^etiv^ Y\a^\^. 

S 

De Vingers lange Skygger skred 
tværs over Vejens Kjørespor % 
. . . hun bojed Tanden i Læben ned 
og Blikket dybt i Jord. 

Hun Øjenlaaget sammen kneb, 
hun Taarens Løb vilde hemme 
... En Haand om Armen hende greb, 
i Øret hvisked en Stemme: 

„Til første Majdag næste Aar, 

saa kan jeg i Forpagtning taa 

Stenløselille Møllegaard 

med Lod, med Eng og Aa. 

Kanske, hvis nu du kysset blev 
af Møllersvenden Niels Madsen, 
du ikke slet saa fus ham drev 
en myrderlig en paa Kassen." 

Skjøn Maren tav. End Spanden høj 
som Garderhuen raged op, 
og begge Strikkepindene fløj 
afsted i strakt Galop. 

Først da hun øjned Hjemmets Port 

og Humlehaven bag Gjærde; 

hun sa': „Det nytter ikke stort, 

jeg siger, du skal la' være." 

ni. 

Besløret Frieri! 

En Morgen han smed sig bag Havren paa Ageren 
og lured paa hende. Hun skulde til Bageren. 

Og hun, som han mente, hun tjente hos Præsten, 
og derfra til Bageren var der vel næsten 

en halv Times Gang ad Vejen den svingende, 
saa var der da Tid til at snakke om Tingene. 

Der kom hun! Hun traadte lidt tungt efter Davren, 
saa Axene ringed som Bjælder paa Havren. 

Og brat sprang han op. Hun hvined en Smule 
og gjenned ham fra sig med Kurven den gule. 

Han snakked om Smørpris, om Kre'tur, om Høsten, 
om Vinden, der immer holdt sig i Østen. 

Hun smaalo bestandig, den kraftige Kvinde 
med Læbens Pæon og med Øjets Kjærminde. 

Og: først, da hun stod foran Bagerens Trappe 
og saå ham saa myg efter Vejret at snappe, 

hun standsed med Skoen af Vejstøvet pudret 

og mumled: „Hvor du dog har vrævlet og sludret!" 

Han gloede og vented, mens hun var derinde, 
hun drilsk lod ham vente, den listige Kvinde. 

Saa fulgtes de atter. Og den Gang, de svinged 
om A^en, hvor Havreaxbjældeme ringed, 

hun sagde: „Det gaar vel, ifald du til Vaaren 
kan faa de to Gamle paa Aftægt i Gaarden." 

Balvise. 

tSkaalsang for Kvinden). 



Til Fart i den tindrende, tonefyldte Hal 

saa tryg hun betror sig til Rhythmestrømmens Fald. 

Saa pragtfuldt er Livet som Kronernes Glans, 

Livet er let som den hvirvlende Dans. 

Drømmende Hjertet i Valstakten gynger sig. 

Kinderne gløde med Morgenens Skjær, 

Kransen af Roser i Lokkerne slynger sig, 

alle de venligste Magter er nær. 

Kan her for Alvor paa Sorgerne man tro, 

hvor Dansen trædes saa let hen over BroV 

Her har jo Glæden et blivende Sted; 

Skyggen, den sorte, maa selv danse med. 

Men Lyset skal slukkes, og Tonerne skal dø, 
og Aarene bøje den liljeranke Mø. 
Er visnet for stedse hin Rosenkrans? 
standset for evig den jublende Dans? 
Nej, medens Sindet i Minderne vugger sig. 
Ungdommens Blomster faa Farve og Duft; 
Hallen, den straalende, atter oplukker sig. 
Glæden som Vaarlærken kvidrer i Luft. • 

Og Dagens Gjerning, der tyktes os s<ia trang, 
i Vejret løftes og glider under Sang. 
Atter det lysner i Sind og i Hu: 
Moderen danser med Børnene nu! 

Hil Kvinden, vi saå paa vort ungdonisglade Bal, 

der, medens hun dansede, „virked i sit Kald", 

der lyste som Svanen med snehvid Hals 

blinkende gjennem den brusende Vals; 

hun, som har fyldt os med Drømme de blødeste, 

skabt i vort Hjerte udødelig Sang, 

hun, som har fyldt os med Længsler de sødeste, 

lokkende, fine som Fløjternes Klang. 

Hil Kvinden, som sidder ved Arnens stille Ro 

og plejer Rosen, som dufter i vor Bo, 

Kvinden, der hæger om Mindernes Skat, 

Skaal for hint Nordlys i Vinterens Nat! 

Paa Gjensyn. 

(Epilog til en Benificeforestilling for Fru Borchsenius). 



I lysegrøn Silke hvert Bøgetræ staar, 
og Hvidtjømen ryster sit pudrede Haar, 
Pæonen har sminket sig stærkt med Karmin, 
alt dæmrer i Lilla Syrenknoppen fin. 

Og Sollysekronen hvert Blus nu har tændt, 
og Skoven sit pragtfulde Bagtæppe spændt; 
og Hjorten sig kror som en fornem Marquis, 
og Hinden gi'r kjønt Ingénuens Parti. 

Fra Møddingen Hanen — pere noble med Kam — 
betragter sin pludrende, satte Madam, 
og Soen den præker med blidt Grynteri 
for Grise den praktiske Filosofi. 

Naturen har Ordet, og Kunsten en Stund 
i Moderens Skjød kan sig tage et Blund, 
og hente sig Kraft til med Liv og med Lyst 
at folde sig ud som en Aster i Høst. 

. . . Naar nu man, som jeg, skal fortolke Dem Det, 
som flagrer og spiller saa ungt og saa let 
og træder paa Tilje saa væver en Dans 
som Sommerfuglvingen i Junisols Glans, 

se saa maa man ud i det festklædte Land 
til Solstraalelegen paa Blad og paa Vand, 
der ud, hvor Naturen er selv Instruktør 
i Ungdom og Glæde og Sommerhumør. 

Farvel da saa længe! Og Tak for hver Stund, 
De hylded min Stræben med Haand og med Mund! 
Og gid vi til Høsten, naar Blomsterne dør, 
ret ofte maa mødes med Sommerhumør! 



wj 

Prolog til Hostrups eventyr paa Fodrejsen". 

Nu pønser Somren vel paa milde Planer, 

(le lyse Blade staar med gylden Bræm, 

og Snipperne af gule, røde Faner 

fra Havebuskens Knopper titte frem, 

og Folk forsage deres Vintervaner, 

Enhver; som kan, tyr til et Sommerhjem, • 

længst blegned Rampens. Gasblus fra Sæsonen 

for Lysets flotte Giver, Himmelkongen. 

Dog end en Gang vi vil til Gjæst Dem byde 

en Sommeraftenstund paa Lampeskin 

og lade Talen fra en Digter lyde, 

der kan til Sommerliv Dem vie ind: 

et Ferie-Eventyr, der kan Dem tyde 

en Sommerstemning i det unge Sind 

med Skjæmt, saa junifrisk, saa blød som Skoven 

og skjælmsk som Solens gyldne Dans paa Voven. 

Saa drag endnu en Gang paa Fodtour med 
vor gamle Hostrup langs ad Sjællands Veje 
med ungdomsrappe, ferieglade Fjed, 
mens Høet dufter ud fra Stakkens Leje 
paa Bondemarken med et tjæret Led 
og spraglet Hegn, som lune Briser feje, 
og mindes stundom med et Smil i Sommer 
den snilde Tyv, dei\ dumme Birkedommer. 

Festsange. 



I. 

Chr. Agerskov. 

/ 

30. September 1871). 

Ehythniisk Sans du fik i Vuggegave, 
født du blev med Sangbund i dit Bryst, 
op du voxed i en dejlig Have, 
Blomster plukked du af Hjertens Lyst. 
Hver en Strøm, som Luften til dig sendte, 
svanger var med liflig Duft og Sang, 
over alle Træers Kroner spændte 
Oehlenschlågers brede Stemmefang. 

Tider kom, da kolde Storme svang sig 
mod din Ungdoms glade Sangerlund, 
aldrig Rim og Islag dog betvang dig, 
varm og mild forblev din Hjertebund. 
Der de fine Skud i Stilhed groede, 
som du plukked før af Havens Flor; 
der et klart, et trofast JEkko boede 
af de mange Digterstemmers Kor. 

Snail det græske Fjeld du hørte bæve 
klangfuldt under Vingehestens Hov, 
snart igjennem Sjællands Skovbund svæve 
Hjortens Flugt paa „vingelette Klov". 
Heibergs sikre Taktstok saå du føre 
an den broget-skjønne Symfoni; 
særlig nød du tidt med Kjenderøre 
Ludvig Bødtchers Fløjtemelodi. 

Skjønhed al din Gjerning, stor og lille, 
gav et eget Præg, en nobel Stil, 
gav dit smukke Øje dette milde 
hjertevindende og aabne Smil; 
gav dit lille Hjem den Fred og Hygge, 
som imøde slog Enhver, der kom, 
gav dit lange Liv en sjælden Lykke, 
saa du gjerne levede det om. 

End med Syvtialdrens hvide Lokker 

paa de nye Tiders Ret du tror, 

som en Skovsti mellem Blomsterklokker 

end din Livsvej sig saa muntert snor. 

Gid din Kraft maa trodse Tidens Vande 

gjennem Aarene, du har igjen! 

Hil din frie Aand — din aabne Pande, 

evig unge — gamle Digterven! 

IL 

F. L. Liebenberg. 

(Paa Hundredaarsdagen for Oehlenschlåger's Fødsel. 

d. 14. November 1879). 

.^Igiv, ærværdige Rødvinsasket, 

om aldrig drak dig en Rus, 

>m bort vi dig drog fra den Dug og Salvet, 

lu har i Fiolstrædes Hus. 

Ivis — hvad jeg dog næppe tør tro — du vil fyldes, 

tf Glas kan du drikke en Snes; 

nen enten du vil eller ej, skal du hyldes 

ned Hurra og Sang i vor Kreds. 

aften vi bryder os ej en Døjt 

)m det, at Spektakel dig falder drøjt, 

hold for Øret, 
fald vi dig raabe for højt. 

)er sidder du gammel og pæn og strunk 

ned Skjortens sirlige Læg, 

ig, lig en Prælat eller Herremunk 

lu bærer dit kæmmede Skjæg. 

len lur paa den Gamle — og snart vil I finde, 

lan gjemmer bag Øret en Skjælm, 

)g fribaarne Tanker sig røre derinde 

;aa tyst under Sølvhaarets Hjelm. 

Satirisk han kan falde ud i Ters 

3g hugge med Klingen saå yndig tværs 

gjennem Humbug 
Dg Sludder paa Prosa og Vers. 

Hos Oehlenschlåger du sugede vel 

af Ungdomsbægret et Drag,' 

og derfor du end i din sene Kvæld 

gaar helst til de Unges Lag. 

Men Holberg du omgikkes ogsaa og skærped 

dit Øje for Løgn og for Sandt, 

og derfor du ler ad hver b'edemandssnærpet, 

hver gejstlig, hver verdslig Pedant. 

Per Paars sig forgjæves som Heros ter, 

den gamle Hr. Liebenberg staar og ler, 

— fiffig, smørret — 
han opdaged strax, det var Per. 

Den Gang, da Trompeten blæste til Strid, 

— omtrent vel i syvti og to — 

den Gang, da den gryende, unge Tid 

genered de Gamles Ro, 

Da nikked du mildt til os Yngre, som kæmped, 

det muntred, det løfted vort Mod. 

Skjønt altid din Røst lød besindig og dæmpet, 

paa Frihedens Side du stod. 

Saa tag da vor Tak for hint milde Nik, 

du graa Veteran med det unge Blik! 

Alle Unge 
nu rejs Jer, raab Hurra og drik! 

m. 

Ved Gildet for „Vegas" Mandskab. 

Den Gang I laa stille i Isen, 
spændt ind i dens skruende Ring, 

— selv om I ej manglede Spisen, 
Tak være de henkogte Ting! 

— selv om I ej manglede Væde, 
men bjerged en „Rød" eller „Hvid", 
I fik vist ej synderlig Tid 

til Fester og Glæde. 

Men nu skal den hele Besætning 
kun more sig og være glad 
og rigtig ta' for sig i Retning 
af Drikke saa vel som af Mad. 
Har En fra Polarisens Bælte 
i Sindet bragt med sig en Stump, 
han skal helde Punch paa den Klump; 
saa maa den vel $melte. 

Hav Tak, I blandt os vilde havne, 
I Sømænd fra Skuden, hvis Glans 
nu funkler som Stjernen, dens Navne, 
vidt spredende Hæderens Krans! 
I Alle har Del i den Ære, 
hvortil Eders VEGA sig svang; 
og derfor med Sang og med Klang 
I hilsede være: 

Scbandorph: Samlede Digte. V% 

Hver Mand, som har glidende fejet 
ad Dækket som Spejlet saa glat, 
hver Mand, der har frysende drejet 
i Tavshed det knibende Rat, 
hver Mand, der har staaet der nede 
og set paa det gloende Hul 
og fodret Maskinen med Kul 
i stegende Hede. 

I Godtfolk, saa løft da paa Glasset, 
og Skaalen skal Bordet gaa rundt 
for Alle, som rolig har passet 
den ringe og ukjendté Dont. 
En Helt paa Historiens Theater 
vandt sjælden en Krans til sin Lok, 
naar ikke han ejed en Flok 
af brave Soldater. 



IV. 

Ved Studenterjubilæet 1880. 

Et Fjerdedels Aarhundred er sunket i sin Grav 
fra Aaret, da vor Skare paa Vandring sig begav. 
Vor Ransel var pakket. Den struttede saa fuld 
af Drømmenes Karfunkler, af Haabets Sølv og Guld. 

Nys havde Pedel Muller jo udfyldt hin Blanket, 
der — som vi alle mente — var vor Entrébillet 
saa vel til Ideernes græske Søjlehal 
som til vort kjære Fædrelands Levebrød og Kald. 

Ja, der var dem, som troede, at hint latinske Brev 
de skjønne Pigers Hjerter mod Ejermanden drev. 
Hvad Under da, om Skaren drog ud -med Jubelsang, 
som fik af Skovens Ekko sit Akkompagnement? 

Tog Livet Ranslens Indhold saa for Valuta god? 
Mon Søjlehallens Porte sig vidt for os oplod? 
Mon Nogen i Leg sine Tankers Dronning vandt? 
Mon mange Krummer Brød vi paa Alfarvejen fandt? 

Nej, Kamp vi maatte føre med Regn og Rusk og Vind, 
med Verdens haarde Magter og med vort eget Sind. 
Se, Slagenes Mærker i Pandefuren staar 
paa mangen nøgen Isse, i mangt et hvidnet Haar. 

Og selv de Faa iblandt os, der lidt i Vejret kom, 
vel naaede knap de Højder, som da de drømte om. 
Hvor mange fik øvet en Gjerning, der er værd 
at mindes, naar de gjemmes dybt under Tuens Svær? 

Men lige meget Broder! Hvis du beholdt din Tro 
paa Slægtens Tog mod Lyset hen over Livets Bro, 
paa Sandhedens Solglimt, der kløver hver en Sky, 
paa Friheds, Fremskridts Sejer i Purpurmorgengry, 

13* 

og synger end dit Hjerte ved Vaarens Atterkomst 
en Velkomstsang til Skoven og Markens vilde Blomst, 
og frydes du stedse ved Duft og Farveglød 
ved nye Væsners Fødsel fra Jordens Moderskjød, 

og ejer du endnu efter lang og møjsom Gang 
Gehør for frie Tankers og ædle Toners Klang, 
saa tør du nok være dit Levnetsløb bekjendt 
og Hæderstitlen bære: En gammel, brav Student. 

Billedtexter. 



I. 

Udenfor og inde i Sigbrits Hus. 
(Til H. N. Hansens Billede). 

Se, Sneen ligger saa haai'd og hvid, 
og Kinderne blaane for Frostens Bid, 
og Blæsten svifter om Hjørnet. 
Paa Torvet ud for Mo'r Sigbrits Gaard 
Rigsraader med valne Næver staar, 
og Talen lyder fortørnet: 

— „Hvad tykkes Eder, Ridder Hr. Bent?" 

— „Forsanden et drøveligt Regiment, 
hvorunder sig Riget befinder. 

Den hollandske Hexe- og Horekvind 
tør lokke før os til Kongen ind 
hver Tolder, Suder og Skinder." 

— „Hr. Domprovst! ej sandt? I tror da vist, 
at HoUænderkjærlingens Kløgt og List 

kan kun fra den Lede komme? 
Hun er da sikker paa Helvedes Ild?" 

— „Ja ryges hun skal som en hollandsk Sild 
med samt sine fede Flomme." 

Den Kordreng aander i valne Lab, 
og Næsen driver som Tøndens Tap, 
hans Skosaal til Sneen fryser. 
Alt ser han Mo'r Sigbrit flakt og hængt, 
i Djævlens Røgkammer indestængt; 
— end mer han ryster og gyser. 

Til venstre har Talen en anden Klang: 
„Nu kommer de Borgermænds Tid en Gang; 
Hans Tolder gaar føi-st op ad Trappen. 
Snart skal vi de Herrer saa slaskede sé 
som Hattens Fjedre, der driver af Sne, 
lig Graaværksbræmmen paa Kappen. 

Nys saa vi en Herremands Tyrehals 

for Bøddelsværdet vorde til Fals, 

sin Lykke han ej skulde prise. 

For længe har Ridderen kroet sig strunk, 

for længe sig mæsket Prælat og Munk, 

snaii fløjtes der anden Vise." 



Der oppe sidder Hollænder-Mo'r 

i Lænestolen, saa fed og stor, 

ned over et Regnskab bøjet. 

Hun rejste sig lidet — og se! der gled 

igjennem Gluggen paa Torvet ned 

et Haanglimt fra Krageøjet. 

Hun mumler: „Aa fik jeg paa Eder Ram, 
I Herrkens*) . . . Jer timedes Last og Skam, 
saa blev I Hundehulsfanger. 
Snart dingled i Galgen Jer lange Krop, 
og midterst iblandt Jer klynged jeg op 
den gottorpske Studepranger**). 

Kong Kristjern sidder i Ovnens Krog 
og læser saa andagtsfuld i en Bog, 
skjønt Bogen er lidet hellig. 
Paa Ryggen af hvidgult Pergament 
der læses i Rødt dens Navn paa Prent: 
„Fyrsten af Macchiavelli". 

Han bøjer til Mærke paa Bladet et Læg, 

han snor med Fingren sit røde Skjæg, 

hvorunder Læberne dirre. 

Hans Albu' hviler paa Bordets Pult, 

de brune Øjne saa tankefuldt 

saa vidt ud i Rummet stirre. 

Thi stærke Tanker er voxet ind 

fra Bogens Blade i Kongens Sind; 

til dristigt Spil de ham lokker. 

Dets Indsats er Mord og Blod og Kamp, 

men bag ved den hvirvlende røde Damp 

saa stolte Syner sig flokker. 



*♦ 



*) Hollandsk: Smaaherrer. 
) Hertug Frederik, siden Kong Frederik I. 

Han skuer sig selv paa den hvide Hest, 

guldpansret, ride til Folkefest, 

til Frimænds fylkede Thinge. 

Hvor Røverborgen ligger i Grus, 

der hvidner den frigjorte Bondes Hus, 

paa Ageren Leerne klinge. 



n. 

Vaskerkonelogik. 

(Til et Billede af Carl Bloch). 

Ja, om det saa skal være det sidste Ord, jeg siger, 

og skal jeg aldrig sige et Ord mer i Livet, 

saa siger jeg, at Tøjet er ordentlig stivet, 

at det Hele er en Løgn af Kammerraadens Piger. 

Gud — saadant noget Rak ! Ja jeg mener, hvad jeg siger, 
— De maa gjerne kalde Vidner — for jeg siger det 

Samme, 
og jeg siger: Gid Torden og Lynild maa mig ramme, 
hvis det inte blot er Løgn af Kammerraadens Piger. 

Pyt — Fruen kan jo ingen Ting, men hun kan ærkre 

Manden ; 
men De kan tro, hun fik s'gu! Jeg rakked hende til, saa 
hunsa': „Gudbevares!" og jeg, jegsa': „Hvem vil saa 
De ta' til Vaskerkone? for jeg, jeg gi'r Dem Fanden." 

Og det gjør jeg saamænd ogsaa! Hvad'faler, Madani 

Jensen V 
Naa — De holder med de Tøse og den stærtede Frue? 
Jeg skal saamænd aldrig besmudske Deres Stue; 
men De skulde vide, hvad jeg véd fra Jomfru Benb?en. 

Deres Datter render ud med Kammerraadens Klare 
paa Fritsbei^, hvor de hver med sin Lammedriver 

render. 
Hvad der kommer af Æ — Bæ som Kanel in te ender! 
God Morgen, Madam Jensen! Kan De stikke den, 

min Rare? 



ni. 

Efter Middagen. 

(Til en fransk Gliché). 
En Borgerrepræsentant taler: 

Jeg finder det ligefrem bestialsk, 

at Nogen kan paastaa, at Middagsgilder 

burde ^^tattes af Aften dito 

som noget meget mere moralsk. 

Hvad mener De, gode Borgmester? Mon vi to 

dog ikke om Sligt en Smule kan tale? 

Vi, som nu i en lang Række Aar 

saa vel ved private som kommunale 

Middage rigtig har spist os sammen? 
Jeg mener ej blot, at Venskabsflammen, 
men Enigheden i de . . . principale 
store, politiske, sociale 
Spørgsmaal sikkert er født deraf. 

Husker De den Gang, Hansen som ung 

Repræsentant tog farlig paa Veje 

og greb i Alt med en Haand saa tung, 

3om vilde han drive de gam}e Strømme 

ud af det vante Leje? 

Saa spiste han nogle Gange med os, 

og lidt efter lidt han begyndte at dømme 

ret moderat og holdt sin Trods, 

sine ny Ideer helt pænt i Tømme. 

Men Højdepunktet — ej sandt, mine Herrer? 

kommer, naar Middagen er forbi. 

Naar Kaflfen serveres. Cigarerne tændes, 

saa føler man ret sig i Harmoni 

med hele Tilværelsen. Tidt det hændes, 

naar godt og rart som idag jeg sidder, 

at jeg kan faa Taarer i Øjet ved 

at tænke paa al den Poesi, 

den Pragt, den Skjønhed, den Glans, den Herlighed 

den søde, henrivende Fuglekvidder, 

som Forsynets Haand i gavmild Kjærlighed 

velsigner vor kjære Klode med? 

. . . Kan De høre Klaveret fra Dagligstuen? 
Det lyder saa dæmpet og kjønt herind. 
Kan De se, hvor der i Kaminen Luen 
brænder saa dejligt, med gyldent Skin? 
Hvem mon der spiller? Det er nok Fruen. 
Musiken gjør En saa blød i Sind, 
især naar den kommer lidt fra det Fjenie; 
man bliver, ved Gud, saa from som Duen; 
man føler sig . . . 

Der er Likøren jo! 
. . . Chartreuse, Borgmester? Jeg ta'r nu gjerne 
først Chartreuse og saa Curagao. 

Hør, véd De hvad? Jeg er sikker paa, 
hvis en af de brave Mænd, som samle 
Bidrag til Fattige, Syge og Gamle 
i denne lange og haarde Vinter, 
i dette Øjeblik her vilde komme, 
aabnes vilde hver eneste Lomme, 
og rige Gaver vilde han faa. 
Menneskene er nu én Gang saa. 

Ja, det er Skam vist, man bliver et bedre 
Menneske efter en god Diner. 
Lad derfor endnu en Gang os hædre 
— i Vin vi gjorde ved Bordet det før — 
vor kjære Vært i et Glas Likør! 

IV. 
Italiensk Gadescene. 

(Til en Tegning af Marstrand). 
Konen 

(med en Hund paa Armen, arrig til Manden). 

Han har skubbet til Bronzino! Du saa det jo, Achille? 

Manden. 

Ved Gud, om jeg gjorde, min egen søde Sjæl! 

Konen. 

Uh, hvor du gaar og dvasker! Gud give dog, du vilde 
forsvare din Kone, hendes Hund og dig selv. 

Manden 

(til den Fremmede). 

Jeg maa virkelig sige Dem alvorlig, Signore, 

jeg taaler ej det Skub, som De gav den lille Himd. 

Den Fremmede 

(peger med Stokken paa Konen). 

Jeg havde ogsaa hellere skubbet til den store, 

men blev angst for den Hugtand, hun har i sin Mund. 



V. 

Garnisonsskifte. 

Højt Spindelvæven sitrer 
fra Kvist til Kvist og glitrer 
med Mcjrgensolens Billed i Duggens Perlestænk. 

Bag røde, gule Blade, 
bag vaade, brune Grene 
hun sidder der alene 
og spejder fra en Bænk, 

den Bænk ved Havekanten, 
hvor Rytterlieutenanten 
hin tunge Sommeraften har kysset hendes Mund. 
De mødtes ikke siden, 
og nu skal Eskadronen 
forlade Garnisonen 
i denne Morgenstund. 

Nu lyner hvide Kasker, 
nu rasler Tøjler, Tasker, 
den lyseblaa Kolonne nu toner frem med Brag; 
i Luften Sablen blinker, 
mod Laaret Skeden dirrer, 
paa Støvlen Sporen klirrer 
til Hestehovens Slag. 

Der er han!- Rank han sidder 
i Sadlen som en Ridder; 
hen over Brystet funkler hans Sølverbandelér. 
Lidt fremad hun sig læner 
og griber fat i Busken 
med sagte frygtsom Rusken . . . 
. . . nej ingen Ting han ser. 

Ak nej, som Drømmesynet 
han brat forbi er lynet, 
og snart har Vejens Krumning Dragonkolonnen skjult. 
Med stive Blik- hun lytter, 
til Blods hun Læben suger, 
mod Hjertet Haanden knuger. 
. . . End drøner Hovslag hult. 

^ Nu dør det hen og svinder. — 
Med Dug paa Hals og Kinder 
søvngængeragtig, lydløst hun gjennem Haven skred. 
Der pibled Blod af Haanden, 
som hun paa Tjørnen saared, 
og opløst bølged Haaret 
paa begge Skuldre ned. 



VI. 

Jeg melder mig! 
(Til en Tegning af Frans Henningsen). 

En Dreng fra Kommuneskolen siger: 

Jeg sku' sige fra Hr. Nielsen . . . 

. . . jeg sku' melde mig ... og ... sige . 

at jeg stod her i Porten . . . 

Og . . . saa var'et, at han lige 

gik ud ... Og saa fik han 

en Snebold i Nakken. 

Men saa var'et, den ramte ham 

barestens paa Frakken. 

Og . . . saa var'et, at han trak mig 

her inden for Døren 

og sa'e . . . jeg skulde stille 

til Klø hos Inspektøren. 



vn. 

Det gamle og det unge Danmark. 

Det gamle Danmark gaar der og arbejder haardt, 
dets Cigarstump baade kuller og siver, 
det nænner dog ikke at kaste den bort, 
men patter, suger og hiver. 

— Det skorter gamle Danmark paa Vejr. 

Det unge Danmark piler afsted som en Vind, 
fra Gigaren de Ildgnister fyge. 
Det gamle Danmark harmes saa dybt i sit Sind: 
„Skal saadan en Grønskolding ryge?" 

— Det skorter gamle Danmark paa Vejr. 

Det gamle Danmark kæmper saa mandig en Strid, 
saa nødig vil det Værdigheden miste. 
Det tager atter fat paa den sugende Id, 
dets Lunger er nærved at briste. 

— Det skorter gamle Danmark paa Vejr. 

Men mer og mer det pines af ^Trang til Tobak, 
og for Trangen maa Pligtbudet gi' sig. 
Det beder unge Danmark om Ild, brummer „Tak" 
og æder Harmen smertelig i sig. 

— Det skorter gamle Danmark paa Vejr. 

Da føler gamle Danmark sin Højre at klø 
til at værge om Smagen og Fornuften. 
Men unge Danmark flyver som Løvetandsfrø, 
og Ørefignen rammer kun Luften. 

— Det skorter gamle Danmark paa Vejr. 

V < 



t 

Kristian Mantzius. 

(Død d. 5. Juni 1879). 



Vi kjender den, den kostelige Skare 

af Typer, som hans Kunst til Liv har bragt, 

en Række friske Skizzer, som ved klare 

og kjække Linier os betog med Magt. 

I Aand, ej blot i Sprog de danske vare; 

og mild var Latteren, som de har vakt. 

Lig Digteren — hans Ven fra Skolens Bænke — 

han turde ej i Kunsten saare, krænke. 

Den Overgivenhed, som Romantiken 

gav Baggrund i hans glade Ungdoms Giy, 

hint hostrupsk-skjælmske Smil, lig Solens Kikken 

en Sommereftermiddag bag en Sky, 

og hin Godmodighed i Polemiken 

mod aandig Søvn i lave Stuers Ly, 

det elsked han og tolkede saa gjeme, 

det var paa Kunstens Vej hans Ledestjerne. 

Som faa han tumlede sig bredt og kjækt 
bag det, hans Samtid holdt for Kunstens Grænse. 
Naar Lieutnant Buddinge løj rigtig frækt, 
hvor kunde Latter vore Lunger renset 

Sebandorpb: Samlede Dig>te. V^ 

Men, da der kom en anden Digterslægt, 
han helst paa dens Figurer lagde Trense. 
Da Ibsens Spot han fandt for haai'd og blodig, 
han gjorde Daniel Hejre selv godmodig. 

I Livet derimod hans Læbe spændte 
sig som en Bue, skød saa mangen Pil 
med skarp, satirisk Od, der sved og brændte, 
da tog hans Vid en mere dristig Stil. 
Fredspiben snart han dog med Fjenden tændte, 
og naar hans Sind blandt Venner var i Hvil, 
og naar man hos ham sad i Hjemmets Stue, 
man mærked Hjertets store, varme Lue. 

Hvor holdt han af at le! Jeg kjender Ingen, 
med hvem jeg bedre kunde sammen le. 
Snart endevendte han parodisk Tingen, 
saa man den fik paa Hovedet at se; 
snart gik han en Filister løs paa Klingen, 
men kunde dog som Alvorsmand sig te, 
saa Fyren, der mistænkelig først skotted, 
med prægtig FjoUethed sig ganske blotted. 

Haardnakket Troskab var hans Væsens Grund. 
Hans Liv og Kunst bar begge af den Mærket, 
og alle Drømme fra hans Ungdoms Stund 
blev gjennem alle Skuffelser forstærket. 
Som med den unge Plougs Studentermund 
han talte end om Norden, Enhedsværket, 
der skulde rejses lig Aladdinsborgen 
med Spir, som flaiamed \ den TVidfe Morten. 

Vi Yngre fandt vel tidt de Vaaben rustne, 
han hented fra det gamle Arsenal, 
for os var den Slags Illusioner brustne, 
vi gjennemgik en Skole for brutal — 
men, naar han raabte: I er visne, gustne! 
og hug mod Bordets Plade sin Pokal, 
saa lo vi ikke. — Der var Ed i Øjet! 
Vi for den ældre Mand til Side bøjed. 



Brat stivned Velklangskilden i hans Bryst; 

de stærke Læber ikke mer sig krumme 

til Viddets bratte Spring i Ordets Dyst, 

ej mer han leger Kispuds med den dumme, 

forlorne Værdighed af Hjertens Lyst. 

Men n'u skal Danmarks Pantheon ham rumme 

som den, der ægte danske Typer tolked, 

— en Digtekunstens Sædemand blandt Folket! 



V«' 

t 
Til en afdød Veninde. 



Kan Orgelets Mester faa spillet 

Stemmerne sammen til Enhed 

og give os Alle et Billed 

af skjær og jomfruelig Renhed 

og Kraft, som den stærkeste Mands, 

saa har han vmidet en Sejer 

paa Tonernes Felt med Glans. 

Da har han tegnet den Kvinde, 
hvem vi til Graven skal bære, 
en stille og bly Heltinde, 
der faldt paa sin Post med Ære. 
Af Kjærligheds Fane en Flig 
skal skæres ud for at dække 
vor lille Venindes Lig. 

Nys stod hun i Sundhedsgløden, 
Syges og Lidendes Trøster; 
hun var dem en Hjælp i Nøden 
trods nogen barmhjertig Søster. 
Og Ordets skjemtende Klang, 
hvori hun sin Kjærlighed klædte, 
blev Lægedom maivgexv eiv ^^w^. 

For sig den tavse Heltinde 

Intet har turdet begjære, 

om Alt, der lagdes paa hende, 

hun mente: det maatte saa være. 

Med Sejerstryghedens Ro 

ad Andres rosøtide Medynk 

hun let og godmodig lo. 

Saa lad da, du Orgelmester, 

fromme og dæmpede Toner 

nu hilse de hvide Rester, 

som Martyrglorien kroner, 

til Tak for et Livs Bedrift, ^*^ 

mer værd end mangen, der hyldes 

i Billed og Krønikeskrift. 

Til O. Hostrup. 

(Ved hans SølvbryUup d. 29. Juni 1880). 



Vær hilset, kjære Digter, 

med Sommerdag i Sind, 

med Drømme dybt i Øjet, 

med Smilehul paa Kind, 
med Klang i Bryst som Kildens under Buske! 

Tak for hver Gang jeg jubled 

befriet, glad og let, 

naar von Buddinge snubled 

i sine Løgnes Net! 
Jeg elsked dig, saa længe jeg kan huske. 

Hav Tak for hvert dit Billed, 

livsaandende og tro, 

for Ane med sin Karklud, 

for Madsens Smedekno, 
for Sangens Krans, du om det Hele slynger: 

Mens Grønholt staar og skryder 

som Pressens Matador, 

bag hvide Taager lyder 

det betagende Kor 
fra EJJekrat, hvor Mosebmvdieiv ^w^et. 

Og aldrig blev du „værdig" 

filister-tryg og trang. 

Dit Hjerte slaar for Smaafolk, 

endskjønt du nu har Rang 
^blandt Danmarks bedste Mænd j Skjaldeværket. 

Din Ungdom ej du glemte 

trods Sextialdrens Vægt. 

Mens Tidens Strømme skræmte 

saa mange af hin Slægt, 
dit Frisind blev forynget og forstærket. 

Om dig kan Alle samles, 

selv de, der haardt har stridt, 

du Riddersmand med Skjoldet 

saa skinnende hvidt, 
du Mester over Sprogets Toner søde! 

En Flok af os forgangen 

var usynlig din Gjæst 

og stemte med i Sangen, 

som toned ved din Fest 
og ønsked dig en gylden Aftenrøde. ' 

Til Viktor Rydberg. 



Hvor mon bedst din Aand jeg træffer? 

... En hellenisk Purpuraflenstund, 

naar de hvide Relieffer 

skinner mod Metopens Farvegrund, 

naar den stadbeskyttende Athene 

sig i Solens Guldglød løfter ene 

paa en sydlig Himmels dybe Grund, 

i den Old, Helleneraanden, 

i sit Dødsuk endnu skjøn og stor, 

ramt til Døden, kjækt, trods Vaanden, 

brydes med det stolaklædte Kor, 

i de vilde, sønderrevne Tider, 

da i Fødselsveer tungt sig vrider 

den med nye Fostre svangre Jord? 

da fra -Jorden Tanken skræmmet' 

ned i Kaos' Afgrund søger Ly, 

da fra Dagen den som fremmed 

til Mystikens Erebos maa ty, 

hvor Ekstasens vilde Blaalys glimter, 

hvor det lange Dødningtog man skimter 

sitrende igjennem Mulmet fly? 

Vil din Aand mig Stævne sætte 

hos Vafthrudner under 'Fjeldets Væg, 

hvor den hundekloge Jætte 

mumler Gaader i sit Istapskjæg; 

hvor det sidste Spørgsmaal Odin hvisker, 

mens den vrede Storm fra Norden pisker 

Snestøv i hans side Kappes Læg? 

Eller skal din Aand jeg finde 
blandt de Tro, der lyttede hin Gang, 
da fra Bjergets høje Tinde 
Kjærlighedens store Hymne klang 
paa hans Læber, fra hvis skjønne Billed 
Dogmers Overkalkning du har pillet, 
tvunget af dit Hjertes Sandhedstrang? 

Følger Faust du, da paa Gaaden ' 
han sit Øje havde stirret træt, 
mens han søgte efter Traaden 
gjennem Verdenslabyrinthens Net, 
lil han hilses højt af Englelæber: 
„Den, der altid trofast op ad stræber, 
kan vi løse, kan vi frelse" let?" 

Saa jeg spurgte mange Gange, 
naar jeg saa et Billed af din Aand 
spejle sig i Sagn og Sange, 
iført fjerne Tiders Klædebon. 
Men, saasnart jeg skuede din høje, 
ranke Væxt, dit dybe Granskerøje, 
og du varmt mig rakte Broderhaand, 

følte jeg: Den Aand jeg træffer 

bedst, hvor frem den spired kjæmesund, 

hvor Naturen Relieflfer 

hugger i G^'anitens brune Grund, 

hvor igjenneni Granskovskathedralen 

Stormens Tuba blæser selv Koralen, 

paa det gamle Sverrigs .faste Grund. 

Did du alle Skatte bærer, 

som du samled paa din stille Fart 

gjennem Seklers Tankesfærer; 

dér du ordner dem saa smukt og klart 

til et Arsenal med ædle Vaaben, 

slebne blankt til Kamp i Marken aaben, 

Sværd, hvis E^e sløves ej saa snart. 

Højt skal dit Museion rage 
over hver forvitret, sort Kolos, 
som fra Middelaldrens Dage 
byder Lys og Liv og Glæde Trods, 
frit gaar Luftens Dans i Søjlehaven, 
frit gaar Solens Spil langs Arkitraven 
paa din Kampestens Peripteros. 

Templets Celle har du viet 

til et Pantheon for Lysets Mænd, 

de, som drog mod Tyramiiet 

med Begejstring Friheds Sværd fra Lænd, 

de, der Faklen længst i Mulmet førte, 

de, der Hjertets Sangbund dybest rørte, 

de, der gav for Sandhed Livet hen. 

Søg i Templet ind I unge 
svenske Mænd! Bøj Øret til hans Røst, 
naar fra klangrig Digtertunge 
Frihedshymnen stiger fra hans Bryst! 
Lad hans ædle Granskeraand Jer tvinge 
til i Friluft, kjækt paa Tankens Vinge 
ret at tumle Jer med Liv og Lyst! 

Og du selv, du Tempelbygger, 

hil dig, som jeg ser dig sidde dér 

drømmende i Søjleskygger 

i et guldgult Eftermiddagsskjær! 

Tæt imod dig ser jeg lænet hende 

staa, den fromme, hjertevarme Kvinde, 

fin som Eders bløde Birketræer. 

Tak, at du mig vilde kalde 

Broder, da vi saås paa Sverrigs Jord! 

Ja, vi maa vel fylkes alle 

Smaa og Store til et sluttet Kor. 

Kampens Lurer alt i Luften lyde . . . 

Gid af Stridens Mulm der frem maa bryde 

Aandens klare Dagny over Jord! 

Otto Borclisenius. 



Med det fine Øre, som fatter 
hver Skjønhedsklang i vort Sprog, 
med det kyndige Øje, som skatter 
hver lødig Sangmønt, vi slog, 
det kjærligste Sind du forbinder, 
som fuldt kan give sig hen. 
Sligt findes stundom hos Kvinder, 
sjældnere vel hos Mænd. 

Du holdt den Ed til, din Fane, 
som ungdomsbegejstret du svor. 
Hvor kan du os Andre mane 
med underlig strænge Ord. 
Ser du os vige til Side, 
dinglende løjt fra vor Plads, 
da bliver din daémpede, blide 
Stemme saa høj og hvas. 

Til den, du som Ven har kaaret, 
du vil saa gjerne se op; 
haardt bliver dit Hjerte saaret, 
ifald han ej holder Trop. 

Men næppe jeg tror, jeg kjender 
en Lansebryder saa stærk 
som du, hver Gang dine Venner 
har øvet et Aandens Værk. 



Holdt du dig stundom tilbage 
og afbrød din Tale kort, 
var det for Gamle og Svage 
ikke at støde for haardt. 
Men aldrig saå jeg dig bøje 
fra Banen af smaalig Klc^, 
og aldrig dit ærlige Øje 
du sænked af Menneskefrygt. 

„Rahbeksk" har selv du dig kaldet, 

hvad med Rette du kan, 

i din Lod er det faldet 

at blive Urtegaardsmand. 

Friere Syn end hin Gamle 

dog du af Guderne fik: 

Du er jo led ved den vamle 

klimprende Grædelyrik, 

ængstes ej for det djærve 
Tingen rammende Ord, 
frygter ej, vi fordærve 
Hjemlandets Blomsterflor, 



naar vi forsøge at plante 
i Bedene nye Skud, 
naar vore gamle, vante 
true med at gaa ud. 

Ingen jeg kjender med mindre 
Del i vor lumpne Arv: 
altid først at erindre 
sin egen Fordel og Tarv. 
Du sidder i Timer lange 
med trofast, omsigtsfuld Aand 
og lægger paa fremmede Sange 
den sidste, den fine Haand. 

Den fine! — Ja fin som Sindet, 
der stundom mig synes for fint, 
naar det endogsaa ved Skinnet 
af Uret føler sig pint. 
Og dog har jeg set, du rummer 
Kraft til at bære kjækt 
Sorger, der ellers krummer 
en Mand under Centnervægt. 

Ja Sorger, som ellers klemme 
Sjælen snæver og trang, 
bragte dig ej til at glemme 
Venner en eneste Gang. 

Smaating, som kan dem more, 
tænker endog du paa — 
Ædel og ren i det Store, 
kjærlig og øm i det Smaa! 

Ren som en uplettet Ridder 
er du i Ord og i Sind, 
medens alene du sidder 
paa Kvisten ved Lampeskin, 
byggende fordringsløs, stille 
med paa vor Aandslivs Borg. 
Gid Livets Magter dog ville 
dig spare for mere Sorg! 

Nytaarssang. 

(1882). 



Rind du kun op med lidt Blæst og Sus, 

du nye Aar! 
Lavloftet, indestængt er vort Hus 

^ og trang vor Gaard. 
Lad kun en Træk gjennem Stuerne stryge, 
Dunsten og Osen af Rummet lad ryge, 
lad kun en Hvirvelvind sætte den gamle 
Løvbunkes Blade i Fart fra vor Gaard, 
lad nogle Skure kun rave og ramle, 
du nye Aar! 

Tag kun et Aandepust bredt og stort, 

du Vintervind! 
Lad den kun knirke, den tunge Port 

med gnavent Sind! 
Og, naar dens Fløje til Side du støder, 
tag saa et Tag i Lakajernes Skjøder, 
riv kun den Nøgle af Borgherrens Hale, 
løft kun hver svajende Skolefux-Svans, 
blæs kun, saa Møddingens Haner maa gale, 

blæs op t\\ T)aws\ 

Bortvift hver Taage, som slører til 

og ruger tungt! 
lad røre sig frit i Lysets Spil 

alt Kjækt og Ungt! 
Lad i de rensede Luftstrømme glide 
fribaarne Tanker med Vingernes hvide, 
sejlende Fang i de glimtende Baner, 
Varsler om Frihedens kommende Vaar! 
da skal vi fejre med vajende Faner 

det nye Aar. 

Nytaarssol, sænk dig mod sorte Muld 

paa Mark og Vang! 
Tænk paa det spirende gi'ønne Kuld 

med Voxetrang! 
Opvæk hver bly og lyshigende Evne, 
at den sig ranker til Kampdagens Stævne, 
tilsæt den kun med lidt Trods og lidt Vrede 
— Fjenden ej Blødhed forstaar, 
skab os en Fylking, til Frihedskamp rede, 

du nye Aar! ^ ; 



.*■ 



Schandorpb: Samlede Digte. ^^ 

Til mine unge Venner. 



I. 

I Ungdommens Dage alene 
jeg sneg mig ad afsides Stier saa trist, 
jeg tro'de, paa Livets Scene 
jeg drev det kun til Statist, 
Jeg dæmped min Røst til et lullende Fald, 
jeg turde ej synge med Klang af Metal, 
— saa falsk mig lød de moderne 
Trompeters yndede Skrald. 

Men ej skal jeg klynke og klage, 
fordi jeg slog Graasten paa alfar Vej. 
Det Slid fra min Ungdoms Dage 
gjorde hver Muskel saa sejg. 
Det barked og garved saa haard min Hud, 
at alle Dmnhedens Pileskud 
ej bider derpaa. Jeg ryster 
med Latter de Naale ud. 

Jeg saå vor Himmel sig klare, 
min Lykke kom og med den mit Mod, 
da pludselig midt i en Skare 
af unge Venner jeg slod. 

Mit Haar blev tyndt, og mit Skjæg blev tykt, 
forinden jeg fik et Hus mig bygt, 
men nu blandt Eder, I Kjære! 
jeg færdes saa støt og trygt. 

Se — ud over Landet vifter 
en Foraarsvind med et Løvspringsbud, 
den sprængte alt brede Rifter 
i Dorskhedens Taageskrud. 
Og pletvis trindt i vort kjære Land 
i høje Farver staar Skov og Strand; 
ej længe- kan Taager drive .. 
i Luften med laset Rand. 

Jeg lever vel næppe saa længe, 
at jeg faar set Jer i Sejerstog 
med Aandens Torpedoer sprænge 
de gamle Blokskibes Skrog. 
Tag disse Vers som en kampøvet Mands 
Lykønskning til Fremtidens Sejersdans, 
som Hilsen fra en Slags Præst i 
ecclesia militans/ * 



n. 

Det var et eget 
syngende, talende, 
lattermildt Slægtled. 
Gjerne det leged, 

sjælden det stræbte 

klart at forstaa. 
- Helst tog for Øjet det 

Skyklapper paa. 

Dets Aandiigheds Blomst var 

det lette, det flade 
* Vittighedsspil. 

— Fra ToiT og fi-a Gade 

man lytted dertil. 

Dovent i Hvil laa 

Aandsl^vets* Vaaben og 

rustede langsomt. 

Glad man med Smil saå 

ud over Verden; 

den vedkom os ej; 

vi skulde vandre 

vor egen Vej. 

Yed Seinen — der sad jo 

„vor Ven", Epigonen, 

fedladen gul, 

og famléd fra Thronen 

ved Verdens Hjul. 

. . . Ørnestandarten 
brat under Skinnerne 
knustes til Splinter. 
Selve Bastarden 
styrted fra Hyndet. 
Lugten af BVoA 

op fra hvert Hjulspor 

rygende stod. 

Men Bloddainpen spredtes; 

da fiinkled fra Valen 

i Luftrummet blaat 

Marmorpoiialen 

paa Frihedens Slot. 

Høje Kolonner 
skinner i Morgenskjær 
blegrødt som Roser. 
Dristige Åander 
løfter i Hallen 
Stemmen med Klang; 
vidt over Verden 
Ekko sig svang. 
I Unge her hjemme! 
bøj Øret derefter; 
drik Granskermod 
og kamplystne Kræfter 
af Klangbølgens Flod! 

Vidt gjennem Tankens 
dejlige Himmelstrøg 
spor Eders Ganger 
frem under Mankens 
susende Vajen! 
Bring Eders Fund: 
Sandheds Klenodier 
til Hjemmets Grund. 

Fra Diamanternes 
Rande vil gnistre 
et Straalebundt, 
hvis Skjær gjør Filistre 
i Øjnene ondt. 

Hids kun og tir dem 
op til et Vredesbrøl; 
drilsk med en Pigkjep 
stik dem og pir dem! 
Men vejled hver fattig 
lyssøgende Mand 
varsomt ad Stien 
til Sandhedens Land! 
Mod det, som han elsker, 
ej Vold bør I øve 
med hidsig Haand 
for ej at bedrøve 
en ydmyg Aand. 



m. 

Der sad de Herrer om breden Bord 
med Festsangens Ekko i Øre; 
det lød: Det frie, herlige Nord 
til Sejer skal Folkene føre! 

Saa kunde det hændes en enkelt Gang, 
at skurrende Lyde ind sig tvang 
helt ude fra Bondelodden. 
Afskyelig lød dog den Bondesnak! 
den maatte man byde Brodden. 
Da var det, et vittigt Hoved trak 
to Gnavbrikker ud af Posen: 
„Transtøvlen" ..". „Tørvemosen". 

I unge Folk, som har raske Ben, 

gaa trøstig til Sjællands Moser! 

fra Hegnet sig krummer den svaje Gren 

helt fuld af de fineste Roser. 

Og tag I kun tykke Støvler paa! 

thi vil I paa Mosejorden gaa, 

I kommer ej langt med lakerte. 

Se, Folket, der haardt under Slidets Tugt 

kun dagligdags Dont studerte, 

trods Nakkens Duvning og Ryggens Bugt, 

trods Kaar saa tyngende drøje, 

har dog en Skjælm i sit Øje. 

Saa lidt som for Greven I Smigrens Vin * 

for Bonden med Buk skal sætte; 

mod Træghed hos denne. Hovmod hos hin 

I lystigt Satiren skal rette. 

Men glæd Jer ved, at der øjnes Spor 

til stærke Skred i vor Bondejord, 

der Lag for Lyset vil føre 

af svangert, fødselshigende Muld 

med Spirers mylrende Røre, 
der voxe kan til et Plantekuld 
saa frodigt som Græs ved en Kilde, 
frisk som Markblomster vilde! 

Jeg selv har smilt ad den mige Trop, 

der følger gammeldags Faner 

Og gjeme til Live vil vække op 

de smulrede Aser og Vaner. 

Der er dog Liv i den samme Slægt, 

skjønt lidt fantastisk, den løfter kjækt 

fra Muld det lyseblaa Øje. 

Gaa ud til de Folk med Brodersind 

og lær at kjende dem nøje, 

og skjeln, bag uskyldigt Hjernespind, 

i Slmgen fra deres Læber 

Frihedstrangen, som sti-æber! 

Syng "kun for Kvinden en Elskovssang, 

men kur ej som kjælne Duer 

med klynkende Fald, med leflende Klang 

i patchouliduftende Stuer! 

Flet blussende Roser omkring hende^ Navn, 

og slut hende kun i en glødende Favn, 

men tal som en sanddru Ridder, 

bild ej hende ind, at Livets Kaar 

er Flagren og Fuglekvidder, 

dølg ej de kommende strænge Aar, 

da Illusionerne alle 

som Høstløv til Jorden faldS! 

Stem højt i en Opsang med Fynd og Klem, 

som Folket kan ryste og vække, 

lad Omkvædet runge som: Fremad, frem 

til Arbejd i sluttet Række! 

Lad Sangen mane til aandig Strid 

for Frihed og Lys i vor egen Tid! 

for længe vi stirred tilbage 

mod Kæmpedaad og mod Ridderfærd 

i Nordens „fornstore" Dage. 

Kun lidet baader os brudte Sværd 

og Skaar af en Åskekrukke 

i Gravkamrets Indelukke. 

Vel mangen Helligdom falde maa 

for Granskningens skarpe Kile, 

men, fromme Sjæle! — mod ingen raa 

barbarisk Voldfærd vi stile. 

Alt ædelt Stof i Ruinernes Grife 

skal føjes ind i vort Tempelhus 

med Hvælvingens dristige Spænding, 

hvorunder der først vil bruse et Kor 

saa trodsigt som Havets Brænding, 

men vent! det mildnes, og snart sig snor 

langs Skibenes Pillerader 

rislende Tonekaskader. 

IV. 



Der lever stille, gamle Mænd der gaa 
med Blikket rettet mod Erindringskysten 
og ikkmi løfte det med Hovedrysten 
op i en Tid, de ikke kan forstaa; 
dem skal vi være gode mod og milde, 
i deres Ungdom sprang en anden Kilde, 
omhegnet af Kjærminder lyseblaa. 

Kun hogle faa iblandt dem er igjen, 
og dem vil Tidens Øxe snart faa skovet, 
nu bøje de det trætte hvide HoveiJ 
med kyske Tanker imod Graven hen. 
Forlængst kurerede for Magtens Brynde, 
halvt drømmende de gamle Viser nynne; 
ja vi skal ære disse gamle Mænd! 

Et trofast Hjerte og et nobelt Sind 
bag deres gammeldags Manerer klinger, 
en sikker Dannelse alt Kaat betvinger, 
de kæntred aldrig for en Kastevind. 
Det er jo denne Slægt, hvorom jeg taler, 
der fostred et Par tapre Generaler, 
der ni og fyrre satte Livet ind. 

Fred med Jer i den sidste Nattevagt! 

Med Ære kan I gaa i Eders Grave, 
.1 værged efter Evne om vor Have, 
og Leddet holdt, imews \ \v^nå.^ Ma^. 

Og ved hvis Brøde Lykken inaatte briste 
derom tør vi endnu vel ikke tviste; 
førend Historien har Domnien sagt. 



V. 

De Dage er ikke saa fjerne^ 
da mine Haar blive graa, 
de Dage, som ikke gjeme 
man tænker for meget paa. 
Man ræddes for Åandens Isnen 
i knortede Dogmeklumper, 
for Nervers og Musklers Visnen, 
for Blodet, der tykt forsumper. 

Jeg vil jo saa gjerne følge 
hver spirende Tankes Vaar 
og sejle paa Livets Bølge, 
hvor allerhøjest den gaar, 
og synge, naar kjækt den løfter 
mod Solen Kammenes Fraade 
og rutscher i dybe Kløfter 
ned de knagende Baade. 

Og, skal jeg leve, til mat jeg 
ikke kan vinde ombord, 
saa kom, mine Venner! tag fat mig 
i Kraven med myndige Ord. 

Og lav mig oppe paa Brmken 
venligt et Gammelmandssæde, 
hvor Vimpelens Fremådvinken 
endnu mit Hjerte kan glæde! 

Og kom saa igjen og meld mig, 
hvorhen og hvor langt I drog, 
med funklende Øjne fortæl mig 
en Saga om Eders Tog: • 
om alle Filister-Skuder, 
I entred fra Eders Baade, 
og Strandhugsbyttet 7- de Huder, 
som I af Oxerne flaaede! - 

Saa skal ved min Arne vi bænkes 

om Vin i den sene Kvæld. 

Den lystigste Nat, der kan tænkes^ 

slaa vi tilsammen ihjel. 

For Ungdommen Skaalen skal runge, 

for Alt, der kan stræbe og ile, 

mens højt vi ler ad den tunge 

og vigftige Oldermandshvile. 

